
Majorca este o insulă foarte romantică, iar Jake Sanders era un 
bărbat frapant de atrăgător, așa că n-a fost de mirare că Emma Porter 
s-a îndrăgostit, când s-a dus acolo să lucreze pentru el - după ce și-au 
învins ostilitatea inițială. Dar Joseph dăduse de înțeles, dureros de clar, 
că deşi îl atrăga, în ultimă instanţă nu-l interesa decât o legătură pe 
termen scurt. Și, întrucât acelaşi lucru era valabil și pentru prietena lui, 
seducătoarea actriță Celia Manners, ce șanse de succes mai avea 
Emma? 

— Nu e decât un scrib care exploatează sexul. Scriitorii ca 
surorile Brontë, Jane Austen sau Tolstoi vorbesc despre iubire - pe 
când Janess nu scrie decât despre poftele carnale. 

— Pe care tu nu le-ai simţit niciodată, cred? 

— Asta n-are nicio importanță. Nu despre viața mea 
sentimentală discutăm aici. 

— Ai aşa ceva? întrebă el pe un ton ironic. Mira-m-aș... 

— Cum vă premiteţi să spuneţi aşa ceva? Nu ştiţi nimic despre 
mine! 

— Ştiu destul ca să-mi dau seama ce vederi înguste ai. 

— Nu cred că am vederi înguste numai pentru că dispreţuiesc 
exagerările şi minciunile lui Drake Janess. 

— Care minciuni? 

— Scenele lui de dragoste. Nicio femeie obișnuită nu atinge 
extazul eroinelor lui. 

— De unde ştii? Singură ai recunoscut că eşti virgină! 

Neavând ce să-i răspundă, Emma se înroşi. Totuşi, nu voia să 
cedeze. 

— Şi de unde știți dumneavoastră ce simt femeile? 

— Îmi spun chiar ele - şi pot să văd şi cu ochii mei. Uite-aşa! 
adăugă, cuprinzând-o rapid în braţe şi lăsându-și gura peste a ei. 

Într-o clipă, Emma deveni conștientă de trupul lui aproape gol, 
acoperit numai de slipul sumar. Mușchii fermi ai coapselor i le apăsau 
pe ale ei, iar gura-i era caldă şi poruncitoare, în timp ce-i despărțea 
buzele cu forța. Emma încercă să se împotrivească dar, în ciuda mâniei, 


reacționă instinctiv, iar Jake, devenind conștient de acest lucru, o 
sărută și mai insistent, şi mai intim. Niciodată nu mai fusese sărutată 
cu asemenea iscusință și înmtensitate. Mâinile lui îi atingeau sânii, 
mângâindu-i ușor până se întăriră, cu sfârcurile furnicate de senzații 
pe care Emma niciodată nu le mai cunoscuse. O podidi dorinţa, iar 
picioarele i se înmuiară. Ar fi vrut ca Jake s-o sărute la nesfârşit și fu 
copleşită când îi dădu brusc drumul, făcând un pas înapoi. 

— Cred că te-am convins! spuse el triumfător. 

Îl privi încruntată. 

— În cel mai reprobabil mod, domnule Sanders. Nu aveațţi 
niciun drept să mă atingeți. Mă aflu aici în calitate de bucătăreasă - 
nimic mai mult! 

— Nicio grijă, n-am de gând să-ți schimb statutul. Dacă și-n pat 
eşti la fel de stângace ca la bucătărie... 

— Cum vă permiteţi! Poate că-mi lipseşte experienţa, dar... 

— Îţi lipseşte atât de amarnic, încât ar fi mai bine să citeşti 
Mickey Mouse! 

Emma se încruntă şi mai furioasă. Dacă n-ar fi fost şeful ei, i-ar fi 
tras o palmă - aşa, să-i șteargă zâmbetul ăla impertinent de pe buze! 
Dar, înainte de a găsi o replică potrivită, Jake ieși pe terasă, făcându-se 
nevăzut. 

Însă durerea comentariilor lui rămase prezentă. Emma ştia că o 
sărutase numai pentru a-și dovedi cuvintele, dar reacția ei pasională o 
avertizase asupra pericolului inerent unei asemenea situaţii. Nu 
îndrăznea s-o lase să se mai repete. Nu fiindcă n-ar fi vrut, ci pentru că 
o dorea prea mult. 

Dracu' să-l ia pe idiotul de Drake Janess! Dacă n-ar fi fost el, 
nimic nu s-ar fi întâmplat! 

Îşi duse mâinile la buze. Peter nu reuşise niciodată s-o excite 
astfel. Nici nu o sărutase atât de intim. Dar cel puţin sărutările lui 
însemnaseră ceva, ceea ce nu se putea spune şi din partea lui Jake 
Sanders. 

Toate personajele din această carte există numai în imaginația 
autoarei, și nu au nici cea mai mică legătură cu unele persoane care ar 
putea să poarte aceleași nume. Ele nu sunt inspirate nici măcar 
aproximativ de unele persoane reale, cunoscute sau necunoscute de 
autoare, și toate incidentele descrise sunt absolut imaginare. 

Pentru iubitul meu Michael, cu care am o legătură foarte 


permanentă! 

Capitolul 1 

Emma Porter își încheie centura de siguranță și încercă să se 
relaxeze, în timp ce Boeingul 737 îşi încălzea motoarele pentru 
decolare. Cum niciodată înainte nu mai zburase, emoția îi era însoţită 
de nervozitate. Dar, după câteva minute, fascinația de a fi pornit spre 
Majorca o făcu să uite de orice teamă, și se rezemă de spătar, savurând 
zborul. 

Numai când stewardesa împărți ziarele zilei, neliniștea îi reveni. 
Exemplarul din „The Times” îi reaminti de avertismentul familiei că o 
căuta cu lumânarea, acceptând o slujbă despre care ştia atât de puțin. 
Dar era prea târziu ca să se răzgândească. Decizia luată în grabă de a 
găsi pentru o casă întreagă de mâncăi cu gusturi rafinate nu-i lăsase 
timp să regrete. 

Totuşi, măcar pentru următoarele două ore, avea vreme 
berechet, iar temerile i se înteţiră, pe când se întreba cum urma să facă 
față în următoarele luni. 

În timpul puiului aţos şi al salatei fleşcăite care treceau drept 
cină, nimeriră într-un gol de aer, iar Emma uită imediat de slujbă, 
ocupată să nu piardă ceea ce tocmai mâncare. Din păcate, nu avu sorți 
de izbândă, iar după ce turbulența rămase în urmă, arăta şi se simțea 
îngrozitor. 

Îndreptându-se cu pași șovăitori spre toaletă, se spălă pe față şi 
încercă să-şi curețe rochia mototolită și pătată. În ce hal ajunsese! 
Părul ei de un castaniu bogat, în mod normal plin de vitalitate, îi atârna 
lățos pe umeri, și oricât de viguros și-l pieptănă, luciul refuză să-i 
revină. 

Scoțându-și ochelarii cu rame roz, se studie în oglindă cu o 
privire mioapă. Ochii ei îndepărtați, de culoare căprui-deschisă, îşi 
pierduseră toată frumusețea, încercuiți de rimelul întins care se 
desprinsese de pe gene. Deși îi frecă înnebunită cu un șerveţel de 
hârtie umed, fără un demachiant propriu-zis îi era imposibil să şteargă 
toate urmele de fard, astfel încât arăta ca un ursuleț panda! 

În timp ce-și aplica din nou ruj pe gura mică şi cu buze pline, îşi 
dori pentru a milioana oară să fi fost mai înaltă cu o jumătate de cap. 
La statura ei de numai un metru și cincizeci și doi de centimetri, îi era 
imposibil să arate încrezătoare și sigură pe sine. 

Cu un oftat, își netezi caftanul peste șoilduri. Croiala largă a 


acestuia nu lăsa să se ghicească trupul perfect proporţionat pe care-l 
acoperea, și nici materialul n-o avantaja. O culoare mai vie decât acele 
tonuri discrete de maro s-ar fi potrivit mai bine cu tenul ei măsliniu, 
dar autoritara vânzătoare de la Harrods reușise s-o convingă de 
contrariul. 

În timp ce se întorcea la locul ei, vecina de călătorie - o femeie 
vârstnică, pe nume doamna Grant - o privi cu bunătate. 

— Acum arăţi mult mai bine, draga mea. 

— Aş vrea să mă și simt la fel, se strâmbă Emma. Nu mi-ar strica 
să fac o baie şi să mă schimb. 

— Vei fi în Paguera cam la o oră după aterizare, o consolă 
doamna Grant. 

Zece minute mai târziu, avionul atinse pista aeroportului Palma. 
Era nouă și jumătate, iar Emma nu vedea decât luminile orașului 
licărind pitoresc pe fundalul de satin negru al cerului, sub strălucirea 
lunii pline. 

Voinic şi bronzat, domnul Grant își întâmpină soţia în timp ce 
aceasta ieşea împreună cu Emma din vamă, şi când porniră spre ieşire, 
doamna Grant o privi cu teamă. 

— Eşti sigură c-ai să te descurci singură? Poate ar fi mai bine să 
rămânem cu dumneata până vine cineva să te ia? 

— Sunteţi foarte amabili, dar nu e nevoie. Voi avea foarte puțin 
de aşteptat, nu mă îndoiesc. 

Emma privi cu speranţă prin holul aglomerat al aeroportului, 
dar nimeni nu se îndrepta spre ea. 

Peste câteva clipe, soţii Grant dispărură, în timp ce alți pasageri 
invadau holul. Căldura emanată de mulţime devenea înăbușitoare, iar 
Emma află de la un alt călător că instalaţia de aer condiţionat era 
stricată. 

Nici nu era de mirare că transpira așa, iar ochelarii îi tot 
alunecau de pe nas! Numai de-ar fi avut inspiraţia de a-şi pune lentilele 
de contact. Dar acestea erau noi și nu se simţea bine cu ele dacă nu era 
complet relaxată. 

O oră mai târziu, Emma încă mai aștepta, aşezată pe o banchetă 
de vinilin, cu valizele la picioare. leşi afară ca să se răcorească, însă 
aerul nopţii mediteraneene era aproape la fel de cald. Începea să se 
teamă că membrii familiei Sanders înţeleseseră greșit ora sosirii. Când 
le telefonase, nu găsise acasă decât o menajeră spaniolă care vorbea 


doar o engleză aproximativă. Se hotări să mai aştepte încă o oră. Dacă 
nu venea nimeni să aştepte următorul avion de la Heathrow, avea să ia 
un taxi până la Paguera. 

Obosită şi iritată, se așeză din nou. Aeroportul se mai 
descongestionase, zborurile nefiind atât de frecvente la ora aceea din 
noapte, iar Emma zări un tânăr bărbos pe care înainte nu-l observase. 
Stătea la câțiva paşi distanţă, fumând o ţigară cheroot şi studiindu-le 
alene pe toate femeile atrăgătoare care treceau pe lângă el. Ochii lui 
albaştri pătrunzători, adânciţi în cap sub sprâncenele dese, de un 
blond închis, o cercetau cu deliberare, și după ce o dezbrăcă pe 
îndelete cu privirea, se uită în altă parte, făcând-o să se simtă şi mai 
singură şi părăsită ca înainte. 

Nici el nu era tocmai imaginea eleganţei întruchipate, îşi spuse 
Emma, privindu-i blugii uzați, tăiați sub genunchi. Dar era incredibil 
de chipeș. De fapt, îi trecuse prin minte chiar atributul „frumos”, dar 
înfăţişarea lui de viking respingea un asemenea adjectiv potrivit mai 
degrabă pentru femei. Claia deasă de păr blond, mai deschis decât 
nuanța bărbii și a sprâncenelor, cu o pieptănătură dezinvoltă, îi lăsa 
expusă fruntea înaltă, iar din profil se vedea că avea nasul perfect 
drept. Părea să fie înalt cam de un metru optzeci, dar picioarele lungi și 
suple, vizibile mai jos de șortul improvizat, îl făceau să pară şi mai 
înalt. 

Parcă sătul să mai stea pe loc, își foi picioarele prăfuite în 
sandalele de piele care-i lăsau degetele libere, apoi ochii i se 
îndreptară iar spre ea. Emma își feri grăbită privirea, ca să nu pară că 
voia să-l agaţe. Se ridică și porni iar spre ieşire. Bunicii ei nu fuseseră 
de acord să vină acolo, şi începea să-şi dorească să le fi urmat sfatul. 
Oricât de demodate le erau concepţiile, nu-i doreau decât binele şi o 
crescuseră ca niște adevărați părinţi, de când aceştia muriseră într-un 
accident de motocicletă, cu zece ani în urmă. 

x k * 

Tatăl ei fusese singurul lor copil, şi tinseseră s-o răsfeţe, 
temându-se să n-o piardă și pe ea. Deși o dăduseră la internat, în rest 
se împotriviseră să plece de-acasă și să-şi găsească o slujbă, iar Emma 
trebuise să lupte cu hotărâre înainte de a i se permite să urmeze un 
curs de bucătărie, la Londra. Chiar şi atunci, acceptaseră numai fiindcă 
gătitul era o condiție necesară pentru o tânără dornică să se mărite, 
dar insistaseră să fie supravegheată de nişte rude în vârstă, fără copii. 


După ce absolvise cu laude, dorința Emmei de a rămâne la 
Londra fusese zădărnicită temporar, când bunica ei se îmbolnăvise, 
datoria obligând-o să se întoarcă acasă. Îşi găsise o slujbă la biblioteca 
din sat, dar știa că urma să sosească o vreme când avea nevoie deo 
situație mai stabilă - altfel nu-i mai rămânea decât să stea la cheremul 
bunicilor, trăindu-și viața aşa cum doreau ei. 

— Eu nu înțeleg de ce ţii morțiş să lucrezi, spuse bunica ei 
într-o după-amiază, când Emma se întorsese de la bibliotecă înfuriată 
de comportarea autoritară a domnişoarei Ambrose, bibliotecara şefă, 
care tindea s-o trateze de parcă ar fi avut unsprezece ani, nu douăzeci 
şi unu. Pe vremea mea, fetele se mulțumeau să stea acasă până se 
măritau. 

— S-ar putea să treacă ani de zile până am să mă mărit, 
răspunse Emma. 

Bunica ei o privi pătrunzător. 

— Credeam că e totul aranjat, între tine şi Peter. 

— Din partea mea, nu. Încă n-am luat nicio hotărâre definitivă. 

— Nu amâna prea mult, draga mea. Noi nu vom trăi o veșnicie, 
iar dorința noastră cea mai mare e să te vedem fericită în căsnicie. 
Peter e un băiat fermecător, iar noi vom face tot ce putem ca să fii 
mulțumită. 

— Vrei să spui că are norocul de a fi avocat la firma tatălui său, 
replică Emma. Dar eu îmi doresc mai mult decât o situaţie stabilă, 
bunico. Îmi doresc emoții, distracţii, romantism... 

— Atunci, uită-te la televizor, și bucură-te că Peter are răbdare 
cu tine! 

Dar Emma era hotărâtă să nu se lase influențată. Își iubea mult 
bunicii şi era conştientă de tot ceea ce făcuseră pentru ea, dar vedea 
căsătoria ca pe un angajament pentru toată viața şi voia să se 
hotărască singură. 

A treia oară când Peter îi ceru mâna, își dădu seama că trebuia 
să plece dion Oakton. Dacă mai rămânea, ar fi fost inevitabil să accepte. 

— Mă gândeam să-mi caut o slujbă de câteva luni în străinătate, 
la vară, le spuse ea bunicilor ei în seara următoare, așteptând cu teamă 
furtuna de proteste care aveau să urmeze. 

— Şi ce să faci? întrebă bunicul ei. 

— Să gătesc sau să văd de copii. Încă nu m-am gândit. 

Buzele bunicii se subţiară. 


— Nu vorbi prostii, fetițo! Ştii ce părere avem despre plecările 
de-acasă. 

Emma oftă. 

— Ştiu, dar nu va fi decât pentru scurt timp. Cu excepţia 
excursiilor făcuse cu şcoala, n-am călătorit nicăieri. 

— O să ai timp destul pentru asta, când vei fi măritată. 

Făcând un efort să nu răspundă, Emma luă ziarul „The Times”, 
pe care bunicul ei îl terminase de citit. Îl răsfoi într-o doară, apoi îl 
deschise la pagina cu ofertele de serviciu. Aproape imediat, privirea îi 
fu atrasă de un anunţ încadrat într-un chenar mare. Părea formula 
ideală. 

„Căutăm bucătăreasă cu experiență pentru o familie cu gusturi 
rafinate, într-o vilă de lux, în Majorca, lunile iulie, august și 
septembrie. Permis de conducere auto obligatoriu. Cameră și baie 
separate. Salariul, 60 lire sterline pe săptămână.net. Biletul înapoi 
plătit. Trimiteţi CV complet, cu fotografie. Sanders, Villa Marquesa, 
Paguera, Majorca”. 

— Am găsit ceva! exclamă ea surescitată și citi cu voce tare 
anunțul. 

— Cred că n-ar fi înțelept deloc să pleci în străinătate, ca să 
lucrezi pentru nişte necunoscuți, o preveni bunica ei. N-ai fost 
niciodată angajată cu normă întreagă și sunt sigură că nu-ți place să 
primeşti ordine. 

— Primesc ordine la bibliotecă. Domnișoara Ambrose poate fi o 
adevărată tartoriță, când o apucă. 

— Peter nu va fi de acord să pleci, adăugă și bunicul ei. 

— Asta în niciun caz n-o să mă oprească, afirmă Emma. Înainte 
de a accepta să mă mărit cu el, trebuie să fiu sigură că asta-mi doresc. 
Aşa, cum avea timp să ne gândim bine. 

— Eşti o nechibzuită! îi reproşă sever bunica ei. Peter e un 
scump și alt băiat mai bun ca el n-ai să găseşti. 

Cu un efort, Emma își stăpâni iritarea. 

— AŞ dori totuși să încerc slujba asta. Să stau trei luni la soare, 
cu plată, nu poate fi prea rău. 

— Dacă duci lipsă de bani, nu trebuie decât să ne ceri, replică 
bunicul ei. 

— N-am nevoie de bani. Şi așa mi-i economisesc aproape pe toți. 
Vreau doar să fiu complet independentă, o vreme. N-aţi putea, vă rog, 


să mă înţelegeți? 

Era clar că n-o înțelegeau, dar nu se mai împotriviră, înțelegând 
după expresia ei fermă că era hotărâtă. 

Emma se așeză imediat şi începu o scrisoare lungă către 
doamna Sanders. Ştia că nu avea experiența cerută dar, dacă nu se 
prezenta o candidată cu șanse mai mari, spera ca entuziasmul ei să 
compenseze neajunsurile. Fără să stea pe gânduri, alergă și puse 
scrisoarea la poștă imediat ce o termină. Era destul de inteligentă 
pentru a-şi da seama că trei luni în Majorca n-aveau să-i rezolve 
problemele. Dar trebuia să scape din atmosfera de cocoloșeală 
înăbuşitoare de-acasă, iar acela putea fi începutul independenţei ei. 

Trecură patru săptămâni, iar Emma renunțase la orice speranţă, 
când în sfârşit primi răspunsul. Cu inima bătându-i puternic, privi 
plicul bleu, apoi îl rupse în grabă. Căzu o coală subțire, bătută la 
mașină. 

„Cererea acceptată”, scria pe hârtie. „Telefonaţi data și ora 
sosirii, pentru întâlnire la aeroport. Achităm cheltuielile la sosire”. 

Sub acest mesaj laconic se vedea semnătura „Jane Sanders”, 
aproape indescifrabilă, iar dedesubt era mâzgălit un număr de telefon. 

Emma își stăpâni dezamăgirea. Deşi se bucura că primise slujba, 
scrisoarea era telegrafică şi neprietenoasă, ignorându-i complet 
propriile întrebări. Îşi muşcă nervoasă buza de jos, nesigură ce să facă. 
De dezaprobarea bunicilor ei când le arătă răspunsul îi spori hotărârea 
de a accepta - în ciuda propriilor ei pr simțţiri rele - la fel ca şi 
nemulțumirea lui Peter, căruia îi dădu vestea în aceeași seară. 

— Trebuia să discuți cu mine înainte de a face ceva, spuse el 
nervos. În fond, suntem logodiţi. 

— Oficial, nu. 

— Şi cine-i de vină? Ştii că vreau să mă însor cu tine. 

Numai de i-ar fi putut spune care era motivul pentru care pleca! 
Dar dorinţa de a evita o discuţie o făcu să tacă. 

x k k 

Emma tresări la auzul unui glas care anunța în spaniolă sosirea 
cursei de ora unsprezece de la Heathrow. Se ridică și privi în jur cu 
speranţă - dar peste cincisprezece minute, când ieşi şi ultimul pasage 
şi fu întâmpinat, pe ea încă nu venise nimeni s-o ia în primire. 

Cu  valizele în mâini, porni spre cabinele telefonice. 
Instrucţiunile eru scrise atât în spaniolă cât și în engleză, iar Emma 


introduse în fantă suma necesară în pesetas şi formă numărul familiei 
Sanders. Nu-i răspunse nimeni și, după al zecelea apel, închise și o luă 
către ieșire, abătută. 

Afară aştepta un șir de taxiuri, având în frunte un Mercedes 
coupé alb, cu capota coborâtă. Tânărul bărbos tocmai potrivea o 
oglindă retrovizoare, iar mușchii săi puternici se unduiau sub vesta 
albă pe care o purta. Ezitând, Emma îi arătă hârtia şi i se adresă într-o 
engleză lentă, pronunțată cu grijă: 

— Mă puteţi... duce... la Paguera? 

Buzele tânărului se arcuiră ușor, când îi luă hârtia din mână. 
Dar, la vederea adresei, expresia îi devenit uimită, şi în loc de a-i 
răspunde, se încruntă, mușcându-și buza. 

— Por favor, reluă Emma cu un zâmbet, rugându-se înnebunită 
ca puţinele ei cunoştinţe de spaniolă să fie de ajuns. Mă... duceți... la... 
Paguera? 

— Cine naiba eşti dumneata? replică tânărul, într-o engleză 
surprinzător de perfectă. 

Emma fu atât de descumpănită, încât pentru un moment îi pieri 
graiul. 

— Ei, răspunde-mi! 

— N-am nici cea mai vagă idee despre ce vorbiţi, replică ea cu 
toată demnitatea de care era în stare. 

Tânărul îşi trecu prin păr degetele lungi, pătate de cerneală, 
clătinând din cap. 

— Atunci te mai întreb o dată: cine eşti și ce treabă ai la adresa 
asta? 

Emma se săturase. 

— Dacă nu vreţi să mă duceţi acolo, ajunge să spuneţi. Nu cred 
că e necesar să vă spun povestea vieții mele. 

— După cum arăţi, m-ar plictisi de moarte, răspunse el grosolan. 
Vreau doar să știu de unde ai adresa asta. 

— Am venit aici ca să mă angajez ca bucătăreasă la familia 
respectivă, spuse Emma pe un ton distant. 

— Imposibil! 

— Vă pot arăta scrisoarea de acceptare, dacă vreţi. Deși nu ştiu 
ce vă priveşte... 

— Mă priveşte foarte mult. Dacă ceea ce spui e adevărat, s-a 
produs o încurcătură îngrozitoare. Două ore am aşteptat-o pe 


bucătăreasă, dar în niciun caz nu bănuiam că ești dumneata. Dacă... 

Emma nu-l lăsă să spună mai mult. Biruită de oboseală și 
îngrijorare, se răsti furioasă: 

— Cred că vi s-a dat fotografia mea, nu? Nu m-am schimbat prea 
mult de când mi-am făcut-o. Dar, în fond, eraţi atât de ocupat să vă 
uitaţi după toate fetele din aeroport, încât nu mă mir că nu m-aţi 
recunoscut. 

— Nici eu, răspunse el insolent - şi, scoțând din buzunarul 
pantalonilor o fotografie mică, i-o arătă. Fără mustață, arăţi cu totul 
altfel! 

Emma îi smulse fotografia din mână și se pomeni privind chipul 
unui bărbat între două vârste, cu mustață stufoasă. Jenată de ieșirea 
dinainte, i-o înapoie. 

— Cu siguranță, s-a produs o încurcătură, murmură ea. Probabil 
că doamna Sanders v-a dat altă fotografie. 

— <MI>Doamna<D> Sanders? repetă el, nedumerit. 

— Jane Sanders, şefa dumneavoastră, răspunse încet Emma, 
întrebându-se ce nu înțelegea. 

— Comunicăm al naibii de greu, deși vorbim aceeași limbă, 
remarcă el rece. Nu există nicio doamnă Sanders - cel puțin, nu pe 
insula asta, din câte știu eu. Dar există un domn Sanders, care a angajat 
un bucătar - un bucătar, nu o bucătăreasă, preciză el, arătând iar 
fotografia. 

— Înţeleg... 

Emma era dezamăgită. 

— Poate sunteţi atât de amabil să mă duceţi la domnul Sanders, 
ca să rezolvăm problema. N-are niciun rost s-o discut cu 
<MI>dumneavoastră.<D> 

— Nici cu altcineva n-are niciun rost s-o discuţii, replică el scurt. 
Eu sunt Jake Sanders. 

— <MI>Jake<D> Sanders? exclamă Emma. Dar... scrisoarea mea 
era de la Jane Sanders. 

— Mi-ai descifrat greşit semnătura. Nu există nicio Jane, iar eu 
sunt burlac. 

Emmei îi venea să izbucnească în plâns. 

— Îmi pare îngrozitor de rău... domnule... ăă... Sanders. Am... 
am crezut... vreau să zic... am crezut că sunteţi șoferul. 

— Dac-aş fi ştiut că am întâlnire cu un fotomodel, m-aș fi 


schimbat! replică el caustic, privindu-i disprețuitor fața mânjită de 
rimel, părul lățos şi rochia pătată. 

Copleşită de sarcasmul lui, Emma se așeză pe o valiză. I se 
înmuiaseră picioarele și tremura de nervi şi oboseală. Ce greșeală 
îngrozitoare făcuse! Nici moartă n-ar fi acceptat o slujbă la un burlac - 
decât eventual la unul în etate, iar acesta numai bătrân nu era! 

— Ei, mai bine urcă, îi spuse repezit Jake Sanders, arătând spre 
Mercedes. Am să-ți pun valizele în portbagaj. 

Emma se ridică, ascultătoare ca un robot, şi se urcă în mașină. 
Cu motorul vuind, porniră ca o rachetă și, câteva minute, tăcură 
amândoi, în timp ce se îndepărtau de aeroport, ieşind pe autostradă. 

— Apropo, cum te numești? întrebă Jake Sanders, pe când 
vitezometrul atingea suta. 

— Emma Porter. 

— O, Doamne! bătu el cu palma în volan. Eşti ultima pe care o 
voiam! 

— În cazul ăsta, am să mă întorc în Anglia mâine. 

— Ba n-ai să te întorci nicăieri, replică vehement Sanders. Am 
nevoie de o bucătăreasă şi va trebui să te descurci. Tot circul ăsta 
ridicol cu discriminarea sexuală a cauzat greşeala. Dacă mi se permitea 
să cer un bucătar, nu s-ar fi întâmplat nimic. 

— Dar aţi spus că angajaserăţi un bărbat? 

— Într-adevăr; iar acum îmi dau seama cu s-a produs confuzia. 
Am primit atât de multe cereri, încât am hotărât să răspund cât mai 
scurt, ca să fac economie de timp. Scrisoarea pentru dumneata şi cea 
pentru Monsieur Roche rămăseseră ultimele. Am primit un telefon 
chiar când mă pregăteam să le bag în plicuri şi probabil le-am încurcat. 

Oftă exasperat. 

— Cred că nu-mi rămâne decât s-o dreg cum pot. Evident, nu voi 
aştepta prea mult de la dumneata. Dacă ţin bine minte, ești fata care 
credea că entuziasmul poate înlocui experiența. 

Emma întoarse capul spre el. Profilul lui chipeș era încruntat și 
furios. 

— Nu cred că e just să mă învinuiți pe mine pentru greșeala 
dumneavoastră, îi reproșă ea. Dacă vreţi să rămân, îmi voi da toată 
silința şi nu cred că veţi fi dezamăgit. Nu am experienţă, dar am un fler 
înnăscut şi... 

— Fler! explodă el. Oaspeţii mei şi cu mine suntem obișnuiți cu 


bucătăria gourmet, nu cu improvizaţiile unei amatoare! La naiba, nici 
măcar spaniola n-o vorbeşti, nu? 

Buzele Emmei tremurau. Era din nou în pragul lacrimilor. 
Oboseala călătoriei, greșeala de la aeroport şi primirea ostilă - una 
peste alta, era prea mult. 

— În anunţ n-aţi spus nimic despre limba spaniolă, spuse ea cu 
voce gâtuită. 

— Ştiu, răspunse Sanders ursuz, pe un ton de scuză. Am uitat să 
precizez. De-asta am fost atât de atent pe cine alegeam. Mai primisem 
câteva oferte excelente, pe lângă maestrul culinar pe care-l aşteptam 
din Dorchester, dar le-am refuzat pe toate, pentru că nu vorbeau limba. 
Spre deosebire de majoritatea ţărilor europene, oamenii de-aici nu 
prea ştiu engleza, şi ți-ar putea fi greu să faci cumpărături. 

— Asta-i grija mea. Sunt sigură c-am să mă descurc, folosind 
limbajul semnelor și un dicționar. Nu-s tocmai idioată, să știți. 

O clipă, Jake Sanders întoarse capul spre ea. 

— Te cred pe cuvânt, răspunse el cu un uşor zâmbet. Și ai 
dreptate, desigur. Nu te pot învinui pentru greșeala mea. O să ne 
descurcăm cum putem. Sunt sigur că, dacă aplici regulile de bază, nu 
vei greşi prea mult. Și cel puțin nu eşti o frumuseţe, așa că măcar 
problema asta e rezolvată. 

Emma rămase mută de indignare. Condescendenţa lui Jake 
Sanders şi presupunerea că aptitudinile ei erau minime o iritau 
aproape la fel de mult ca furia lui dinainte. Dar să-i spună că era 
încântat de înfățișarea ei jalnică, şi să creadă că așa arăta întotdeauna, 
era peste puterile ei. Însă poate că era mai bine - şi mai sigur - să nu-i 
schimbe părerea. 

Se vedea clar că Sanders continua să fie furios. Chiar și cu chipul 
încurdat de enervare, rămânea incredibil de chipeș. Mâinile lui cu 
degete lungi manevrau sigur volanul, conducând abil puternica 
mașină. Firele blonde de păr de pe braţe erau aproape albite de soare, 
iar Emma era foarte conștientă de trupul lui musculos, când schimba 
vitezele, atingându-i coapsa cu mâna. Îl înconjura o aură aproape 
hipnotică. 

Cotiră pe un drum neasfaltat şi, peste câteva momente, intrară 
pe poarta de fier forjat care ducea spre o vilă mare de piatră albă, cu 
veranda arcuită, luminată de felinare. Jake Sanders opri mașina în fața 
ușii de stejar şi coborî, ocolind până lângă Emma ca s-o ajute. 


— Voiam să te cazez - sau, mai degrabă, pe bucătarul pe care-l 
aşteptam - în apartamentele personalului, deasupra garajului, dar cred 
că te vei simți mai bine în casă, spuse el în timp ce o conducea prin hol, 
începând să urce scara arcuită, cu balustradă de alamă lucioasă. 

Deschise o uşă de pe palier, iar Emma îl urmă în dormitor. 
Acesta era mobilat simplu, dar scump. Pereţii cu tencuială aspră erau 
albi, dar grinzile din lemn de tec de sub plafon fuseseră lăsate la 
culoarea originală, iar patul cu tăblie de răchită era acoperit cu o 
cuvertură de un albastru orbitor, cu dungi albe și negre, care se asorta 
cu perdelele de la fereastră. Dușumeaua era pardosită cu dale de piatră 
neregulate peste care fuseseră aşternute cergi albe mari. 

— Alături e o baie, îi spuse el arătând ușa, iar terasa are vedere 
spre mare. Carmen, camerista, nu e internă, dar ajunge aici pe la opt. 
Nu ştie prea bine engleza, însă dacă vorbeşti rar, înţelege. O să-ți arate 
totul şi, dacă nu poți afla ceva de la ea, mă poți întreba pe mine. 

Se pregătea să iasă, dar în ușă ezită. 

— Ţi-e foame? 

Emma clătină din cap. 

— Nu, dar n-aş refuza o cafea. Să fac una şi pentru 
dumneavoastră, eventual? 

Sanders nu-i luă în seamă oferta. 

— Am să-ți arăt unde e bucătăria, spuse el, întorcându-se să 
plece. 

Emma îl urmă până într-o bucătărie modernă și strălucitoare, 
aflată lângă sufragerie. 

— Aici toate instalaţiile sunt electrice, spuse el, arătând spre 
cuptorul negru Neff. Sper că te pricepi să le foloseşti? 

— Mă pricep şi să gătesc cu ajutorul lor, răspunse Emma cu 
ușoară satisfacţie. 

Umplu cu apă ibricul electric aflat pe tăblia de tec a bufetului 
formica şi, după ce deschise mai multe ușiţe, găsi într-un dulap ceştile, 
farfurioarele şi cafeaua. 

— Pentru mine nu, îi spuse repezit Jake Sanders, în timp ce 
Emma scotea două ceşti. Serveşte-te cu tot ce vrei. Ne vedem mâine 
dimineaţă. 

Şi, răsucindu-se pe călcâie, ieşi. 

Emma deschise una dintre ușile enormului frigider cu 
congelator de fabricație americană, unde găsi, printre multe altele, o 


cutie de lapte. În timp ce sorbea din lichidul fierbinte, se așeză pe un 
taburet de răchită, lângă bufet, privind admirativ la instalaţiile din jur. 
Carcasele erau din lemn de stejar mat, deschis la culoare, asortându-se 
cu grinzile de sub tavan și dalele de piatră ale pardoselii. Deasupra 
chiuvetei duble, de inox, se afla o fereastră imensă, cu vedere spre 
grădină şi spre piscina luminată cu proiectoare. 

Emma se întreba cum își putea permite Jake Sanders să trăiască 
într-un asemenea lux. Nu avea cu mult peste treizeci de ani, și totuși 
locuia într-o vilă atât de scumpă, cu bucătăreasă și cameristă. Casă, 
atât cât o văzuse, nu arăta a locuință închiriată pe timpul vacanței, 
părând domiciliul lui permanent. 

Poate că avea o familie bogată în Anglia. Era posibil chiar să 
locuiască acolo pentru a scăpa de impozite, sau să aibă o firmă pe 
insulă. Dar n-avea niciun rost să speculeze. Fără îndoială, avea să afle 
la momentul potrivit. 

Nu-şi regreta decizia de a fi venit acolo. Dacă îi era imposibil să-l 
mulțumească pe Jake Sanders, își putea găsi altă slujbă pe insulă - erau 
în plin sezon de vacanţă. Cu siguranţă, nimic n-ar fi putut-o convinge 
să se întoarcă în Anglia. Urma să rămână până în septembrie, orice-ar 
fi. 

Capitolul 2 

A doua zi dimineaţă, la ora șapte, pe Emma o trezi deşteptătorul. 
Se întinse alene, ezitând să se scoale după scurta noapte de odihnă. Se 
mai relaxă încă cinci minute, apoi traversă camera şi deschise ușile 
glisante care dădeau pe balcon. 

Vederea de afară era spectaculoasă. Vila era situată pe o pantă 
ușoară. Arbușii și boschetele înfloreau într-un belușg de verde, auriu 
şi roșu, iar pinii şi eucalipţii coborau spre golf, unde albastrul de 
ametist al mării se îmbina cu nisipurile aurii de pe plajă. 

Între vilă şi golf nu exista niciun drum, iar Emma nu vedea case 
nici în stânga, nici în dreapta. Păreau să fie complet izolați. 

Grădina, cu piscina circulară şi iarba tunsă impecabil, sclipea 
sub rouă în lumina dimineţii. Cerul era de un albastru strălucitor, iar 
ceața uşoară de la orizont anunţa căldura zilei. 

În tăcere, Emma coborî la parter. Nu era nimeni prin jur, aşa că 
profită ca să viziteze locurile în liniște. 

La lumina zilei, vila părea și mai mare decât presupusese. 
Camerele principale aveau vedere spre piscină și golf, iar pe o terasă 


întinsă, umbrită, iedera creştea împrejurul coloanelor albe și graţioase. 
Trasa era mobilată confortabil, cu scaune albastre de răchită și 
canapele pe care erau împrăștiate perne albe. 

Piscina era placată cu mozaic albastru şi verde şi înconjurată cu 
mobilier de lemn alb, iar într-un colț se înălța o pagodă albă de lemn, 
conținând un bar bine garnisit. Apa arăta atât de ispititor, încât pe 
Emma tare o mai tenta să facă o baie. Se hotărî să-l întrebe pe șeful ei 
dacă avea voie să înoate, în zorii zilei. 

Cu regret, se întoarse spre casă și livingul principal, unde 
canapelele și fotoliile de piele aveau aceleaşi nuanțe de cafeniu și 
caramel ca şi cergile întinse pe pardoseala de gresie. Exteriorul casei 
arăta tipic spaniol, dar interiorul era în stil Heals, tipic pentru secolul 
douăzeci. 

Pe pereți erau agățate câteva tablouri moderne, printre care 
Emma recunoscu un Hockney și un Warhol. Tocmai se uita admirativ 
la una dintre măștile africate de bronz care împodobeau camera, când 
auzi o voce de femeie: 

— Bun dimineţ, señorita. 

Întorcându-se, Emma văzu o femeie de vreo cincizeci de ani, 
scundă şi trupeșă, cu părul negru, care stătea cu un coş de cumpărături 
pe braţ. 

— Dumneata trebuie să fii Carmen, spuse ea. 

Femeia dădu din cap, zâmbind. 

— Şi dumneavostru...? 

— Eu sunt Emma Porter, noua bucătăreasă. 

Carmen o privi cu uimire. 

— Tu bucătăreasă? Eu aşteptez bărbat. Domnul Sanders el spus 
nu femeie gătit data asta. 

— S-a produs o greşeală. Și domnul Sanders aștepta un bucătar, 
îi explică încet Emma, după care îi povesti cele întâmplate în seara 
dinainte. Dar de ce nu dorea domnul Sanders o bucătăreasă? întrebă ea 
la sfârșit. 

Carmen chicoti, dar nu se lăsă atrasă în cursă. 

— Întreba domnul Sanders. El spune. 

Emma o urmă la bucătărie, unde-și făcu micul dejun, cu pâine 
prăjită şi cafea. În timp ce căuta marmelada, iar menajera îşi 
despacheta cumpătăturile din coş, constată că toate etichetele de pe 
borcane şi pachete erau familiare, până la detergentul Fairy Lichid! 


— Domnul Sanders ia micul dejun aici? întrebă ea? 

— Nu, el place pe terasă. Mereu el înota devreme, apoi mânca la 
nouă. Suc portocale proaspăt, cafe, doi bucăţi pâine prăjit - nu ars - şi 
marmaladă. Azi arăt la tine. 

În următoarea jumătate de oră, Carmen îi explică unde 
erauțmute toate lucrurile și cum funcționau diversele dispozitive. 
Emma notă totul pe hârtie, altfel fiindu-i imposibil să le memoreze pe 
toate. 

La opt şi jumătate, văzu prin fereastra bucătăriei silueta cu 
umeri lați a lui Jake Sanders mergând spre piscină. Nu avea niciun 
dram de grăsime pe trup, iar Emma nu-și putu stăpâni un fior de 
plăcere când îi văzu plonjonul expert de la trambulină în apa albastră. 
După câteva lungimi de bazin parcurse alene, ieşi și-și scutură capul de 
apă ca un căţel. Apoi dispăru, ducându-se să se schimbe, iar Emma, 
când se întoarse spre Carmen care tocmai pregătea tava, femeia clătină 
din cap, râzând. 

— El arăt bine, da? 

Emma roşi, dând din cap. 

— Domnul Sanders e logodit? 

Menajera ridică din umeri. 

— Eu nu sigur. Doamna de el venit aici să stai curând. 

Tonul ei acru dădea clar de înțeles că n-o simpatiza pe prietena 
şefului, dar Emma n-o mai întrebă nimic, ca să nu pară iscoditoare. 

La ora nouă fix, Emma luă tava de la Carmen și o duse pe terasă. 
Jake Sanders se așezase deja, îmbrăcat într-un şort alb și un tricou 
bleumarin. 

— Ai dormit bine? o întrebă el. 

— Foarte, minți Emma. E atâta tăcere aici... Și eu sunt obișnuită 
cu împrejurimile liniștite, dar uneori mai auzim câte un avion sau o 
maşină. 

— De-asta am și ales locul ăsta. Suntem departe de culoarul de 
zbor al aeroportului, iar şoseaua e la o oarecare distanță. Șofezi, nu-i 
aşa? 

— Da, răspunse ea, bucuroasă că putea corespunde măcar uneia 
dintre cerinţe. 

— Slavă Domnului. N-aș fi vrut să trimit șoferul cu tine la 
cumpărături, iar Carmen nu conduce. Cum te-ai înțeles cu ea? 

— Foarte bine. Vorbeşte engleza mai bine decât mă așteptasem 


şi e foarte răbdătoare. 

— E o femeie cumsecade. O am de trei ani, de când am construit 
casă. Soțul ei e grădinar, iar fetele lor lucrează ca ospătărițe, când am 
nevoie de ajutor, la câte o petrecere. 

Buzele i se arcuiră într-un zâmbet. 

— Suntem o familie mare și fericită, și sper să faci parte și tu din 
ea. 

Încălzită de schimbarea neaşteptată din noul lui, Emma îl 
întrebă dacă putea folosi piscina. 

— Oricând vrei, răspunse indiferent Jake. Până-mi vin 
vizitatorii, nu vei avea foarte multe de făcut. Când sunt singur aici, nu 
prea primesc, așa că în locul tău aș profita. Peste câteva săptămâni vei 
fi foarte ocupată. 

— Câţi musafiri așteptați? 

Jake nu-i răspunse imediat, făcându-i semn să se aşeze în fața 
lui. 

— Ce zici de-o cafea? 

Emma acceptă oferta şi sorbi din ceașcă, în timp ce el își ronțăia 
pâinea prăjită. 

— Exact aşa cum îmi place, o lăudă el, terminând a doua felie. E 
bine, pentru început. 

— Dacă vă place pâinea mea prăjită, așteptați numai să-mi 
gustați ouăle fierte! replică Emma, indignată că iar o trata ca pe un 
copil înapoiat mintal. 

— Cred că merit un asemenea răspuns. 

Ochii lui albaștri licăriră, devenind de o nuanţă și mai 
surprinzătoare. 

— Dar nu e nevoie să te încrunțţi la mine. 

— Nu mă încrunt. 

— Atunci, sprâncenele tale se încruntă. 

O privi lung. 

— Întotdeauna ţi le dermatografiezi aşa? 

— Da, găsesc că-mi stă bine. Dumneavoastră nu? 

Jake fu cât pe ce să se înece cu cafeaua, dar nu spuse nimic. 

— Încă nu mi-aţi spus câți musafiri aşteptaţi, continuă Emma, 
serioasă. 

— Într-adevăr. Păi, vin fratele meu şi soţia lui, cu copilul lor de 
un an şi cu guvernanta. Vor fi aici este două săptămâni, şi stau până la 


începutul lui septembrie. Probabil că fratele meu se va întoarce în 
Anglia, pentru afaceri, de câteva ori, dar își va petrece aici cea mai 
mare parte a timpului. Celia - o prietenă a mea - vine și ea, şi probabil 
va sta mai mult. Încă nu ştiu ce planuri are. 

Se opri, aşteptând-o să comenteze. 

— Ţi-a mâncat pisica limba, domnişoară Porter? întrebă el după 
câteva clipe. 

—  lertați-mă, domnule Sanders. Nu eram sigură dacă 
terminaserăţi sau nu. 

— Da, am terminat. Crezi că-i vei putea servi pe toţi? Dacă nu, aș 
prefera să-mi spui acum. 

— Sunt sigură c-am să mă descurc. În fond, mă aşteptam să 
servesc o <MI>familie,<D> când am acceptat slujba. 

— Noroc că ai una cu care să exersezi. Sper numai ca încrederea 
în propriile dumitale capacități să fie întemeiată. 

— Voi încerca să nu vă dau motive să vă plângeţi, răspunse ea 
înțepată. Aţi dori să vă pregătesc ceva anume azi? 

— Las asta în seama dumitale. Totuși, nu vreau două mese mari 
pe zi. O gustare la prânz e de ajuns. Vei găsi congelatorul plin şi cred că 
azi Carmen a adus cu ea legumele și fructele. 

Emma se ridică. 

— Vreţi să port uniformă? Mi-am adus cu mine câteva şorțuri. 

—  Păstrează-le pentru bucătărie. Aici suntem foarte 
neformalişti. 

Îi privi rochia diformă de bumbac cu o expresie vădit critică. 

— Poţi purta chiar și blugi, dacă preferi. Presupun că ai și un 
<MI>trup<D> în buleandra asta, nu? 

— Mă simt mai comod într-o rochie largă când lucrez, răspunse 
Emma cu modestie. 

— Tot o rochie largă purtai şi la sosire. Se vede clar că-ți plac, 
domnișoară Porter. 

— Vă rog să mă numiți Emma, îi ceru ea, sperând să creeze o 
atmosferă mai cordială. 

Sanders dădu din cap, fără a-i cere la rândul lui să-i spună Jake. 
Familiaritățile nu mergeau chiar atât de departe! 

— Voi lipsi în timpul zilei, dar am să mă întorc la cină. Nu 
încerca mâncăruri prea complicate. Mai bine ceva gustos, decât 
dezgustător! 


— Am înţeles, răspunse Emma. Voi avea grijă să nu ard 
înghețata! 

Luă tava și porni spre bucătărie. Ce individ enervant! Când 
prietenos şi încurajator, când de-a dreptul grosolan. Ei bine, avea de 
gând să-i facă o demonstraţie! 

Înainte de a se hotărî, o întrebă pe Carmen, la prânz: 

— Domnului Sanders îi displace ceva? 

Menjera se încruntă, gândindu-se. 

— EI foarte ușor, dar foarte supăros. Gătit bine, place la el. Gătit 
rău, supăr la el. 

Continuă să-i explice, gesticulând cu braţele ei durdulii. 

— Ultim bucătăres place pus piper multă. Domnul Sanders nu 
place, dar ea tot pus. O zi face supa, plin piper negru. Domnul Sanders 
venit bucătărie și turnat pe chiuvet, apoi spus la ea făcut catrafus și 
dus. 

Mâinile Emmei, în mod normal ferme, tremurau în timp ce nota 
câteva rețete. Auzi, s-o dea afară pe femeia aia - probabil nici nu 
avusese unde să se ducă! Părea necruţător când îi sărea muștarul. 

Găsi în dulap cubuleţe cu concentrat de pui şi prepară o 
vichyssoise şi o supă cu smântână. Tocmai se pregătea să curețe roşiile 
pentru sosul Provengal, când sună telefonul. Ezită înainte de a 
răspunde dar, cum Carmen nu făcu nicio mișcare, în cele din urmă 
ridică receptorul. 

Era Jake Sanders. 

— Domnişoară Porter... Emma? Am să aduc cu mine la cină doi 
parteneri de afaceri. Stau aici doar o zi şi vreau să mănânce o 
specialitate tipic spaniolă. Vezi ce poţi să încropești. Vom fi acasă la 
şapte şi jumătate. 

Înainte ca Emma să răspundă că cina era aproape gata, închise. 

Emma se apucă iar de lucru, tăind ceapa cu furie, de parcă ar fi 
fost capul lui Jake Sanders. Câtă lipsă de consideraţie! Știa că nu avea 
experiență cu bucătăria spaniolă, şi totuși îi pretindea încă din prima zi 
delicatese iberice pentru musafiri. De ce nu-i invitase la restaurant, în 
loc să-i pretindă o mâncare preparată ca prin miracol în câteva ore? 
Doar dacă nu cumva o făcuse intenționat... 

Sigur, asta era! Fără îndoială, încerca s-o pună la punct pentru 
că păruse atât de încrezătoare. Ei bine, avea să-i arate ea cine era! 
Bucătăreasa anului la Cordon Bleu! 


Pe la începutul după-amiezii, Emma pregătise aproape toată 
mâncarea. Mai întâi urma să facă o omletă spaniolă, pentru felul întâi 
preparase paella, iar la desert, flan de naranjas. Carmen o ajutase mult, 
iar acum făcea curat după era. Ţistui din limbă admirativ la vederea 
cremei galbene de portocale cu scorţişoară pe deasupra, apoi îi arătă 
Emmei cum îi plăcea stăpânului lor să fie pusă masa pe terasă. 

Carmen plecă la şase, spunându-i Emmei că fiica ei cea mai 
mică, Maria, urma să vină la opt, pentru a ajutat la servit și la spălatul 
vaselor. 

Mulțumită, Emma se hotări să facă o baie rapidă în piscină. Apa 
era caldă, și plonjă de la trambulină, începând să înoate alene în sus 
şi-n jos, timp ce un sfert de oră. Costumul de baie negru, dintr-o 
bucată, nu-i avantaja cu nimic silueta, dar și-l adusese cu gândul de a-şi 
cumpăra un bikini în prima zi liberă. Acum, se părea că trebuia să 
rămână cu cel vechi. Măcar se potrivea cu imaginea ei de gospodină. 

După baie, se spălă pe cap, își uscă părul și şi-l adună într-un 
coc strâns, care-i dădea o înfăţişare eficientă. Se duse la bucătărie ca să 
aprindă cuptorul. Spre oroaorea ei, constată că șaltărul era blocat la 
288 de grade. Oricât încerca, nu-l putea urni din loc. Trebuia să țină 
paella înăuntru cel puţin o oră și jumătate, pentru a compensa 
temperatura scăzută. Dar era doar șapte și jumătate, iar felul doi nu 
trebuia să fie servit decât la nouă, cel mai devreme. 

Când Jake Sanders intră în bucătărie, tocmai scosese din cuptor 
crochetele cu brânză pentru hors d'oeuvres, iar Maria, care sosise la 
opt, le aranja pe o tavă de argint. 

— Te descurci? se interesă Sanders. 

— Da, mulţumesc. Deşi a cam trebuit să mă grăbesc, sper să fiți 
satisfăcut, domnule Sanders. Poate vreţi să ştiţi ce voi servi. 

— Prefer să-mi fac o surpriză. Incidental, am putea mânca la 
nouă fix? Prietenii mei trebuie să prindă avionul de ora unu spre 
Londra, şi-i duc cu mașina la aeroport. 

Luă o crochetă cu brânză de pe tavă, iar după ce o mâncă mai 
luă una. 

— Astea-s delicioase. 

— Vă mulțumesc. 

— Să sperăm că și cina e la fel de bună, adăugă el. 

Emma își stăpâni nervii, hotărâtă să nu se lase provocată. 

— Carmen mi-a spus că vă place să alegeţi vinurile, dar cum nu 


eraţi aici, am pregătit Chablis pentru paella. 

Îi arătă sticla pe care o scosese. O parte din cursul urmat de ea 
se referire la vinuri, şi admirase crama excelent aprovizionată a lui 
Jake Sanders. 

— Deci tot ai învățat câte ceva în văgăuna aia? comentă el 
surprins. Pune-l în frigider. Îmi place să fie servit cât mai rece. 

— Chiar şi noi, cei din Oakton, ştim cum să servim vinurile, în 
replică ea, neputându-se stăpâni. Apropo, e ceva în neregulă cu 
cuptorul. Termostatul pare să se fi înțepenit. 

Sanders o privi alarmat. 

— Nu l-ai putut folosi? 

— A, ba da. Dar nu se încălzește suficient. 

— Să-i spui lui Carmen mâine dimineaţă. O să cheme un 
electrician. 

Imediat ce Jake ieși, Emma puse paella în cuptor, iar Maria ieși 
pe terasă cu crochetele de brânză. La nouă fără douăzeci pregăti 
omleta, apoi ieşi să anunţe că cina era gata. Jake Sanders stătea așezat 
într-un hamac, discutând cu invitaţii - un bărbat plin şi chel, de vreo 
cincizeci de ani, cu accent american, și altul cu ochelari și mustață 
subțire. Amândoi fumau havane enorme pe care nu și le scoteau din 
gură nici când vorbeau. 

Ezită un moment în ușă, jenată că trebuia să-i întrerupă. 

Zărind-o, şeful ei ridică privirea. 

— Da? 

— Cina e gata, dacă doriţi să vă așezați la masă, spuse ea timidă. 

Se ridicară și, după graba cu care se așezară la masă, îşi dădu 
seama că le era foame. Noroc că pregătise destulă mâncare. 

Scoase din încălzitor farfuriile cu omletă şi le puse pe căruciorul 
se servit. În timp ce Maria ieşea pe terasă cu căruciorul încărcat, Emma 
profită de ocazie pentru a se răcori câteva minute în grădină. Aerul era 
călduț și îmbălsămat, cu o adiere care sufla dinspre mare, printre pini. 

Auzea murmurul slab de conversaţie de la masă, care-i reaminti 
să se întoarcă. În apropierea bucătăriei, se ciocni piept în piept cu 
Maria, care tocmai ieşea în goană. 

— Señorita Emma! Veniţi repede. Inciendio, inciendio! 

Emma știa foarte puţină spaniolă, dar fumul care ieșea din 
cuptor elimina nevoia oricărei traduceri. Se repezi să deschidă ușa 
cuptorului, iar căldura care ieşi aproape că o răsturnă pe spate. 


Înecându-se şi tușind, cu ochii plini de lacrimi, văzu ca prin 
ceață paella învăluită în flăcări și căută în jur ceva cu care să stingă 
focul. Apucând sifonul de pe bufet, apăsă pe mâner. 

— Ce naiba se întâmplă aici? 

Surprinsă de glasul tunător din spatele ei, Emma se răsuci în loc. 
Imaginea lui Jake Sanders îi încremeni mâna pe manetă, iar jetul de 
sifon îl nimeri în plin. 

Jake rămase pe loc, cu paharul în mână şi sifonul şiroindu-i din 
părul blond, pe pantalonii imaculați. 

— Dacă eşti amabilă, Emma, spuse el foarte calm, acum am 
suficient sifon în whisky. 

Îngrozită, Emma se holba la el. Apoi, starea de şoc o făcu să 
chicotească. Încercă să spună ceva, dar îi era imposibil să articuleze un 
singur cuvânt. 

— Presupun că dispoziția asta efervescentă nu are nicio 
legătură cu realizările tale culinare, comentă el sarcastic, privind 
mâncarea arsă. 

Isteria Emmei trecu la fel de repede pe cât venise, înlocuită de 
lacrimi. 

— Nu înțeleg... îngăimă ea. Cuptorul era pus la un nivel foarte 
redus. Cum a putut să se ardă? 

— E clar că nu era la un nivel redus, altfel nu s-ar fi întâmplat 
nimic, răspunse el caustic, încercând să se şteargă cu batista; apoi se 
întoarse spre şaltărul termostatului. Parcă mi-ai spus că ăsta nu merge 
bine. 

— Nici nu merge. Nu vrea să treacă de 288. Asta-i o temperatură 
destul de joasă ca să coc meringi. 

— Nu şi în grade Celsius, replică el nervos. Nu ştiai că pe 
continent nu se folosește scala Fahrenheit? 

Îngrozită, îl privi fix. Cum Dumnezeu nu-i trecuse prin minte un 
lucru atât de evident? 

— Nu m-am gândit... șopti ea. 

— Atâta lucru am înţeles și eu! Dar dacă vrei să mai rămâi aici, 
îți sugerez să începi de-acum. 

Porni spre ușă. 

— Dacă ţi-a mai rămas din omleta aia, o s-o mâncăm pe pâine. 
Încă nu ne-a trecut foamea! 

Noroc că fumul nu afectase restul de omletă, deși nu mai era 


zemoasă. Începu să încălzească nişte franzelă și aruncă la gunoi 
resturile calcinate de paella. 

Ce început dezastruos! Fără îndoială, Jake Sanders se felicita că 
o apreciase corect şi-şi delecta oaspeţii cu amuzanta întâmplare. 

Aşteptă până auzi ușa din față închizându-se, după ora 
unsprezece, apoi porni spre camera ei. Înainte de plecare, Maria 
pusese totul la loc şi spălase în bucătărie, așa că Emma nu mai avea 
nimic de făcut jos. Carmen urma să strângă masa a doua zi dimineaţa. 

Intră în baie şi se dezbrăcă în fața oglinzii, privindu-se cu un 
ochi critic. Avea sânii înalţi și fermi, iar talia îngustă și picioarele 
armonioase ar fi făcut față oricărei concurențe. Deşi scundă, era 
perfect proporționată. 

Se înroşi la față. Ce anume-i precipitase acel neașteptat interes 
față de trupul ei? 

Nu trebuia să caute prea mult răspunsul. Era vorba de Jake 
Sanders. 

Şi totuşi, cum se putea simţi atrasă de un bărbat pe care abia 
dacă-l cunoşta, și care nici nu era pe deplin conștient de existenţa ei? 
Da, în fond, niciodată nu mai întâlnise un asemenea bărbat. În 
comparaţie cu Peter, era... 

Refuzând să-și ducă gândul până la capăt, își despleti părul, 
lăsându-și șuvițele închise şi dese să i se reverse pe umeri. Era cu 
siguranță un progres, avantajându-i mult faţa în formă de inimă. Îşi 
privi genele dese şi lungi, apoi îşi trecu ușor degetele peste față. Pielea 
ei măslinie nu avea nicio pată şi se bronza uşor și repede. 

Emma zâmbi. Indiferent cât era de obișnuit cu femeile frumoase, 
dacă o vedea acum, Jake Sanders i-ar fi dat cu siguranță mai multă 
atenţie. 

Luându-și cămaşa de noapte, se vâri în pat. Deşi era singură, 
într-o casă străină dintr-o ţară străină, nu se simţea neliniștită. 
Într-un fel, Majorca o vrăjise. Frumuseţea ei calmă îi dădea o senzaţie 
de bine și de mulțumire. Parcă s-ar fi aflat pe insulă de ani de zile, nu 
doar de câteva ore. Nimic din restul lumii nu mai conta, pentru că aici, 
în acest loc izolat, era ferită ca într-un cocon. 

Dacă visurile ei erau cu atât mai dulci, cine putea spune că nu 
aveau să se adeverească? 

Capitolul 3 

Emma coborî înainte de sosirea lui Carmen, odihnită după 


noaptea de somn adânc. Înotă un timp în piscină, apoi se duse la 
bucătărie să-și facă micul dejun. Nu mâncase nimic în seara trecută. Ce 
fiasco fusese prima ei cină! mai târziu avea să poată râde, dar pe 
moment amintirea era încă mult prea dureroasă. 

Ungându-și din belşug pâinea cu gem de fragi, mâncă afară, în 
timp ce Carmen încerca nervoasă să curețe tigaia arsă. În cele din 
urmă, veni la Emma. 

— Numai tu gătit espaiont, o instrui ea zâmbind. Domnul 
Sanders el place foarte mult francez. Mort la friptur cu sos de vin. 

— Mulţumesc, răspunse Emma recunoscătoare, căci dorea să-i 
gătească lui Jake Sanders o mâncare care-i plăcea, ca să compenseze 
pentru seara trecută. Mă duc chiar acum să scot un biftec. 

Biftecurile, pulpe şi antricoate, erau îngrămădite ordonat în 
congelator, fiecare cu etichetă clară, iar Emma alese un tournedos care, 
adăugând pate de ficat, avea să constituie baza pentru un Tournedos 
Rossini. 

În timp ce Emma făcea restul treburilor gospodăreşti, Emma 
mai pregăti și o salade Niçoise pentru prânz. 

— Bună dimineața, Emma, o salută glasul calm al lui Jake 
Sanders. 

Ridicând privirea, îl văzu în ușă. 

— În dimineața asta aș vrea ouă cu șuncă, te rog, o instrui el 
scurt. Sper că eşti în stare să frigi şunca fără s-o arzi, da? 

— Mă voi strădui, domnule, răspunse ea încet. 

În câteva minute, îi puse în față patru felii de şuncă prăjită şi 
două ochiul perfecte și se întoarse la bucătărie, fără a-i da timp să mai 
facă vreun comentariu sarcastic. 

Dimineaţa trecu repede și, la prânz, salata Niçoise era aranjată 
într-o salatieră de lemn, gata să fie servită de Carmen. Mai adăugase și 
o selecție de brânzeturi pe un platou așternut cu frunze de salată verde 
şi un bol cu fructe proaspete pe un strat de gheață. 

— Faci mâncare arăt frumos, o lăudă Carmen. Domnul Sanders 
el place. 

— Ce-i place domnului Sanders? se auzi glasul lui Jake în timp ce 
apărea la bucătărie, într-un halat de plajă și descult. 

— Lucruri ei arăt frumos, răspunse Carmen. 

— Nicio carte nu se judecă după copertă, replică el sceptic. 

Carmen zâmbi. 


— Eu aduc prânz afară acum. 

— Lasă-mă să-mi aleg mai întâi vinul. 

— L-am ales eu, interveni Emma. Am urmat şi un curs de vinuri 
la școală. 

— La care şcoală? întrebă el acru. Am să beau un Hock. 

— Un Hock am şi pus la răcit, în frigider! 

Tăcut, Sanders ieşi, iar Emma privi încruntată în urma lui. Nu 
era în stare să ierte şi să uite, sau avea de gând să-i amintească trei luni 
în şir de prima seară? Furioasă, trânti pe masă tigaia cu sosul Rossini, 
şi câţiva stropi îi săriră pe rochie. Aşa-i trebuia, dacă se lăsa afectată! 
Acum trebuia să se schimbe, înainte de a coborî pe plajă. 

— Mă duc să fac o baie în mare, îi spuse ea lui Carmen. Dar am 
să mă întorc la timp ca să pregătesc ceaiul. 

— Este foarte cald afară. Fii grijă. Tu nu obișnuit. 

— Nu mă ard niciodată, răspunse Emma. Şi în Anglia avem 
soare uneori, să ştii! 

În cameră, își privi hainele. Toate celelalte rochii erau prea 
frumoase pentru a risca să le poarte și fu nevoită să-și aleagă sarafanul 
larg cu care venise. Slavă Domnului că-l spălase și-l călcase în ajun. 

Terasa piscinei era pustie, iar pe o masă erau puse câteva 
scrisori, sub o greutate de sticlă. Asta îi aminti că încă n-o întrebase pe 
Carmen de ce afaceri se ocupa Jake Sanders. 

Drumul prin păduricea umbroasă dură cam cinci minute. Plaja 
mică, cu nisip aproape alb, era pustie, iar Emma fu surprinsă, până 
văzu o tăblie pe care era scris Vedado și dedesubt, în engleză, Private. 
Plaja aceea trebuia să aparțină vilei. 

Îşi scoase rochia și se avântă în apa caldă a mării, înotând până 
la pluta ancorată la câteva sute de metri în larg. 

Se urcă deasupra şi rămase întinsă pe spate, cu ochii închiși, iar 
mişcările plutei pe valuri o făcură să adoarmă curând. 

Când se trezi, îşi simțea ochii grei. Soarele strălucea orbitor pe 
cerul albit de arșiță, iar Emma își reproşă prostia de a fi adormit. Acum 
trebuia să umble numai pe la umbră, ca să nu arate ca un rac fiert. 

Sări în apă şi înotă alene spre mal, apoi făcu pluta pe spate, 
savurând unduirea valurilor care o aduceau încet către plajă. 

Uitându-se la ceas, văzu că era timpul să se întoarcă la vilă şi se 
aplecă să-și ia rochia. În timp ce se îmbrăca, avu un moment de 
amețeală, dar respiră adânc de câteva ori și porni încet spre cărarea 


îngustă. 

Picioarele i se îngreunau simțitor și fu nevoită să se așeze. 
Cărarea o scosese pe un drum neasfaltat, iar când Emma închise ochii, 
văzu stele albe înapoia pleoapelor. Făcu un efort să se ridice şi avu 
senzaţia că se învârtea ca un titirez. Îi ardea tot trupul şi totuși o lua cu 
frig, începând să tremure. Când dinţii îi clănțăniră necontrolat, o 
cuprinse panica. 

Se auzi un scrâşnet de pneuri frânând brusc, iar Emma răsuflă 
ușurată. 

— Ajutor, vă rog, ajutor... auzi ea o voce slabă scâncind și-și 
dădu seama că era a ei. 

Abia dacă-l văzu pe omul care veni spre ea, dar braţele lui 
puternice o cuprinseră ferm pe după umeri, în timp ce o conducea 
încet spre maşină. Abia când porniră reuși să întoarcă încet capul care 
i se învârtea, văzând printre gene profilul bărbos al șefului ei. 

x kK x 

Emma nu-şi mai aminti nimic altceva și, când se trezi în sfârşit, 
era în camera ei, iar afară cerul era spuzit de stele. Se ridică brusc din 
pat. Un junghi de durere îi străbătu capul, făcând-o să icnească. 

— Nu te mișca, dacă poţi, spuse Jake Sanders. 

Întorcând cu grijă capul, Emma îl văzu ridicându-se de pe un 
scaun aflat pe balcon. 

— Ai fost foarte bolnavă. 

— Ce-i cu mine...? horcăi ea, cu o voce răgușită și alarmată. Ce 
boală am luat? 

— Doar o insolaţie, răspunse el liniştitor. Nu ţi-a ajuns că ai ars 
mâncarea, te-a gândit să-ţi faci şi ţie același lucru! 

Râse scurt. 

— Ţi-a reuşit aproape la fel de bine. Ai arsuri de gradul trei. 

— Dar cum... nu înțeleg... 

— Pentru că ești o fată încăpățânată, de-aia. Carmen mi-a spus 
că te-a prevenit, dar tu preferai să crezi că soarele de-aici e la fel ca în 
Anglia. Ai multe de învăţat. 

— Îmi pare rău, îngăimă Emma. De când am venit, n-am fost 
decât o pacoste. Dacă doriţi să plec... 

— Pentru moment, nu, răspunse el grav. Eşti prea bolnavă. 
Oricum, cred că ai învățat lecţia, iar de-acum încolo poate vei începe să 
progresezi. Mai rău de-atât nici nu se prea poate. 


Ochii Emmei se umplură de lacrimi. Știa că o tachina, dar mai 
ştia și că în cuvintele lui era un grăunte de adevăr. 

— Credeţi că aş putea să beau puţină apă, întrebă ea cu voce 
slabă. Am gâtul uscat... 

Sanders îi turnă apă din carafa de pe noptieră și o ajută să se 
ridice în capul oaselor. Cu acel prilej, Emma observă că avea pe ea 
cămașa de noapte. 

— A... m-a... Carmen m-a dezbrăcat? 

— Nu, eu. Carmen a plecat ieri mai devreme, şi n-am vrut să 
aştept până venea doctorul. Arătai atât de strânsă și încinsă în rochia 
aia, încât m-am temut să nu-mi mori în braţe. 

Emma se înroșşi la față, evitându-i ochii. 

— Sunt sigură că aș fi reușit să mă dezbrac singură, dacă mă 
trezeațţi. 

— Nu dormeai, spuse el sec. Erai leșinată. Dar nu-ţi face griji. 
N-ai nimic ce n-am văzut de multe ori până acum. 

— Sunt sigură. Dar totuşi... 

— Nu face caz din asta, o întrerupse el obosit. Nu violez 
niciodată femei leşinate. lar acum, îți propun să adormi la loc. Te vei 
simţi mai bine când ai să te trezești. 

— Nu sunt obosită. 

— Închide ochii și numără până la şaizeci. Dar să-mi spui când 
ajungi la patruzeci şi cinci. 

Ascultătoare, Emma se conformă, iar când deschise ochii, afară 
strălucea soarele, iar Carmen se apleca asupra ei, neliniştită. 

— Tu simți mai bine? o întrebă femeia și, spre uşurarea ei, 
Emma dădu din cap. 

Pentru prima oară, observă cadrul metalic de deasupra, peste 
care era drapat cearșaful. Nu-l învrednici decât cu un gând trecător, 
căci pentru moment se bucura că n-o mai durea capul atât de 
îngrozitor ca în ajun. Sau, cel puțin, presupunea că fusese în ajun. 

— Azi e joi? întrebă ea. 

Carmen dădu din cap. 

— Vrei ceva mănânc? Doctor el spus pâine prăjit uscat, dar dacă 
tu vrut mai mult...? 

— Un ceai cu pâine prăjită va fi de ajuns. Îmi pare rău că 
deranjez atâta, se scuză Emma. Cum s-a descurcat domnul Sanders cu 
gătitul? Poate reuşesc să mă scol mai târziu, ca să pregătesc cina... 


— Tu nu sculat, declară ferm Carmen. Doctor el spus odihnit 
până sâmbătă. Eu spus la tu despre soare, dar tu foarte rău... prost de 
rău. 

— Ştiu, încuviință Emma cu un zâmbet vag. Dar sunt sigură că-i 
pot pregăti o masă domnului Sanders. 

— El mâncat mâncare gătit eu sau mers oraş mâncat. Tu nu fi 
grijă despre el. 

În timp ce Carmen pleca să facă micul dejun, Emma revăzu în 
minte ultimel câteva zile. Era o minune că domnul Sanders n-o 
concediase. Sau aștepta să se mai înzdrăvenească înainte s-o facă? 

Ei, măcar văzuse că nu avea un trup de copil! Revelația să făcu 
să se sufoce. Și-o fi făcut ea fața și părul să arate cât mai modest 
posibil, dar fizic... Se înroşi, îngrozită de fanteziile erotice care-i 
treceau prin minte. Ce Dumnezeu o apucase? 

Se auzi o bătaie ușoară în ușă şi, după ce-i răspunse, bărbatul 
din mintea ei intră în cameră: înalt, bronzat şi mult prea chipeș pentru 
liniștea sufletească a oricărei fete. 

— Şi cum te mai simți azi? o întrebă el vesel. Carmen mi-a spus 
că ţi-e foame, ceea ce-i semn bun. 

— Mă gândeam să mă scol... 

— Numai după ce te vede doctorul Marcos. O să treacă pe-aici în 
dimineața asta. 

Carmen aduse tava şi o puse în fața Emmei, care luă 
nerăbdătoare pâinea prăjită. Dar, după câteva înghiţituri, i se făcu 
greață şi-şi rezemă capul la loc pe pernă. 

— Cred c-am să beau doar ceaiul, spuse ea cu voce slabă. 

— Încă nu te scoli? întrebă serios şeful ei. 

— Nici moartă! 

Sanders ţistui din limbă, deși pe chip i se citea compasiunea. 

— Mâine ai să te simți mult mai bine. Între timp, ţi-am adus 
nişte pastile, ca să-ți treacă greața. 

Îi umplu un pahar cu apă şi-i dădu o tabletă, pe care Emma abia 
reuşi s-o înghită. 

— De ce am cadrul ăsta deasupra? întrebă ea. 

— Pentru că, de fiecare dată când cearșaful îţi atingea trupul, 
gemeai. Dacă nu reușeam să aduc medicul imediat, s-ar fi putut să te 
internez în spital. 

— E incredibil! N-am stat la plajă decât câteva ore! 


— Fată dragă, eşti în Mediterana, nu la Margate. Nu ţi-ai 
petrecut niciodată vacanţele în străinătate? 

— Nu. Părinţii mei au murit când eram mică, iar bunicilor nu le 
place să călătorească. În afară de excursiile cu şcoala, n-am plecat 
niciodată din Anglia. 

Sanders o privi uimit. 

— Câţi ani spuneai că ai? 

— Douăzeci și unu. 

— Cu siguranță, eşti destul de mare ca să pleci în vacanțe 
singură... sau cu prietenul? Ai unul, presupun? 

Emma dădu din cap. 

— Dar, dar nu mergem nicăieri împreună. Niciunul dintre noi nu 
e de acord cu luna de miere înainte de nuntă! 

Cuvintele ei îl făcură să zâmbească. 

— Deci, eşti logodită? 

— Încă nu. De-asta am şi vrut să plec de-acasă pentru un timp. 
Părinții mei ar vrea să mă mărit cu Peter, dar nu sunt sigură de 
sentimentele mele. 

— Dacă ești atât de nehotărâtă, înseamnă că nu-l iubești. 

— Sunteţi o autoritate în problemele iubirii? 

— Cea mai competentă pe care ai putea-o întâlni, replică el 
solemn. În clipa în care constat simptomele, iau o doză de medicament 
ca să mă vindec. 

Emma era amuzată. Pilula își făcea efectul, și putea face față mai 
ușor umorului lui Sanders. 

— Şi care e antidotul iubirii? 

— Călătoriile. Un drum lung, cât mai departe posibil de obiectul 
dorinţei. 

— Femeile nu sunt obiecte! declară ea cu convingere. 

— Pentru mine, sunt! 

— Ce v-a adus în Majorca? îl întrebă cu îndrăzneală, profitând 
de dispoziţia lui îngăduitoare ca să afle câte ceva despre el. 

— Același motiv ca pe tine - dorinţa de a scăpa de familie. Eu 
sunt oaia neagră, mărturisi el cu un zâmbet. Şi-mi place! 

Emma surâse, nesigură dacă să-l ia în serios. 

— Nu vă vedeţi părinţii? 

— Numai când n-am încotro. 

— Vă duceţi vreodată acasă? 


— Aici sunt acasă. 

— Scuzaţi-mă. 

— N-am de ce să te scuz. 

Sanders ridică din umeri. 

— Ţin la părinţii mei, dar nu ne înţelegem. Nu le convine felul 
cum îmi câștig existenţa. Viaţa lor e berăria şi uneori cred că, dacă tatăl 
meu S-ar tăia, ar curge ale blondă! 

— Din ce parte a ţării sunteți? 

— Din Somerset. Familia mea locuieşte la Banyon Manor de 
generații - şi nu mă îndoiesc că fratele meu va duce tradiţia mai 
departe. 

— Cu el vă înţelegeţi? 

— Da - deşi suntem foarte diferiți. El și soţia lui sunt un cuplu 
grozav. De fapt, ea a fost prima mea iubire. 

Se întrerupse brusc și rămase tăcut. 

— Ce s-a întâmplat? îl iscodi Emma. 

— A avut destulă minte să nu se mărite cu mine. Ceea ce a fost 
mai bine pentru amândoi - aș fi fost un soț jalnic. Dar o să-ți placă Pam. 
E foarte înțelegătoare. 

— N-aţi spus că aduc cu ei şi o guvernantă? 

Sanders dădu din cap. 

— A fosta mea, când eram mic. 

Emma era dezamăgită. Sperase să aibă parte de compania alte 
fete. 

— Probabil va dori să prepare ea însăși mâncarea copilului, 
continuă el. Să fii atentă la felul cum face ouăle și peștele. S-ar putea să 
înveţi două-trei lucruri! 

— N-o să mă lăsaţi niciodată să uit de cina aceea, nu-i aşa? 

— De tine depinde dacă uit sau nu. Dacă... 

Se întrerupse, auzind soneria de la intrare. 

— Ăsta trebuie să fie doctorul. 

leși discret din cameră, în timp ce doctorul Marcos intra. 

O examină pe Emma rapid dar meticulos și o sfătui să evite 
soarele până i se cojea complet pielea. 

— Domnul Sanders voia să-ți aducă o soră, o informă el, dar 
i-am spus că nu era necesar. Totuşi, în prima noapte a stat treaz să te 
vegheze personal. 

Emma era surprinsă de preocuparea lui Jake Sanders pentru ea, 


dar ştia că ar fi fost o prostie s-o considere prea semnificativă. Nu 
arăta altceva decât că, pe sub atitudinea lui sarcastică, era un om bun. 

Imediat ce doctorul Marcos plecă, adormi, pentru a se trezi mai 
pe seară, simțindu-se mult mai bine. Îşi atacă ouăle fierte cu multă 
poftă şi reuşi să termine cele două felii de pâine prăjită cu unt pe carei 
le pregătise Carmen. 

Femeia privi aprobator tava goală, când veni s-o ia. 

— Mâine tu mai bine mult. 

— Mă simt mai bine încă de pe-acum, zâmbi Emma. Domnul 
Sanders se duce să ia cina în oraş? 

— Da, dar el înapoi pe zece. El zice a zice la tine. 

— Crezi că mi-ai putea găsi ceva de citit înainte să pleci? Nu mă 
simt obosită, și nu mi-am adus cărți cu mine. 

Peste câteva minute, Carmen apăru cu un volum gros. 

— Asta făcut tine stei treaz. Foarte sexy! zâmbi ea ştrengărește. 
Te vede dimineţ. 

Emma privi coperta colorată strident. O fată sumar îmbrăcată, 
cu braţele încolăcite pe după gâtul unui bărbat pe jumătate gol, zăcea 
tolănită pe o piele de leopardă. Emma scoase un geamăt de 
dezamăgire. O mai citise. „Imaginea goală” se vânduse în milioane de 
exemplare, după ce fusese nominalizată de Clubul Cărţii Lunii din 
America, şi figurase pe lista de best-selleruri din întreaga lume. Fusese 
ecranizată recent la Hollywood, iar despre autor, Drake Janess, se 
spunea că era încurcat cu Celia Manners, actrița principală. Ce mai 
combinaţie! Ea - cea mai recentă zeiță a sexului, iar el - discipolul 
perfect! 

Din plictiseală, Emma începu s-o răsfoiască din nou. Intriga era 
excelentă, iar scenele erotice toride erau descrise convingător. Totuși, 
cartea avea un cinism care-i displăcea şi, curând, o puse pe cuvertură, 
lăsându-și gândurile în voia lor. 

Ochii începură să i se închidă și, cu toate că făcu eforturi de 
câteva ori să rămână trează, pentru cazul că Jake Sanders trecea pe la 
ea ca să-i ureze noapte bună, nu reuși, astfel că în curând adormi 
adânc. 

Vineri, Emma nu-și văzu șeful, deşi Carmen o asigură că se 
interesase de ea. Se simțea mult mai bine, dar arăta într-un hal fără de 
hal. I se cojea tot trupul, pe porţiuni întinse și hidoase; până şi buzele, 


care i se uscaseră şi se crăpaseră, erau în aceeaşi stare jalnică, iar părul 
îi atârna cleios şi lipsit de strălucire. 

În următoarele trei zile, o văzu numai pe Carmen. Jake Sanders 
lipsea aproape tot timpul, vârând doar capul pe ușă ca s-o întrebe dacă 
se simțea mai bine. Fu ușurată să reînceapă munca luni dimineața, mai 
ales că după micul dejun Jake veni să-i plătească salariul pe prima 
săptămână. 

— Aş prefera să nu accept, spuse ea, întorcându-se de la 
chiuvetă. Am făcut foarte puțin ca să-mi merit banii, săptămâna asta. 

— Prostii! N-ai făcut insolaţie intenţionat. Și vei fi al naibii de 
ocupată, după ce-mi vor sosi invitații. 

Expresia lui hotărâtă o anunţă că nu voia să mai discute 
problema, așa că Emma puse banii în buzunarul şorțului, deși cu un 
sentiment de vinovăţie. 

— Pot lua mașina mâine dimineaţă? întrebă ea, când Jake se 
întoarse să plece. Carmen e de acord să vină mai devreme şi să mă 
ducă la magazine. 

— Da, dar nu Mercedesul. Am și un mic Fatsun, și-l poți folosi 
oricând vrei. 

— Nu aveţi încredere să-mi lăsaţi Mercedesul pe mână? întrebă 
Emma. 

— Nici măcar Datsun-ul nu ţi-l dau cu deplină încredere! 

— Întâmplător, conduc excelent, îl informă ea, ofensată. 

— Mai excelent decât găteşti? 

Emma își muşcă buza cu putere. 

— Nu uita să circuli pe dreapta. 

— N-am să uit nici să pornesc motorul. Nu-s chiar tâmpită, 
domnule Sanders. 

Dintr-odată, Jake zâmbi, iar Emma simți că i se topea inima. Se 
întoarse repede spre chiuvetă, alarmată de reacţiile pe care i le 
provoca. 

Crezând că era furioasă, Jake spuse spăsit: 

— lartă-mă, Emma. E urât din partea mea că te tachinez. Vom 
uita de insolaţie, și de cina arsă - și de pantalonii mei distruși - și o vo 
lua de la început. În fond, nu putem merge decât spre bine - sper! 

Şi plecă grăbit, iar Emma continuă să pregătească prânzul și 
cina, făcând mari eforturi pentru ca mâncarea să fie pe cât de gustoasă, 
pe atât de aspectuoasă. 


După ce termină de mâncat prânzul, Jake Sanders se duse la 
piscină, iar Emma îşi spuse că era momentul cel mai potrivit pentru a 
pune la loc cartea pe care i-o împrumutase Celia. 

Biblioteca era o cameră atrăgătoare, cu fotolii adânci, zeci de 
riscuri şi benzi și rafturi-rafturi de cărți. Văzu câteva volume de Drake 
Janess şi un roman nou de-ale lui, despre care nu auzise. Curioasă, îl 
luă și începu să citească rezumatul de pe supracopertă. 

— Îţi place? întrebă un glas, în spatele ei. 

Surprinsă, Emma se întoarse și-l văzu pe șeful său intrând 
desculț în cameră. 

— Pare la fel de vulgară ca și celelalte. 

— Am găsit „Imaginea goală” destul de reuşită, replică el. A avut 
cronici excelente. 

— Mie mi s-a părut prea cinică. Şi prea... ăă... prea frivolă. 

— Prea sexy, vrei să spui? 

— Da. 

— Nu mă mir. 

Emma îi ignoră comentariul. 

— N-am văzut nicio cronică a ăsteia noi. 

— Încă n-a apărut în Anglia. Am luat-o de la New York, acum 
două luni. 

— Sunt surprinsă că ați citit-o. 

— De ce? Întâmplător, consider că Drake Janess are mult talent. 

— N-ai nevoie de talent ca să scrii despre sex, declară Emma cu 
dispreţ. 

— Mai construieşte şi nişte intrigi de prima mână. 

Deşi era de acord, Emma rămase hotărâtă să nu recunoască. 

— Sunt absolut previzibile. 

— Câteva milioane de oameni nu sunt de aceeași părere. 
„Imaginea goală” a ajuns departe, ca best-seller! 

— Nu atât de departe pe cât l-aș fi preferat eu, dacă vreţi să ştiţi! 

— Sper, spre binele autorului, ca nimeni să nu mai gândească la 
fel. 

Nedumerită de insistența cu care-i lua apărarea, Emma continuă 
pe un ton mai blând: 

— Ştiu că par prea exigentă, dar mă înfurii când văd asemenea 
cărți bătând toate recordurile, în timp ce niște scriitori cu adevărat 
talentaţi trebuie să se chinuiască ani de zile. 


— De unde ştii că nu s-a chinuit și el ani de zile? 

— Din propriile lui declaraţii de presă. A recunoscut că s-a 
hotărât intenționat să scrie un best-seller - și cunoștea ingredientele 
necesare. 

— Sunt aceleași ingrediente pe care le conțin cărți ca „La 
răscruce de vânturi”, „Jane Eyre”, „Anna Karenina” și multe alte 
romane clasice. Singura deosebre e că Janess actualizează temele, cu 
intrigi moderne. 

— Sper că nu-l comparațţi cu Tolstoi sau cu surorile Brontë! 

Jake zâmbi răutăcios. 

— Nici chiar eu n-aş comite un asemenea sacrilegiu! Nu, încerc 
doar să te conving. 

— Sunt sigură că ar fi încântat doar să-și audă numele 
menţionat într-o companie atât de ilustră. Nu e decât un scrib care 
exploatează sexul. Scriitorii ca surorile Brontë, Jane Austen sau Tolstoi 
vorbesc despre iubire - pe când Janess nu scrie decât despre poftele 
carnale. 

— Pe care tu nu le-ai simţit niciodată, cred? 

— Asta n-are nicio importanță. Nu despre viața mea 
sentimentală discutăm aici. 

— Ai aşa ceva? întrebă el pe un ton ironic. Mira-m-aș... 

— Cum vă premiteţi să spuneţi aşa ceva? Nu ştiţi nimic despre 
mine! 

— Ştiu destul ca să-mi dau seama ce vederi înguste ai. 

— Nu cred că am vederi înguste numai pentru că dispreţuiesc 
exagerările şi minciunile lui Drake Janess. 

— Care minciuni? 

— Scenele lui de dragoste. Nicio femeie obișnuită nu atinge 
extazul eroinelor lui. 

— De unde ştii? Singură ai recunoscut că eşti virgină! 

Neavând ce să-i răspundă, Emma se înroşi. Totuşi, nu voia să 
cedeze. 

— Şi de unde știți dumneavoastră ce simt femeile? 

— Îmi spun chiar ele - şi pot să văd şi cu ochii mei. Uite-așa! 
adăugă, cuprinzând-o rapid în braţe şi lăsându-și gura peste a ei. 

Într-o clipă, Emma deveni conștientă de trupul lui aproape gol, 
acoperit numai de slipul sumar. Mușchii fermi ai coapselor i le apăsau 
pe ale ei, iar gura-i era caldă şi poruncitoare, în timp ce-i despărțea 


buzele cu forța. Emma încercă să se împotrivească dar, în ciuda mâniei, 
reacționă instinctiv, iar Jake, devenind conștient de acest lucru, o 
sărută şi mai insistent, şi mai intim. Niciodată nu mai fusese sărutată 
cu asemenea iscusință și înmtensitate. Mâinile lui îi atingeau sânii, 
mângâindu-i ușor până se întăriră, cu sfârcurile furnicate de senzații 
pe care Emma niciodată nu le mai cunoscuse. O podidi dorinţa, iar 
picioarele i se înmuiară. Ar fi vrut ca Jake s-o sărute la nesfârşit și fu 
copleşită când îi dădu brusc drumul, făcând un pas înapoi. 

— Cred că te-am convins! spuse el triumfător. 

Îl privi încruntată. 

— În cel mai reprobabil mod, domnule Sanders. Nu aveațţi 
niciun drept să mă atingeţi. Mă aflu aici în calitate de bucătăreasă - 
nimic mai mult! 

— Nicio grijă, n-am de gând să-ți schimb statutul. Dacă și-n pat 
eşti la fel de stângace ca la bucătărie... 

— Cum vă permiteţi! Poate că-mi lipseşte experienţa, dar... 

— Îţi lipseşte atât de amarnic, încât ar fi mai bine să citeşti 
Mickey Mouse! 

Emma se încruntă şi mai furioasă. Dacă n-ar fi fost șeful ei, i-ar fi 
tras o palmă - aşa, să-i șteargă zâmbetul ăla impertinent de pe buze! 
Dar, înainte de a găsi o replică potrivită, Jake ieși pe terasă, făcându-se 
nevăzut. 

Însă durerea comentariilor lui rămase prezentă. Emma ştia că o 
sărutase numai pentru a-și dovedi cuvintele, dar reacţia ei pasională o 
avertizase asupra pericolului inerent unei asemenea situaţii. Nu 
îndrăznea s-o lase să se mai repete. Nu fiindcă n-ar fi vrut, ci pentru că 
o dorea prea mult. 

Dracu' să-l ia pe idiotul de Drake Janess! Dacă n-ar fi fost el, 
nimic nu s-ar fi întâmplat! 

Îşi duse mâinile la buze. Peter nu reuşise niciodată s-o excite 
astfel. Nici nu o sărutase atât de intim. Dar cel puţin sărutările lui 
însemnaseră ceva, ceea ce nu se putea spune şi din partea lui Jake 
Sanders. 

Când Emma intră în bucătărie, Carmen întoarse capul dinspre 
dulapul pe care-l ştergea. 

— Eu uitat întreba. Tu place carte? 

— Am mai citit-o. 


— Şi place? 

— Nu prea. 

— Te rog, nu spune domnul Sanders. 

— l-am şi spus. 

O clipă, Carmen rămase nemișcată, apoi izbucni în râs, 
scuturându-se din tot trupul ei dolofan. 

Emma o privi nedumerită. 

— De ce râzi, ce-am spus? 

Fața menajerei redeveni serioasă, deși ochii continuau să-i 
lucească amuzați. 

— Domnul Sanders... el scrie. 

— <MI>Ce?!?<D> Doar nu... <Ml>o, nu!<D> Nu se poate ca 
domnul Sanders să fie Drake Janess! 

— El sunt. Eu nu spus înainte pentru că vrut faci surpriz după 
citeşti. 

Emmei i se strânse inima. Cu siguranță, Carmen îi făcuse o 
surpriză, dar decât aşa ceva, mai bine lipsă! Viaţa ei în Majorca era o 
serie întreagă de catastrofe, iar în aceasta de-acum nimerise din plin. 
Nici nu era de mirare că reacționase atât de ostil față de criticile ei! 
Trebuia să se ducă și să-și prezinte scuzele imediat. 

Adunându-și curajul, porni spre piscină, unde Jake stătea așezat 
sub o umbrelă, corectând un manuscris. 

— Da? întrebă el rece. 

— Vă datorez scuze, domnule Sanders. Dacă aș fi știut că 
dumneavoastră sunteţi Drake Janess, nu v-aș fi vorbit aşa. 

— Evident. Presupun că ai aflat de la Carmen, nu? 

Emma dădu din cap. 

— Dar de ce nu mi-aţi spus dumneavoastră, în loc să mă lăsaţi să 
mă fac de râs? 

— Nu aveai nevoie de ajutorul meu, replică el scurt. Chestia asta 
ţi-a reuşit cu o regularitate îngrijorătoare, de când ai venit aici. 

— Vă mulțumesc pentru că sunteți atât de înțelegător. 

— Noroc că sunt, altfel, chiar în clipa asta ţi-ai face bagajele. 

Cobori privirea spre hârtiile la care lucra. 

—  Ăsta-i scenariul noii mele maculaturi, şi sunt deja în 
întârziere, aşa că dacă nu te superi... 

Emma plecă, revoltată de felul repezit cum îi vorbise. Ar fi putut 
măcar să-i accepte scuzele cu mai multă eleganţă. 


Carmen aruncă doar o privire spre expresia ei prăbușşită şi-şi 
dădu seama ce se întâmplase. 

— El foarte supărat, nu? 

— El foarte supărat, da! 

— Eu pare rău, Emma. Este vina mine. 

Emma ridică din umeri. 

— Ar fi trebuit să-mi dau seama că era ceva în neregulă, când 
s-a înfuriat așa. Dar eu n-am făcut decât să continui, agravând și mai 
mult situaţia. Pariez că i-am văzut poza de zeci de ori în ziare, dar nu 
l-am recunoscut din cauza bărbii. 

— A crescut an asta. El foarte chipeș cu barba. 

— Şi foarte chipeș fără ea, replică Emma. Nu e logodit cu fata 
care a jucat în film? 

— El spune mine nu, şi ea spune mine da. 

— Cum e? 

Carmen ridică din umeri. 

— Eu nu place, fiice mine nu place, dar toţi bărbaţi place. Ea 
vine aici curând, și tu ai destul muncă. Domnișoara Manners foarte 
mofturos doamnă. 

Emma se gândi în tot restul după-amiezii la această informație. 
Ce cuplu fermecător trebuia să formeze șeful ei şi domnișoara 
Manners! Mă rog, asta o punea la punct. Cu o asemenea concurenţă, îşi 
putea lua adio de la orice idei de a-l atrage îşi făcuse! 

Dar cel puţin cina avu un mare succes, iar Jake veni în bucătărie, 
cam morocănos, ca să-i spună. 

— Chiar ştii să gătești! remarcă el, cu vizibilă surprindere. Sosul 
de smântână de pe friptura de vițel a fost delicios. Ce mirodenii ai pus? 

— Nucşoară. Chiar şi în sufleul de praline am pus puţină. 

— A fost uşor ca fulgul. 

O privi lung. 

— Şi-acum, ce-ai zice să bem o cafea împreună? 

— Nu, mulțumesc. 

— Mai eşti supărată pentru că te-am sărutat? N-a însemnat 
nimic, să ştii, şi n-o să se mai întâmple. 

Cât de bine înțelegea asta! Nu acesta era principalul motiv al 
furiei ei? 

— Nici pentru mine n-a însemnat nimic, minți Emma, dar mă 
doare capul și, cum mâine dimineaţă trebuie să mă scol devreme... 


— A, te doare capul... repetă el înțelegător. „Salvarea femeilor”, 
cum i se spune de obicei... 

Porni înapoi spete salon, unde dădu un telefon, și nu peste mult 
plecă. 

Posomorâtă, Emma se retrase în camera ei. Fusese o copilărie, 
să nu-i accepte ramura de măslin. Dacă urma să rămână câteva luni 
acolo, n-avea niciun rost să continue cu animozităţile. 

La naiba! De ce nu-şi putuse găsi de lucru la o familie? Înainte de 
sosirea în Majorca, viaţa ei fusese necomplicată. Acum, sentimentele îi 
erau tulburi și imposibil de limpezit. 

Capitolul 4 

După o noapte agitată, Emma fu ușurată să vadă că se crăpa de 
ziuă şi coborî la parter cu mult timp înainte de sosirea lui Carmen. 

Căută prin dulapurile din cămară şi făcu o listă cu toate cele 
necesare, iar după micul dejun, porniră spre Paguera, cu Datsun-ul 
roşu. 

Satul o surprinse. Era plin de viață, fără a fi prea zgomotos, și în 
timp ce străbăteau strada principală Emma zări golful nisipos şi 
adăpostit al plajei Paguera. Văzu multe buticuri şi magazine de 
suveniruri, precum şi câteva supermarketuri, și se opriră la cel mai 
mare. Majoritatea produselor erau similare cu cele din Anglia şi aveau 
aceleași preţuri, cu excepţia untului şi a cafelei, care erau considerabil 
mai scumpe. Noroc că banii nu reprezentau o problemă și, în curând, 
căruciorul fu plin de cumpărături. Un tânăr le duse cutiile la mașină, 
apoi porniră spre piață, după legume și fructe proaspete. 

— Pentru cumpărat mare domnul Sanders vrut dus tu Palma. 
Carne mai bun acolo. Piață mare, ales mare, îi spuse Carmen, în timp ce 
se întorceau spre casă. 

— Cum ajung acolo? întrebă Emma. Şi-mi va fi uşor să găsesc 
piața? Cred că Palma e un oraş destul de mare. 

Menajera o bătu liniştitor pe mână. 

— Primul dat dus și eu cu tu. Nu fi grijă. 

Iniţial, Paguera fusese un sat de pescari. Acum devenise un oraș 
prosper, iar principalul hotel, Villamil, era proprietate Bill Campbellă, 
deşi construit în stilul castelelor spaniole. 

Emma opri Datsun-ul în fața hotelului şi-i spuse lui Carmen că 
aveau să bea o cafea acolo. 

Femeia o privi îngrozită. 


— Eu nu fost niciodată. Nu sunt îmbrăcat. 

— Nici eu, dar sunt sigură că n-o să conteze. 

Şi, înainte ca menajera să mai protesteze, Emma coborî din 
maşină. 

Hotelul era mobilat confortabil, cu vedere spre plajă. În grădina 
umbroasă se afla o mică piscină, unde se jucau câţiva copii. 

Se așezară sub o umbrelă şi, peste câteva momente, un chelner 
veni să le ia comanda. 

Îşi sorbiră cafelele în tăcere. Carmen era vizibil impresionată de 
împrejurimi, iar Emma asculta cu plăcere taifasul celorlalți. O făcea 
să-şi dea seama cât de singură se simţea la vilă. Conversaţiile ei cu 
Carmen erau limitate, iar perioadele îndelungate de tăcere puteau 
deveni deprimante. 

— Suntem târziu, anunță Carmen, când porniră spre vilă. 
Domnul Sanders nu avut mic dejun. 

— Ştiu. Dar a trebuit să mă opresc la cafeaua aia. Îmi plesnea 
capul. 

Când intră în bucătărie, cu braţele pline de pachete, Emma îl 
văzu pe Jake Sanders sorbind un suc de portocale, rezemat de frigider. 

— Îmi pare rău că am întârziat, se scuză ea. Vă fac imediat micul 
dejun. 

— Sucul ăsta mi-e de ajuns, răspunse el iritat. Am stat prea 
târziu azi-noapte şi am băut peste măsură. 

Porni spre terasă. 

— Vino afară, te rog. Aici e prea cald ca să stăm de vorbă. 

Emma îl urmă, lăsând-o pe Carmen să pună cumpărăturile la 
locurile lor, iar Jake îi făcu semn să se așeze. 

— Vineri seara dau un dineu, începu el, şi aș dori să faci o listă 
de propuneri. 

— Câţi musafiri vor veni? 

— Opt. 

— E un dineu formal? 

— În niciun caz unul cu sandvişuri şi cola! 

Emma nu zâmbi. 

— Voiam să zic, invitaţii vă sunt prieteni apropiaţi, sau doriți 
să-i impresionați? 

— Şi pe prietenii mei îmi place să-i impresionez, replică el. Așa 
că propune-mi ceva neobișnuit şi pretențios, dar nu prea greu. 


Doamnele țin regim. 

Întoarse capul spre grădină. 

— Nici la prânz nu vreau să mănânc nimic. Lasă-mă să lucrez şi 
nu mă deranja. Trebuie să termin scenariul ăsta. 

După câteva încercări, Emma scrise lista pe o coală de hârtie. Se 
hotărî să aștepte până seara pentru a i-o arăta șefului ei, și porni spre 
plajă, să facă o baie. Arsurile i se vindecaseră complet, iar pielea îşi 
revenise la normal, dar nu stătu decât o jumătate de oră, la umbra unui 
copac. 

Când se întoarse, Jake Sanders continua să lucreze pe marginea 
piscinei. Emma îşi drese vocea, pentru a-i atrage atenţia. 

— Pot lua maşina după cină, ca să mă duc până la Paguera? 
întrebă ea şovăitor. 

— Ți-am spus că poţi lua maşina oricând vrei. 

— Nu ştiam dacă e valabil și pentru scopuri personale, domnule 
Sanders. 

— Aş prefera să nu te mai porți ca servitoarea unui stăpân 
tiranic, replică el nervos. 

Tăcerea Emmei fu extrem de grăitoare, făcându-l pe Sanders să 
ofteze adânc. 

— Trăim în secolul douăzeci, Emma. Suntem egali, iar eu mă 
numesc Jake. 

Emma rămase tăcută, iar Jake se încruntă. 

— Dacă-mi spui pe nume, relaţia noastră n-o să se schimbe cu 
nimic. Vei fi tot în siguranţă. 

— Nu mă tem. 

— Nu? Atunci de ce te furișezi prin jurul meu ca o pisică 
împietrită și de ce te uiţi la mine de parcă aș fi gata să te mănânc? 

— Fiindcă adeseori sunteţi nervos şi irascibil, replică ea. Așa 
cum sunteţi şi acum. 

Urmă o scurtă tăcere, pe care în cele din urmă Jake o risipi cu un 
chicotit. 

— Ai dreptate, Emma, sunt un diavol irascibil. Dar numai fiindcă 
mă spetesc cu munca. Poate că o perioadă de odihnă mi-ar face bine şi, 
în semn de scuză, ce-ar fi să mă lași pe mine să te hrănesc pe tine 
mâine seară? Vom merge undeva la un restaurant. 

Emma îl privi uluită. 

— Mă invitaţi să iau cina cu dumneavoastră? 


— De ce nu? Consider-o o pipă a păcii. Ei...? 

— Mi-ar face plăcere. 

— Atunci, ne-am înţeles. 

Reveni la scenariu, iar Emma porni spre camera ei, cu pas vioi. 

De ce se transformase dintr-odată Jake din lup în mieluşel? În 
fond, o angajase ca bucătăreasă și nu avea motive s-o trateze altfel 
decât ca pe o subalternă. Invitaţia la restaurant îi întrecea toate 
speranţele. 

Imediat după cină, Emma porni spre Paguera. Nu-i era greu să 
conducă pe dreapta, nici chiar pe întuneric, și parcă pe cheu, după care 
începu să se plimbe printre sezoniștii bronzaţi, savurând aerul 
îmbălsămat al serii. Cafenelele erau ticsite, dar reuşi să găsească un loc 
în colțul unui bar cam răpciugos, unde bău nervoasă o limonadă, până 
când atenţiile nedorite ale unor Don Juani cam tomnatici o siliră să 
plece. 

Neavând cu cine să stea de vorbă, se plictisi curând și porni spre 
casă. 

Când intră, Jake era în bucătărie, făcându-și o cafea. 

— Te-ai întors devreme, remarcă el. 

— Mă gândeam să scriu acasă. 

Emma luă filtrul de cafea şi pregăti ceştile. Jake se așeză pe un 
scaun, privind-o. 

— Ți-e dor de prietenul tău? întrebă el. 

— Unul dintre motivele pentru care am primit slujba asta a fost 
ca să scap de el şi să mă pot hotărî în liniște dacă vreau să ne căsătorim 
sau nu. 

— A, da. Îmi amintesc că mi-ai spus că nu erai sigură dacă-l 
iubeai sau nu. Care-i problema? Aștepţi să te seducă un cavaler în 
armură strălucitoare? 

Emma își zări fața oglindită în oglinda cu chenar de mozaic pe 
care Carmen o pusese lângă congelator și-şi stăpâni un zâmbet, la 
vederea sprâncenelor dermatografiate ridicol. 

— După cum arăt eu, cam slabe speranţe. 

— Nu te desconsidera, Emma. Ai putea fi foarte atrăgătoare, 
dacă te-ai îngriji mai bine. Ai un trup frumos, deşi ţi-l ascunzi sub 
sarafanele alea îngrozitoare de care pari să fii nedespărțită, și te 
fardezi atât de prost încât încep să bănuiesc că o faci intenționat. 

Obrajii Emmei se înroşiră. 


— De ce-aş face asta? 

— Mă depășește. Doar dacă nu cumva... 

Dintr-odată, zâmbi. 

— Sigur că da! Te-ai speriat când ai aflat că vom sta singuri în 
vilă. Aşa că ţi-ai spus că dacă arăţi ca o sperietoare, vei fi în siguranţă. 

— Vorbiţi prostii, replică Emma. Nu mi-e deloc frică să stau 
singură cu dumneavoastră. 

— Acum, că mă cunoşti, nu - dar la început ţi-a fost. 
Mărturiseşte, Emma. 

— Ei... poate că mi-a fost. Însă acum în niciun caz nu-mi mai e 
frică. 

— Slavă Domnului! Deci, gata cu sprâncenele comice și părul 
strâns la spate, da? 

Emma dădu din cap, intimidată pe neașteptate, în timp ce turna 
cafeaua şi-i dădea şi lui o ceaşcă. 

— Şi cu ochelarii, adăugă el. Ai ochi frumoşi. Ţi i-am observat în 
seara când ţi-a fost rău. 

— Fără ochelari nu văd, răspunse ea repede, temându-se să se 
gândească la ce mai putuse vedea Jake. 

— Încearcă nişte lentile de contact. Sunt fantastice. 

— Am o pereche, recunoscu Emma, dar sunt prea leneșă ca să 
perseverez cu ele. 

— Trebuie, îi ordonă el. Eu pe-ale mele mi le port tot timpul. 

Îl privi cu uimire. 

— Și dumneavoastră sunteţi miopi? 

— Dacă mi le-aş scoate şi ar apărea în fața mea Bo Derek goală, 
nici măcar n-aş roşi! 

Emma își scoase ochelarii și se uită drept spre el. 

— Dacă așa e, n-am decât o cale ca să fiu sigură că perseverez. 

Și-şi aruncă ochelarii pe pardoseala de gresie. Se sparseră 
imediat, iar Jake scoase un asemenea muget de admiraţie, încât Emma 
nu îndrăzni să-i spună că mai avea o pereche, pusă bine într-un sertar 
din camera ei. 

— Bravo ţie! o lăudă el, apropiindu-se; era atât de înalt, încât 
Emma se simţea ca o pitică. Aşa ceva cere curaj, Emma. Dar acum ai să 
poţi ajunge în camera ta, sau ai nevoie de un câine-ghid, ca orbii? 

Emma făcu un pas înapoi. 

— Oi fi eu mioapă la ochi, dar nu-s mioapă şi la minte! 


Jake chicoti. 

— Întotdeauna ai un răspuns pregătit, aşa-i? 

Cu un zâmbet, Emma acceptă complimentul. 

— Acum mă scuzaţi? Aș dori să-mi scriu scrisorile. Detest 
corvoada asta şi, cu cât termin mai repede, cu atât mai bine. 

— Îţi împărtăşesc întru totul sentimentele. Dacă m-aş fi deranjat 
să-ți scriu un răspuns lung, acum ai fi fost tot în Oakton, printre ai tăi. 

— Mă hotărâsem să plec din sat indiferent dacă primeam slujba 
asta sau nu. 

— Şi când colo, ai plecat să găteşti pentru Jake Sanders, şi ai 
descoperit că e autorul playboy al unui best-seller erotic! 

— Dacă bunicii mei ar fi ştiut asta, nu mă lăsau să vin, mărturisi 
Emma. 

— Nu eşti destul de mare ca să faci ce vrei? 

— Sunt destul de mare, dar nu şi destul de egoistă. N-aș vrea 
să-i supăr. 

— Şi dacă te cheamă înapoi? 

Emma se hotărî să fie sinceră. 

— N-am de gând să le spun tot adevărul. Le voi spune că fratele 
dumneavoastră şi familia lui sunt aici deja. Până-mi răspund, va fi 
adevărat. 

Jake nu-și ascunse amuzamentul. 

— N-am mai plecat niciodată departe de casă? 

— Numai când îmi urmam studiile, la Londra. lar atunci am stat 
la niște rude în vârstă. 

— Mare figură eşti! remarcă el cu uimire. N-ai auzit niciodată de 
emanciparea femeilor? Vorbești de parcă ai trăi în paginile lui Jane 
Austen! 

— Din păcate, bunicii mei așa sunt. 

— Şi faci numai ce vor ei? Dacă ai dori să te căsătoreşti cu un 
bărbat pe care nu-l aprobă? 

— E foarte improbabil. 

— De unde știi? întrebă Jake, cu ochii licărindu-i. Uite, eu, de 
exemplu. Pe mine m-ar aproba ca soţ? 

Emma simţi că roşea. 

— Ar aproba familia... 

— Ăsta-i un răspuns laş! 

— Ba e unul diplomatic! zâmbi ea. 


— Deşteaptă fetiță! 

Tonul lui Jake era patern, iar Emma își dădu seama, deprimată, 
că o privea în continuare ca pe un copil. 

— Ce-ai zice să faci o baie în piscină, înainte de a-ţi scrie 
scrisorile? întrebă el pe neașteptate. 

— Vorbiţi serios? 

— De ce nu? E aproape la fel de cald ca ziua, la umbră. 

Emma ezită, sfiindu-se să înoate singură cu el pe întuneric, deși 
piscina era luminată de reflectoare. 

— Haide! insistă Jake. Totul va fi absolut respectabil. Nu facem 
nudism şi, ori de câte ori îmi trece prin minte câte un gând desfrânat, 
închid ochii și mă gândesc la bunica ta! 

Provocată de tachinăriile lui, Emma se duse în camera ei să se 
schimbe. După ce-şi puse lentilele de contact, îşi luă pe ea costumul de 
baie negru. Din păcate, nu-şi cumpărase altul, iar acesta era extrem de 
dizgrațios. Dar, în același timp, era mult mai sigur decât un bikini. 

Jake o aştepta lângă piscină și, când o văzu apropiindu-se, 
izbucni într-un râs cu hohote. 

— În viața mea n-am mai văzut pe cineva înotând într-un 
giulgiu! Costumul ăsta al tău e mai eficient decât un duș rece ca să 
descurajeze orice bărbat! 

— E coscumul meu din şcoală. 

— Chiar aşa? Credeam că l-ai găsit într-un coșciug. 

Emmei îi fu imposibil să nu râdă. 

— De fapt, voiam să-mi cumpăr unul nou, de când am venit, 
explică ea, dar tot uit. 

— Nu te deranja pentru mine. Știu totul despre farmecele tale 
ascunse! 

Obrajii Emmei se împurpurară. 

— Asta-i o lovitură sub centură. Credeam că sunteţi destul de 
gentleman ca să nu-mi mai amintiți. 

— Te asigur că nu la zona de sub centură mă gândeam! Așa sunt 
destul de gentleman pentru tine? 

Drept răspuns, Emma îl împinse în apă. Din cădere, Jake o prinse 
de încheietura mâinii și o trase după el, iar când Emma ieși la 
suprafață, o băgă din nou cu capul la fund, râzând. 

Emma înotă o lungime de bazin pe sub apă, apoi ieşi pe margine, 
în timp ce Jake parcurgea câteva lungimi cu o viteză ameţitoare. 


Dintr-o mișcare mlădioasă, se săltă şi el lângă ea, cu pielea 
sclipindu-i ca lemnul de mahon lustruit în lumina reflectoarelor. 

— La ce te gândeşti? 

Luată prin surprindere de întrebarea lui, Emma fu cât pe ce să 
spună adevărul, dar se opri la timp. 

— Mă simt ca şi cum aş chiuli de la școală, minţi ea. Ar trebui să 
scriu scrisori, și când colo mă distrez. 

— Sunt sigur că ai fost prea ascultătoare ca să tragi vreodată 
chiulul, Emma. Spre deosebire de mine. Eu am fugit de la internat de 
două ori. 

— Un rebel fără cauză, murmură ea. 

— Ba aveam o cauză, o contrazise Jake. Detestam internatul. 
Tatăl meu a învăţat la aceeași şcoală, şi bunicul la fel. Îşi spunea că, 
dacă lor le-a plăcut, de ce să nu-mi placă și mie? Părinții mei nu m-au 
înţeles, încă de la o vârstă foarte fragedă. 

— Şi până la urmă aţi rămas la internat? 

— Da - şi, spre surprinderea tuturor, am primit o bursă la 
Oxford. 

— Ce aţi studiat? 

— De parcă mai e nevoie să întrebi, după ce mi-ai citit cartea! 
Filologia, bineînţeles. De-asta stăpânesc atât de bine limbajul scris! 

Emma râse. 

— Am făcut o mare gafă, nu-i aşa? Mi-a crăpat obrazul de ruşine, 
când Carmen mi-a spus cine sunteți. 

— Las-o baltă, fetițo. Sinceritatea e una dintre principalele tale 
calități. 

Comentariul lui o bucura - dar nu şi faptul că i se adresa cu 
„fetiţo”. 

— Numai fiindcă sunt atât de scundă, declară ea. 

— Poftim? 

— De-asta m-aţi numit „fetițo”. Nu mi-aţi spune așa, dacă aș fi 
mai înaltă. 

Jake o privi, contemplându-i alene trupul. 

— O fetiță frumoasă, murmură el. Mică, dar perfectă în toate 
detaliile. 

Grăbită, Emma se ridică şi se înfășură în prosopul mare pe care 
şi-l adusese. 

— Cred că acum mă duc sus. Trebuie neapărat să-mi termin 


scrisorile. 

De astă dată, Jake nu mai făcu niciun efort s-o oprească, iar 
Emma plecă încet, stăpânindu-și imboldul de a o lua la fugă. 

x k x 

În timp ce Emma freca maioneza pentru salata de crabi pe care 
avea s-o servească la prânz, Jake intră în bucătărie. 

— Mă gândeam să mergem la Palma, în după-amiaza asta, spuse 
el. Am treabă la bancă şi voi sta acolo cam o oră, așa că vei avea timp să 
vizitezi magazinele. 

— Mi-ar face plăcere. 

— Jake. 

— Poftim? 

— Mi-ar face plăcere, Jake. E numele meu. Parcă acceptaseşi să-l 
foloseşti. 

Emma roșşi. 

— Desigur... Jake. 

— Aşa e mai bine. Să fii gata la trei, Emma. 

Deşi continua să-și pieptene părul pe spate, Emma nu se mai 
fardă stângaci, ştiind că Jake ar fi văzut în asta un semn de teamă. Își 
alese cu grijă hainele, renunțând la cele vechi în favoarea unei ţinute 
noi: niște jeanşi franzuțeşti bleumarin şi o bluză albă de bumbac. 

— Ei, ei, comentă Jake, ajutând-o să se urce în Mercedes. Va să 
zică, s-au dus în sfârșit sarafanele pentru lăuze! Ar trebui să porți 
pantaloni mai des - ai o siluetă potrivită pentru ei. 

Palma era dominată de vechea catedrală gotică, cocoțată pe 
culmea unei coline, astfel încât se vedea din aproape orice parte a 
orașului. În timp ce străbăteau promenada largă, mărginită cu copaci, 
care ducea spre marile bulevarde, se opriră un moment să admire 
iahturile ancorate în port. În apropiere stătea în doc un enorm vas de 
croazieră, cu bordajul alb strălucitor şi pavilioanele fluturând în briză, 
încadrat între două crucișătoare americane din Flota a Șasea. 

Jake îi arătă biserica Sfântului Francisc care se înălța lângă 
catedrală şi-i povesti istoricul castelului Bellavar din apropiere, alb cu 
auriu, în timp ce căuta un loc de parcare lângă banca din centrul 
oraşului. 

— N-o să te amendeze dacă laşi mașina aici? întrebă Emma, 
observând indicatoarele cu „Parcarea interzisă” scrise în mai multe 
limbi. 


— Polițistul din sectorul ăsta mă cunoaște, și e un om foarte 
înţelegător. 

Jake o ajută să coboare și se opriră în mijlocul mulțumii de 
trecători. 

— Ne vedem aici peste o oră, apoi vom merge la un hotel să bem 
ceva, înalte de masă. 

Emma se pregătea să plece, când Jake o opri. 

— Ai destui bani? Îţi pot da un avans, dacă nu-ţi ajung. 

Clătină din cap. 

— Mulţumesc, dar am destui, pesetas și cecuri de călătorie. 

— Ai grijă să nu te fraierească cu rata de schimb valutar, iar 
dacă ai vreo îndoială, aşteaptă-mă şi-am să vim și eu cu tine. Uneori, 
când le convine, se prefac că nu înțeleg limba, și întotdeauna sunt 
şocaţi când văd câte un englez care vorbeşte fluent spaniola. 

Şi, cu un semn de salut, dispăru pe portalul de marmură al 
băncii, iar Emma rămase pe trotuar, dezorientată, neștiind dacă s-o ia 
la dreapta sau la stânga. 

Capitolul 5 

O oră nu-i era de ajuns ca să viziteze orașul, așa că Emma se 
mărgini la străzile din apropierea scuarului. Magazinele erau bine 
aprovizionate cu articole moderne, în special din piele și sued, mult 
mai ieftine decât acasă. Emma avea la ea o sută de lire sterline şi nu 
ținea neapărat să cheltuiască toată suma. Avea nevoie de echipamente 
pentru plajă, aşa că intră în primul magazin unde se găseau. În zece 
minute, își cumpără două costume bikini cu fuste asortate, după care, 
cu un Şoc, îşi dădu seama că-și cheltuise aproape toţi banii. 

Când ieşi cu pachetele, ochii îi fură imediat atrași de un salon de 
coafură. Numai de-ar fi avut timp să-și facă și părul - însă i-ar fi fost 
imposibil, în jumătatea de oră care-i mai rămăsese. Așa că intră 
într-un hotel și se duse în vestiar, unde-și scoase agrafele din păr și-și 
pieptănă şuviţele mătăsoase. 

Mulțumită de rezultat, reveni la mașină, unde-l găsi pe Jake 
stând rezemat nonșalant de capotă. Când o văzu, o privi lung, fără nicio 
expresie pe chip, apoi se apropie s-o ușureze de câteva dintre pachete. 

— Ai profitat de ora asta, e clar, după cum se vede, comentă el, 
deschizând portbagajul. Mă bucur că ai ţinut cont de ce ţi-am spus 
aseară. Azi eşti o cu totul altă persoană. 

— Haina face femeia, replică Emma. 


— Şi machiajul normal, adăugă Jake, cu o lucire în ochi. Pe lângă 
că te simțeai mai în siguranţă în rolul uneia dintre surorile urâte ale 
Cenușăresei, îmi plăteai și mie faptul că mă uitasem după toate 
frumuseţile de la aeroport, în seara când te-am aşteptat? 

— În niciun caz! ripostă ea indignată. Te priveşte cum îţi trăieşti 
viața - şi aventurile! Deşi acum, dacă stau să mă gândesc, ai spus că 
nu-ți doreai o bucătăreasă care să arate prezentabilă. Așa că n-am 
făcut decât să mă conformez! 

Râzând, Jake o ajută să se urce în mașină, apoi porni. 

— Nu m-am așteptat să-mi urmezi sfatul atât de fidel! 

— N-o mai fac. 

— Mai puţin aseară, o tachină el. 

— Numai fiindcă mă săturasem să văd mereu aceeași imagine 
când mă uit în oglindă. 

— Și eu. Așa că nu te transforma la loc în broască, bine? 

Emma chicoti. 

— Ăla era travestiul lui Făt-Frumos! 

— Acum nu mai e permisă discriminarea sexuală - aşa că ar 
putea fi şi al Fetei-Frumoase! 

— Cât de frumos îmi vorbeşti şi tu, Jake, chicoti din nou Emma. 
Nu sunt obișnuită. Când ai de gând să devii din nou cinstit și nemilos, 
aşa cum te ştiam? 

— Niciodată nemilos. Sau, cel puţin, doar rareori. Dar sincer, cât 
se poate de des. Mi-am făcut mulți dușmani cu asta. Oamenii îi preferă 
pe sicofanți. 

— Nu sunt de acord, protestă ea. Nu aprob sinceritățile crude; 
dar când înseamnă cinste fără ocolișuri, atunci sunt de acord. Singura 
problemă e că oamenii cei mai slobozi la gură nu se prea bucură când 
primesc același tratament. De obicei, se simt jigniți! 

— Ăsta-i un avertisment pentru mine? 

— Poate. 

— Îţi exerciţi tactul? 

— Numai până voi ajunge să te cunosc mai bine, răspunse 
Emma, aruncându-i o privire pe sub gene. Nu-mi place niciodată să 
judec o carte după copertă. 

— Decât dacă-i scrisă de mine, vrei să spui! 

Emma râse, apoi își continuară drumul în tăcere, până ajunseră 
la moşia Son Vida, cu vilele sale luxoase construite pe terenurile 


scumpe ale hotelului. Când opriră în fața intrării, un portar le deschise 
imediat portiera maşinii și, luând cheile de la Jake, pe care-l cunoștea, 
duse maşina în parcare. 

Străbătură holul de marmură până în magnifica grădină, apoi se 
plimbară până lângă piscina imensă, unde se aşezară pe scaune de fier 
forjat şi comandară de băut. 

— Ce linişte e aici, remarcă Emma mulțumită, în timp ce sorbea 
un San Francisco din sucuri de fructe aromare cu grenadină. 

— Mă bucur că-ți place, răspunse Jake. Am prieteni care locuiesc 
în incintă şi vin adeseori aici, dar îmi place întotdeauna să văd locurile 
prin ochii cuiva străin. 

— Eu încă mă mai mir că-ți place viaţa în Majorca. Soarele și 
marea sunt minunate pentru câteva luni, dar eu m-aş plictisi să stau 
aici tot anul. 

— Nici eu nu stau tot anul, îi explică Jake. Imediat ce încep să mă 
simt neliniștit, plec la Los Angeles sau la New York, sau unde am chef. 
Folosesc vila doar ca bază. 

— Nu vii niciodată în Anglia, ca să-ţi vezi părinţii? 

— De două ori pe an, dar rareori stau mai mult de câteva zile. 
După aceea, de obicei ajungem să ne certăm. 

Emma ar fi vrut să ştie de ce se certau, dar nu avu curaj să-l 
întrebe. Totuși, curiozitatea îi fu satisfăcută când Jake continuă să-i 
explice, meditativ, aproape ca și cum ar fi vorbit de unul singur. 

— În primul rând le displace stilul meu de viaţă. Ar vrea să mă 
însor, să mă las de scris şi să preiau afacerile familiei. Faptul că am 
câştigat deja mai mulți bani decât tatăl sau bunicul meu la un locnu-i 
convinge - deși banii îi impresionează cel mai mult la alții. 

— Și ce au împotriva faptului că scrii? 

Era o întrebare pe care Emma simţea că putea s-o pună fără a 
părea că-l iscodea. 

— Nu e vorba de scris în general, cât de ceea ce scriu. Ar prefera 
să vând trei mii de exemplare dintr-o carte esoterică pe care n-ar 
înţelege-o decât câțiva intelectuali snobi - nu trei milioane de 
exemplare îndrăgite de marele public. Şi tu ești la fel. 

— Nu-i adevărat! protestă Emma. Mie-mi plac romanele 
populare. Numai că ale tale... ale tale mă îngrijorează. Au o asprime și 
un naturalism pe care le găsesc tulburătoare. 

— Fiindcă trăiești într-o lume de vis, unde binele învinge 


întotdeauna răul, iar personajele negative își primesc întotdeauna 
pedeapsa. 

Făcu o pauză. 

— Sincer să fiu, recunoscu el dintr-odată, am scris „Imaginea 
goală” doar ca o glumă, fiindcă mă săturasem să tot încerc să-mi 
promovez celelalte cărți. Scrisesem trei înainte - toate serioase şi 
introspective - şi fuseseră respinse. 

— Chiar aşa? întrebă Emma uimită. 

— Chiar așa, zâmbi Jake. Mi-am dat seama că din romanele 
erotice groase se puteau câștiga bani, aşa că le-am exploatat la 
maximum. lar acum, refuz să schimb macazul. Dacă asta vor oamenii, 
cine sunt eu să-i contrazic? 

Aşadar, acesta era adevăratul motiv pentru care comentariile ei 
îl ofensaseră atât de tare! Corespundeau cu propriile ei sentimente de 
vinovăție, pe care prefera să şi le țină îngropate. 

— Încă mai ţii să scrii cărţi de alt gen? întrebă ea cu prudenţă. 

— Pe moment, nu. Prefer să mă bucur de câștigurile mele 
necurate şi să continui pe aceeași linie. Şi-n plus, publicul așteaptă de 
la mine s-o ţin la fel, și n-aş vrea să-l dezamăgesc! 

Emma îi privi ochii albaştri. Îi susțineau privirea fără să ezite. 

— Eşti dezamăgită că n-am ambiţii de nemurire? o întrebă el. 

— Viaţa ta încă nu s-a terminat, Jake. Într-o zi, sunt sigură că-ți 
vei ului publicul cu o carte complet diferită - și se vor călca în picioare 
să ţi-o cumpere. 

— Ce ciudată eşti...! comentă el tărăgănat. Chiar ai fi fericită 
dacă aș spune că vreau să devin un scriitor intelectual. 

— N-are nicio legătură cu asta. Ai o minte ageră şi 
pătrunzătoare şi ai putea face lumea să te ia în seamă. Vorba aia, 
„condeiul e mai puternic decât spada”. 

— Prefer vorba mea, replică el. Prefer câțiva bănuțţi, decât o 
reputaţie cât toate zilele. 

Emma afişă o expresie revoltată. 

— Chiar nu poţi fi niciodată serios? 

— Nu și când sunt cu o fată drăguță. 

Arătă cu capul spre paharul ei. 

— Mai vrei un rând? 

— Cu plăcere. 

Rămaseră tăcuţi în timp ce ospătarul le mixa băuturile, iar 


Emma se gândi la discuţia lor. În ciuda lucrurilor pe care le spusese 
despre părinţii lui, era convinsă că dezaprobarea lor îl durea. Poate că, 
dacă se însura cu o fată pe placul lor, aveau să-i critice mai puţin 
cărțile? Slavă Domnului că propriii ei bunici nu confundau afecțiunea 
pentru ea cu aprobarea a tot ce făcea! 

— Întoarce-te la mine, Emma, îi ceru alene Jake, când chelnerul 
pe puse paharele în față. Pari dusă la mile întregi distanţă. 

— Mă gândeam la prima noastră întâlnire, minți ea. E ciudat că 
nu te-am recunoscut. Ţi se făcuse atât de multă publicitate - mai ales 
când s-a zvonit că era posibil să te însori cu Celia Manners. 

— N-a fost decât un șiretlic pentru promovarea filmului, ridică 
el din umeri. Cei de la studio au venit cu ideea. 

Emma se mai înveseli. 

— Vrei să spui că nu-i adevărat? 

— N-am să mă însor cu nimeni, replică el, făcând să i se 
prăbuşească din nou moralul. 

— Abia aştept s-o cunosc, minţi din nou Emma. Am văzut-o 
învreo două filme şi mi s-a părut o actriţă foarte bună. 

— Spune-i asta, și ţi-ai făcut o prietenă pe viaţă! zâmbi Jake. 
Nu-i atât actriță, cât obiect de recuzită de lux! Și a captat imaginaţia 
publicului - la fel ca Raquel Welch. Nu încape nicio îndoială că 
distribuirea ei într-un film ajută vânzările. 

— Totuși, ce face, face bine, spuse Emma. 

Ochii lui Jake luciră răutăcios. 

— Aici pot să-ți dau dreptate. 

— Cât timp va sta la vilă? întrebă ea grăbită. 

— Până se plictiseşte. Ar putea să dureze între două zile şi două 
luni. 

— Şi ce anume o plictisește? 

— Lipsa de atenție masculină. 

— Dar vei fi şi tu acolo. 

— S-ar putea să nu mai vreau să-i dau atenţie, o dată ce a 
semnat contractul! 

Emma îl privi mirată. 

— Ce lipsit de scrupule pari! 

— Nu numai par, fetița mea, sunt. Să ţii minte asta. 

Nu era nevoie să se întrebe de ce o prevenea. Deşi încerca să-și 
ascundă atracția crescândă față de el, ştia că era prea obișnuit cu 


femeile ca să nu-şi fi dat seama cât o atrăgea. Era un gând care o 
dezmeticea şi, când Jake plăti nota, se simți mai uşurată. 

— Mă gândeam că luăm cina la Mario's, în oraş, spuse el în timp 
ce plecau. Sper că-ţi place mâncarea italienească. 

— Mor după ea, răspunse Emma, încrețindu-și nasul de plăcere. 
Cred că, dacă aş fi un adevărat gourmet, n-aş recunoaşte-o niciodată. 
Nu-i aşa că e un sacrilegiu să mărturisești că-ți place şi altceva decât 
bucătăria franțuzească? 

— Numai pentru un francez, replică Jake. Mă tem că nu sunt un 
adorator la altarul lui Michelin! Am savurat mâncăruri delicioase în 
multe ţări - chiar și în Anglia! 

Restaurantul era plin, dar Jake fu primit ca un oaspete de 
onoare. Fură conduși pe lângă clienţii care așteptau în barul ticsit, 
până pe terasă, care era acoperită cu o prelată asortată cu feţele de 
masă în carouri albastre. 

Aşa cum prezisese Jake, mâncarea era excelentă. O privi cu 
uimire pe Emma cum gusta cu poftă din fettuccini-le cu smântână, 
urmate de Escalope parmigiano. 

— Pentru o mini-fată ca tine, ai un apetit maxi! remarcă el. 

— Acum mă faci să mă simt vinovată când voi comanda 
desertul! 

— Nu cred că mai ai loc şi pentru el! 

— Punem pariu? 

— Nu. 

Emma îşi goli paharul, iar Jake i-l umplu iar, din sticla de vint 
mută în frapieră. 

— Vrei să mai comand o sticlă? întrebă el, în timp ce turna 
restul în propriul pahar. 

— Deja am băut prea mult, răspunse Emma. Nu prea sunt 
obișnuită. Încă un pahar, și cad sub masă. 

Jake râse. 

— Ce vicii ai? Nu fumezi, abia dacă bei, şi mai eşti încă fecioară. 
Dumnezeule! ce mai combinaţie! Aproape prea frumos ca să fie 
adevărat! 

Emma își mută privirea, nesigură dacă nu cumva voia să spună 
de fapt că era prea neinteresant ca să fie adevărat. 

— N-ar trebui ca un bărbat să ştie totul despre o femeie, ripostă 
ea. Lasă-i să ghicească. Nu asta e regula jocului? 


— N-am de unde să ştiu. Niciodată nu joc după reguli. 

— Un nonconformist convins? 

Jake dădu din cap. 

— Şi ţin să predic ceea ce practic! Aşa, îmi pot găsi chiar şi 
proeziliți! 

— Sper că nu te-aștepţi să mă converteşti și pe mine! 

O privi lung, apoi îi luă o mâna într-a lui şi i-o ridică ușor, cu 
ochii spre faţa ei. 

— Aş putea? întrebă el. 

Apoi adăugă, mai încet: 

— Şi tu - ai accepta, Emma? 

Atingerea lui o făcu să roșească, în timp ce inima i-o lua la 
goană. Cât de sigur pe sine arăta, înalt și blond, cu părul cârlionţat la 
capete şi ciufulit la ceafă, unde-i atingea gulerul. 

— Am să cer nota, spuse el nelăsându-i timp să răspundă, şi-şi 
retrase ușor mâna. 

Porniră înapoi spre vilă, în tăcere. Rezemată de spătarul de piele 
moale, Emma închise ochii. Când îi deschise, se opriseră în fața porții. 

Clipi din ochi, apoi căscă. 

— Îmi pare rău, se scuză ea. Lentilele de contact mi-au obosit 
ochii. 

— Bine că nu te-am plictisit eu până ai adormit! zâmbi Jake, în 
timp ce ocolea să-i scoată cumpărăturile din portbagaj. Apoi o însoți 
sus şi puse cutiile pe patul ei. 

Rămase lângă ușă, nehotărât, după care reveni în cameră și o 
cuprinse cu brațul. 

— M-am simţit bine în seara asta cu tine, Emma. Îţi mulţumesc. 

Cu un oftat, Emma își rezemă capul de pieptul lui. Ştia că n-ar fi 
trebuit - dar, o, cât de plicticos era să fie cuviincioasă tot timpul! 

— N-am să-ţi fac niciun rău, şopti Jake. N-ai de ce să te temi. 

Emma îi simţea respirația caldă și mișcările pieptului. Dacă 
n-are fi fost atât de lipsită de experiență, s-ar fi putut preface la fel de 
nonșalantă ca el. În fond, avea doar s-o sărute - un moment deloc 
istoric în viața cuiva. 

— Eşti mlădioasă ca o nuia, murmură el răgușit, cu chipul 
îngropat în părul ei. Dacă-ţi dau drumul, s-ar putea să te sufle vântul. 

Şi, ca să se asigure că n-o pierdea, îi cuprinse fața între mâini, 
privind-o în adâncul ochilor. Apoi îşi cobori pleoapele, iar capul i se 


lăsă în jos până când buzele i le atinseră pe ale ei. 

Emma reacționă cu o pasiune care-l luă prin surprindere. Nu era 
nevoie să-i deschidă buzele cu forța, cum făcuse în ziua aceea, în 
cabinet, căci se despărțiră de bunăvoie. Buzele lui începură să-i 
sundeze gingaș gura, în timp ce Emma se înălța pe vârfuri, 
cuprinzându-l cu braţele pe după gât. Îi simţea barba pe obraz, moale 
ca puful, și îl strânse cu putere, strecurându-și degetele în păril lui des 
de la ceafă. 

Pe neașteptate, Jake se retrase, deşi se vedea clar că nu voia s-o 
facă. 

— Nu trebuie... 

Glasul lui îngroșat o înștiinţa că o dorea la fel de mult pe cât îl 
dorea și ea pe el, deşi poate din alte motive. 

— Eşti o fată foarte dezirabilă, Emma. Aerul ăsta al tău de 
inocență scoate la iveală tot ce e mai rău într-un bărbat. Nu știam că 
pot fi atât de sensibil. 

— Mă bucur că ești, răspunse ea îndrăzneață, cu obrajii înroşiți 
ca doi maci. 

— Nu te-ai mai bucura atâta, dacă nu m-aș fi oprit la timp. Nu 
seduc copiii. 

— Nu sunt un copil, replică tăios Emma. Și aș vrea să nu te mai 
porți cu mine ca și cum aș fi. 

— În ceea ce privește dragostea, ești un copil. 

— E o cruzime să spui asta! Nu te-am excitat? 

— Ştii al naibii de bine că da! Dar nu ai experienţă şi mi-ar fi 
mult prea ușor să te excit eu pe tine. 

— Nu m-aș fi culcat cu tine. 

— Serios? 

Tonul lui era atât de superior, încât Emma își dădu seama că n-o 
credea. 

— Dacă aș fi continuat să te sărut și să te ating, nu te-ai mai fi 
putut opri. Crede-mă, Emma, ştiu ce vorbesc. 

Pleoapele i se coborâră, ascunzându-i expresia ochilor. 

— Pentru mine, sexul nu înseamnă mai mult decât un joc plăcut, 
dar pentru tine n-ar fi numai atât. Meriţi altceva, în prima ta noapte de 
dragoste. Pentru început, aş sugera un inel pe degetul inelar al mâinii 
stângi. 

Se răsuci pe călcâie și porni spre uşă, apoi se mai întoarse o dată 


spre ea. 

— Aşteaptă momentul acela, fetița mea. Vei fi mai fericită. 

În timp ce uşa se închidea în urma lui, pe Emma o podidiră 
lacrimile. Cum îndrăznea s-o trateze într-un mod atât de 
condescendent? Avea douăzeci și unu de ani şi era destul de matură ca 
să hotărască şi singură, fără ajutorul lui Jake Sanders - amantul clasa 
întâi! Se purta ca şi cum el ar fi fost un bătrân versat, iar ea, abia ieșită 
de la mănăstire. Faptul că Emma credea în instituția căsniciei şi nu 
avea intenţia să se culce cu niciun bărbat înainte nu conta. Nu avea 
nevoie de el ca să-i spună să n-o facă. Dacă voia să se culce cu el, asta 
depindea numai de ea. Și tocmai de un bărbat atât de enervant 
trebuise să se îndrăgostească...! 

Se rezemă de perne, izbită de ceea ce tocmai își spusese. Nu 
putea fi îndrăgostită de Jake Sanders! Și totuşi, era. Dar nici măcar nu 
avea convingerea dacă-l plăcea sau nu. N-ar fi contat cu nimic, de 
vreme ce sentimentele n-ar fi fost niciodată reciproce, iar Jake îi 
spusese clar că numai la însurătoare nu-i stătea gândul. Cel mai bine ar 
fi fost să se întoarcă acasă. 

La acest gând, i se frânse inima. Nu putea să-l părăsească. Nu 
încă. Nu-i spusese el că era sensibil față de ea. Tot era ceva, şi se aflau 
aproape unul de altul... 

Râse abătută. De obicei, femeia era cea care făcea pe 
inaccesibila, dar de astă dată lucrurile stăteau tocmai invers. 

Capitolul 6 

Dimineața, nervoasă și cu ochii grei, Emma pregăti micul dejun, 
apoi rămase în bucătărie, lăsând-o pe Carmen să i-l ducă lui Jake. Dacă 
voia s-o vadă, n-avea decât să vină el la ea. 

Și exact asta făcu; intră în bucătărie arătând neobișnuit de 
serios, fără nicio lucire în ochi. 

— Sper că după cele de aseară încă mai putem fi prieteni, da? o 
întrebă el cu blândeţe. N-am vrut să te tulbur, Emma. Am făcut numai 
ce era cel mai bine, în situaţia existentă. 

— Nici să nu te mai gândești, răspunse Emma cu falsă nepăsare. 
Mi se urcase vinul la cap, atâta tot. Sunt ușurată că ai avut atâta minte 
încât să nu mă iei în serios. 

— Bine. 

Jake continuă s-o privească. 

— Dacă nu-mi plăceai atât de mult, n-aș mai fi ieşit din cameră. 


Dar aseară am vorbit serios. Meriţi un bărbat care să te iubească din 
toată inima, nu unul care nu doreşte decât o legătură temporară. 

— Ai avea o legătură temporară cu mine? întrebă Emma, 
aproape pe un ton de glumă. 

— Oricând, chicoti el. Anunţă-mă numai când vei fi gata să-ţi 
arunci principiile în vânt. 

— Mai degrabă te-aș arunca pe tine! 

— Așa, fetiţo! o lăudă Jake admirativ. Ştii, Emma, pentru o 
iepșoară de-o șchioapă, ai o limbă cât toate zilele! 

Și ieși, continuând să chicotească, iar Emma își stăpâni imboldul 
de a-i da un șut în fund. Cât de orb era! Nu știa că-și pierdea cu 
repeziciune toate inhibiţiile educației de modă veche pe care o 
primise? 

Dar era mai bine că nu știa. Era destul de dureros să iubească un 
om ca Jake Sanders - dar dacă transpunea acea iubire în realitate i-ar fi 
fost de două ori mai greu să-l uite, când avea să plece din Majorca. 

Propriile ei oscilații o tulburau. Când era hotărâtă să lupte 
pentru a-l cuceri, când consimţea că nicio femeie n-ar fi fost în stare 
să-l aducă în faţa altarului. 

— Emma! 

Întoarcerea neașteptată a lui Jake la bucătărie o făcu să tresară, 
nervoasă. 

— Ce s-a întâmplat? 

— Nimic. Mă întrebam doar dacă te-ai hotărât ce vei pregăti 
pentru petrecerea de vineri. 

— Da, m-am hotărât. 

Nu-i spuse că o făcuse noaptea, în timpul orelor de insomnie. 

— Vrei să-ţi arăt acum? 

— Parcă ne înţeleseserăm să-ţi foloseşti propria judecată, nu? 

— Nu eram sigură dacă nu te răzgândiseşi. 

— Rareori mă răzgândesc. 

Oare-i dădea un avertisment subtil? Hotărâtă, îi luă cuvintele 
aşa cum erau. 

— În cazul ăsta, voi continua așa cum am stabilit. 

— Dacă ai nevoie de ajutorul lui Carmen, spune-i. 

— Sunt bucătăreasă profesionistă, Jake, îi reproșă Emma. Pot 
pregăti o cină şi pentru zece persoane, la fel de ușor ca pentru două. 

— Dar arăţi atât de fragilă, încât... 


Închise brusc gura, apoi o întrebă. 

— Ce-ai zice să luăm masa pe terasă, diseară? 

— Nu ţi se pare cam riscant? zâmbi ea. S-ar putea să-ți impun cu 
forța atenţiile mele şi, când mă refuzi, va trebui să fiu pusă în cămașa 
de forţă! 

— Voi ţine la îndemână un somnifer pe care să ţi-l strecor în 
pahar dacă te aprinzi prea tare! 

Emma râse forțat, dar imediat ce Jake ieşi din bucătărie, se 
posomori iar. Ştia că se juca iar cu focul - dar, de vreme ce se arsese 
deja... 

x k * 

Spre surprinderea ei, Jake intră în bucătărie ca s-o felicite 
pentru pateurile pe care i le făcuse la prânz, iar Emma îi sorbi 
cuvintele ca pe niște picături de apă rece într-o oază din deșert. 

— Nici nu vom avea nevoie de altceva la prânz, când va fi aici 
familia mea, îi spuse el. Fratele meu și soția lui ţin amândoi cură de 
slăbire, aşa că în niciun caz nu vor vrea două mese mari pe zi. lar la 
desert, vor merge de minune fructele. 

— Au să se sature, dacă le dau pateori în fiecare zi, protestă 
Emma. 

— Sunt atât de uşoare, încât nici nu se simt. 

O privi cu umor. 

— La fel ca tine! 

Emma se întoarse spre aragaz, ca să-și ascundă expresia de 
plăcere, și toată după-amiază descifră sensuri diferite în replica lui, 
care sunt când ca un compliment, când ca o încercare de flirt 
indiferent. 

La cină, Jake continuă s-o farmece, mai întâi lăudându-i ținuta - 
o rochie de bumbac înflorat, verde cu albastru, care-i scotea în 
evidență pielea bronzată - apoi felicitându-i masa excelentă, pe care o 
savurase cu multă plăcere. 

— Sunt uimit că asta-i prima ta slujbă ca profesionistă. Nu 
găteşti deloc ca o amatoare, remarcă el, sorbind din brandy. 

— Chiar dacă sărut ca o amatoare! replică Emma, neputându-se 
stăpâni. 

La dracu'! Acum Jake avea să creadă iar că încerca să flirteze cu 
el! 

— Parcă ne înţeleseserăm să uităm de cele întâmplate aseară, 


murmură Jake nemulțumit. 

Îl privi peste masă, în timp ce pufăia din cheroot. Cum ar fi putut 
să uite cele din seara trecută, când nu jinduia decât să le repete? Căută 
deliberat să schimbe subiectul. 

— Ce te-a făcut să-ţi lași barbă? 

Jake o privi surprins. 

— Întotdeauna schimbi vorba atât de brusc? 

— Parcă asta voiai, nu? 

— Parcă amândoi o voiam, nu? i-o întoarse el cu blândeţe. 

— Atunci, răspunde-mi la întrebare. 

— Mi-am lăsat-o ca să-mi ascund o cicatrice. larna trecută, am 
avut un accident la schi, în St Moritz, și m-am tăiat rău la bărbie. Cred 
că-mi puteam face o operaţie plastică, dar m-am gândit să încerc mai 
întâi așa. Dintotdeauna mi-am dorit să am barbă. Nu-ţi place? 

— Ba da, foarte mult. A fost o experienţă inedită, să mă sărute 
un bărbat cu barbă. 

Îşi mușcă buza, întrerupându-se. 

— Poftim, iar încep! Cred că va trebui să-mi dai somniferul ăla. 

Jake râse. Dar, înainte de a apuca să spună ceva, sună telefonul, 
şi se duse să răspundă. 

Vorbi câteva minute, apoi se întoarse cu o expresie iritată pe 
chip. 

— La naiba! Era una dintre invitatele mele la cină. Soţul ei are 
gută și nu poate veni. 

O privi pe Emma. 

— Nu cumva joci bridge, întâmplător? 

— Mătemcănu. 

— Ce păcat... Mâine după cină jucăm, şi ai fi putut completa o 
masă. Când eu sunt gazda, prefer să nu particip. 

Emma nu-și putu stăpâni un zâmbet. 

— Credeam că după cină se va dansa. 

— Întrucât cel mai tânăr dintre musafirii mei are şaizeci şi cinci 
de ani, cred că poți renunţa la ideea asta. De fapt, joc bridge în 
majoritatea serilor. 

— Serios? 

Surprinderea ei îl făcu s-o privească atent. 

— Unde credeai că mă duceam? 

Răspunsul i se citea pe față, aşa că o ameninţă cu degetul. 


— N-ar trebui să te repezi aşa să mă judeci, fetiţo. Aici nu duc o 
viață de distracţii - deşi din necesitate, aș putea să adaug, nu de voie. 

— Ce vrei să spui? 

— Majoritatea englezilor de pe insulă sunt pensionari și duc o 
existenţă liniştită. Bridge-ul e aproape obligatoriu, dacă vrei să ai cât 
de cât o viață socială - cu excepţia recepţiilor interminabile și 
plicticoase, pe care le refuz cu cea mai mare plăcere. 

Emma încă nu era sigură că-l credea, iar Jake simţi imediat. 

— Eşti la fel de rea ca Celia, chicoti el. Şi ea refuză să creadă că 
trăiesc o viață absolut castă aici. De-asta-i și place să vină, ca să vadă 
dacă îi face cineva concurenţă. Până acum, a fost dezamăgită. 

Suflă un nor de fum, privind-o pe Emma iscoditor. 

— Nu cred că va încerca să-și înfigă ghearele în tine. Știe că nu 
eşti genul meu. 

Emma simţi că iar i se înecau corăbiile. Cât de sincer era! Și cât o 
rănea, fără să-și dea seama...! 

— Cred că-ți plac blondele sexy, nu? întrebă ea rece. 

— Nu genul ăsta îl preferă majoritatea bărbaților? De-asta 
producătorii următorului meu film ţin neapărat s-o distribuie pe Celia 
în rolul principal. 

— Vorbeşti de parcă s-ar putea să refuze. 

— Exact asta s-ar putea să facă. În ultimul an, Celia a căutat mai 
mult roluri dramatice, şi o să ne fie al dracului de greu s-o convingem 
să joace în filmul ăsta. 

— N-ar face-o pentru tine? întrebă Emma cu îndrăzneală. 

Jake ezită, cu buzele strânse. 

— Probabil. Am fost prieteni foarte buni, cum bine ştii. 

Emma simți că se înroşea, şi se înfurie pe sine. Nu era de mirare 
că o considera inocentă! 

— Şi nu mai sunteți? murmură ea. 

— Eşti foarte curioasă, ripostă Jake. Când te-ntorci acasă, ai să 
scrii un serial despre mine pentru un ziar de scandal? 

— Cum ai ghicit? încercă Emma să glumească pentru a-şi 
ascunde amărăciunea. Ăsta-i singurul motiv pentru care am rămas aici, 
de fapt - ca să pot scrie totul despre viaţa ta sexuală. 

— Fără nicio experienţă proprie? 

— Nici în ruptul capului! 

Dinţii lui Jake luciră pe chipul bronzat. 


— Legătura mea cu Celia s-a terminat de mult. Cum bine știi, nu 
s-au prea mult cu nicio fată, ca să nu-nceapă să le umble prin cap 
verighete și clopote de nuntă. 

— Dar numele tău a rămas asociat cu al ei... 

— Numai pentru filmul ăsta nou. E o publicitate bună - și, 
parțial, motivul pentru care vine aici. Dar, cunoscând-o pe Celia, va 
profita de ocazie ca să încerce să obțină mai mult. E prea proastă ca 
să-şi dea seama că, atunci când ceva s-a terminat, s-a terminat. 

— Poate că încă te mai iubește. 

— Relaţia noastră nu are nimic de-a face cu iubirea. Dar cred că 
va trebui să mă asigur că e mulțumită în timp ce stă aici. Dacă se 
retrage, s-ar putea ca şi banii să-i urmeze exemplul. 

Emma înghiți un nod. Nu era nevoie să întrebe cum avea să se 
asigure Jake că Celia era mulțumită. 

— Sunt convinsă că nu-ţi va fi prea greu, spuse ea. 

— Aş vrea să fiu şi eu la fel de sigur. Nimic nu e mai mort decât o 
pasiune moartă. 

Emma rămase tăcută. Indiferent de ultimul lui comentariu, Jake 
urma să-și dea toată silința să ațâțe jăraticul - dacă altă cale nu avea ca 
s-o obțină pe Celia Manners pentru rol. Părea un lucru destul de josnic, 
dar nu risca să tulbure conștiința unui om atât de ambițios şi nemilos 
ca el. 

— Poate-ar fi bine să ne culcăm, spuse Jake ridicându-se. Mâine 
te aşteaptă o zi încărcată. Va fi repetiţia generală pentru săptămâna 
viitoare. 

— Ştiu. 

Acceptându-i comentariul ca pe un semn că dorea să pună capăt 
discuţiei, Emma urcă la etaj, conștientă că Jake o urma îndeaproape. 

Se opri la uşa camerei ei, dar numai pentru a-i ura politicos 
noapte bună, înainte de a-și continua drumul spre a lui, la capătul 
coridorului. 

x k x 

Ziua următoare fu frenetică şi trecu aproape fără o clipă de 
răgaz. Carmen o aduse pe fiica ei de dimineață, şi începură să pună 
masa şi să aranjeze florile trimise de la Paguera. Jake nu se amesteca, 
lucrând pe marginea piscinei, aşa că Emma nu avu ocazia să-i 
vorbească. 

ÎI văzu abia a doua zi dimineaţă, când Jake intră în bucătărie să-i 


vorbească. Devenise o parte din programul lor matinal zilnic. 

— A fost o cină excelentă, Emma. Deşi toate doamnele ţineau 
regim, niciuna n-a putut să reziste milles-feuilles-urilor tale. 

— A mai rămas doar una, zâmbi ea. Ți-am păstrat-o ţie, pentru 
azi. 

— Nu mie, spuse el ferm, bătându-se peste abdomenul plat. 

— Ți-e frică să nu te îngraşi? îl ironizză Emma, privindu-i trupul 
mlădios. 

— Prefer s-o numesc exersare a autocontrolului. 

Apropiindu-se de Magimix, Jake își înmuie degetul în cremă, 
dând din cap aprobator în timp ce o gusta. 

— Asta-i destul de gustoasă ca s-o mâncăm deja. La ce o 
folosești? 

— Plăcintă cu mere şi mirodenii. Se serveşte caldă, cu frişcă 
bătută. 

Jake gemu. 

— Încep să-mi doresc să te fi trimis înapoi în Anglia cu primul 
avion! 

„Şi eu”, îşi spuse serioasă Emma, conştientă că fiecare zi îi 
îmbogățea depozitul de amintiri, făcându-l pe acel om și mai greu de 
uitat. 

x k * 

Luni, înainte de a pleca la aeroport să-și întâmpine familia, Jake 
o luă prin surprindere, scuzându-se pentru că nu o dusese la 
Formentor. 

— A trebuit să fac câteva modificări de ultim moment în 
scenariu, şi voiam să le termin cât timp mai eram singur, îi explică el. 
Contractul Celiei - dacă-l semnează - îi dă dreptul de a aproba 
scenariul - deși în viaţa ei n-a citit altceva decât propria ei publicitate - 
şi al dracului să fiu dac-o văd în stare să înțeleagă ce am scris eu. 

— Sunt sigură că vei putea s-o ajuţi, spuse rece Emma. 

— Intenţionez să-mi dau toată silința. 

Dezgustul Emmei era atât de puternic, încât trebui să facă 
eforturi ca să și-l ascundă. Totuși, știa că era naivă. Se vedea clar că 
Jake şi Celia fuseseră amanți, şi-atunci de importanță avea dacă el 
relua legătura? Refuzând să se mai gândească, Celia începu să 
pregătească prânzul. „De-asta sunt aici”, își reaminti ea, jurându-și să 
n-o mai uite. 


În timp ce la vilă se aflau oaspeţi, fiica lui Carmen venea în 
fiecare zi să dea o mână de ajutor, deși Emma își oferise serviciile. 

— Te afli aici numai ca să găteşti, îi răspunsese Jake 
neînduplecat. Curăţenia după nişte femei răsfățate nu intră în 
atribuţiile tale. Şi-n orice caz, dacă nu-ţi dedici tot timpul meselor, 
calitatea ar putea să scadă. 

Această ultimă explicaţie îi tăiase tot cheful să-i mulțumească. 
Va să zică, se gândise mai mult la stomacul lui, decât să nu-i dea ei de 
lucru în plus! 

Pe la amiază, îl auzi revenind de la aeroport şi, timidă, intră în 
hol. Jake o văzu imediat și făcu prezentările. 

Fratele lui, David, nu semăna deloc cu el, fiind brunet și cu un 
început de chelie în creștet. Avea un trup solid, cu burtică, și un ton 
repezit, din care se înţelegea că era obişnuit să dea ordine și să-i fie 
respectate. 

Soţia lui cea roşcovană părea o femeie în stare să-i facă față. Îi 
strânse Emmei mâna, zâmbindu-i cald, prietenos. Pamela Sanders 
avea cam douăzeci şi opt de ani şi era atrăgătoare, destul de trupeșă, 
cu șolduri bine rotunjite și picioare lungi și suple. Vorbind pe un ton 
ferm, îi dirija pe soțul ei şi pe Jake în timp ce duceau bagajele la etaj, iar 
Emma avu impresia că, dacă David Sanders era şeful la birou, acasă 
soţia lui era şefa! 

Nanny Lee arăta ca un jandarm, cu părul cărunt și scămos 
adunat sub șapca marinărească apretată. Avea nasul lung și ascuțit, şi 
gura strânsă, cu buze subțiri, ca şi cum i-ar fi displăcut atât casă, cât şi 
ocupanții ei. 

— Sper ca în camera copilului să nu intre soarele, declară ea 
dezaprobator în timp ce urca scara, ținând în braţe copilașul dolofan 
care gângurea, trăgându-i cu mânuţele lui grase ochelarii cu rame 
argintii. 

— În nicio cameră nu intră soarele, Nanny, răspunse răbdător 
Jake, de pe palier. 

Nanny pufni. 

— Pe dumneata părinţii nu te-au dus niciodată în străinătate 
când erai mic. Pentru ei, la Frânton era destul de bine. Nu-mi place să 
văd copiii mici expuși la căldură. 

— Sunt multe lucruri care nu-ți plac, Nanny, o dojeni cu 
blândeţe Pamela Sanders, dar Emma observă că făcea eforturi ca să-și 


păstreze calmul. Se vedea clar că aceea nu era decât o plângere dintr-o 
lungă serie, în același spirit. 

Când Emma se întoarse să intre în bucătărie, Jake o strigă. 

— Te aştept să iei masa cu noi. 

— Mai bine nu. Sunt aici Carmen și Maria, şi au să... 

— N-o să le pese unde mănânci tu, i-o reteză el. Şi amândouă 
sunt destul de inteligente ca să-şi dea seama că te simţi mai bine luând 
masa cu familia mea, decât cu ele. 

Acceptând logica acestui argument, Emma nu-l mai contrazise. 
O fi fost Jake un Casanova, dar nu era în niciun caz un snob. 

Prânzul fu luat al fresco, cu pui rece şi diverse salat. Scaunul 
înalt al lui Toby şi instalat în cel mai umbrit colț al terasei, iar la 
sfârşitul mesei Nanny Lee se îmblânzise vizibil. 

— Ai o casă foarte frumoasă aici, domnişorule Jake. Și grădinile 
- toate sunt atât de ordonate... 

Jake chicoti. 

— Numai fiindcă eu eram dezordonat în copilărie nu înseamnă 
că nu m-am schimbat cu vremea! 

Nanny se întoarse spre Emma, cu un zâmbet indulgent. 

— A fost unul dintre cei mai năzdrăvani băiețași pe care i-am 
îngrijit vreodată; dar când zâmbea, îi iertai orice. 

— lar acum e un hăndrălău năzdrăvan, zâmbi Pamela. Și femeile 
îl iartă în continuare când zâmbeşte! 

După-amiaza, copilul fu culcat, iar Pam - care prefera forma 
prescurtată a numelui ei - îi propuse Emmei s-o însoțească la plajă. 

— Nanny va veni și ea mai târziu, cu Toby, aşa că vom avea timp 
să ne cunoaştem, în timp ce bărbaţii discută afaceri. David abia 
aşteaptă - nu-i așa, iubitule? 

Îi aruncă o privire drăgăstoasă soţului ei, care-și sorbea cafeaua. 

— Exact asta am de gând să fac, spuse el, Am de lămurit câteva 
lucruri cu Jake. 

Emma se duse să se schimbe şi, pentru prima oară, îşi luă unul 
dintre costumele bikini noi, cu fusta asortată. Se privi în oglindă, 
întrebându-se dacă nu era echipată prea decoltat. Avea impresia că i 
se vedea prea multă piele între sutien și slipul sumar - dar după o clipă 
de contemplaţie îşi spuse că era naivă. Avea o siluetă superbă și ar fi 
fost o copilărie să şi-o ascundă. 

Luându-și sandalele, cobori s-o întâlnească pe Pam, care se 


schimbase şi ea, şi porniră încet printre pini, spre plajă. 

— Îi voi spune lui David să aducă jos nişte scaune și să le lase 
acolo, hotărî Pam. Așa facem de obicei. 

O privi pe Emma cu admiraţie, în timp ce-şi scotea fusta stil 
sarong şi pornea spre apă. 

— N-aș fi ghicit niciodată că arăţi așa pe sub cortul ăla pe care-l 
purtai azi dimineaţă! Cum Dumnezeu reușești să rămâi atât de zveltă? 

— Norocul, cred. Orice-aș mânca, nu mă îngraș. 

— Ce n-aş da și eu...! comentă Pam, privindu-și cu regret trupul 
plinuţ. Când îl aşteptam pe Toby, am pus pe mine cu carul, și n-am avut 
voinţă să dau totul jos. Asta-i efectul căsniciei. David mă place aşa, şi 
nu mai am niciun stimulent. 

Se așeză la marginea apei, lăsând un val mic să-i scalde trupul. 

— Ei, dar dacă m-aş fi măritat cu Jake, el m-ar fi silit să ţin regim. 

Emma o privi curioasă. 

— Aţi fost logodiţi? 

— Nu tocmai. Dar ne cunoaștem din copilărie, iar Jake şi cu 
mine am fost întotdeauna nedespărțiți. 

— Dar până la urmă l-ai preferat pe David? 

— Am fost prudentă. Mi-era frică să mă mărit cu Jake. 

— Frică? 

— Tu te-ai fi simţit în siguranță măritată cu un tip atât de 
irezistibil? 

— Cred că nu, fu Emma de acord. 

Spre surprinderea ei, Pam se contrazise singură, adăugând: 

— Într-o zi, cred că Jake se va așeza la casa lui şi va fi un soț 
fantastic. Dar trebuie s-o facă atunci când simte el că a sosit momentul, 
fără să-l îmboldească nicio fată. 

— Pariez că multe fac și altceva decât să-l îmboldească! remarcă 
indiferentă Emma. 

— Şi cine să le condamne? 

Pam o privi lung. 

— Să nu-mi spui că nu ţi-a căzut și ție cu tronc. Încă n-am 
cunoscut o femeie care să-i reziste. 

— Am un iubit în Anglia, răspunse prevăzătoare Emma, 
nedorind să-i dea acelei femei cu ochi pătrunzători ocazia de a-i ghici 
sentimentele. 

— De parcă asta ar avea vreo importanţă! pufni Pam. N-ar conta 


nici dacă ai avea un soţ! Dacă Jake și-ar pune în cap să te cucerească, 
n-ar avea nicio şansă! 

— Tu nu i-ai cedat. 

— La început am făcut-o, și am avut nevoie de ani de zile până 
să-mi dau seama că nu eram genul care să-l ţină. Dar noroc că mă 
potrivesc de minune cu David. E serios şi de nădejde, și-mi face pe plac 
- de cele mai multe ori. Cu părul meu roșcat, asta-i o reţetă a fericirii! 

— Deci, e natural, zâmbi Emma. 

— La Pam, totul e natural, spuse un glas din spatele lor și, 
întorcându-se, îi văzură pe cei doi. 

David îi zâmbi afectuos soţiei tale. 

— Hai o-ntrecere până la plută, îi spuse el şi se aruncă în mare, 
cu Pam lansându-se pe urmele lui. 

— Mergem și noi? întrebă Jake, contemplând trupul aproape gol 
al Emma, care sări repede în picioare și alergă în apă. 

Gâfâind, ajunse la plută înaintea lui, iar Jake o privi cum se sălta 
deasupra. 

— Şi din spate arăţi aproape la fel de bine ca din față, remarcă 
el, cățărându-se după ea. 

Emma o auzi pe Pam chicotind. 

— Tu nu-mi spui niciodată asta, David. 

— Las priza în seama lui Jake, mormăi soţul ei. El e scriitorul 
familiei. 

Se întinseră la soare, până când Pam o zări pe Nanny cu Toby pe 
plajă, iar atunci ea și Jake porniră înapoi. 

— Ce drăguțţi sunt, remarcă Emma. 

— Uneori, Pam are limba cam ascuţită, spuse Jake, dar e nevasta 
potrivită pentru fratele meu. 

— Şi pentru tine, nu? îi scăpă Emmei, înainte să se poată 
stăpâni. 

Jake se rezemă într-un cot, privind-o în ochi. 

— Dacă mi-aş dori o soţie, ai corespunde onorabil. Ai minte 
ascuţită, ești o bucătăreasă excelentă și, deşi scundă, ai un ambalaj 
foarte atrăgător! 

Aplecându-se înainte, o sărută pe vârful nasului, apoi îşi lăsă 
buzele să coboare încet, sărutându-i ambele colțuri ale gurii. 

Emma îi simţi respirația caldă și gustul de sare de pe buze, în 
timp ce i le despărțea pe ale ei, senzual. Se apropie, mângâindu-i părul 


des. Pe măsură ce sărutul devenea tot mai intens, Jake se lăsă cu tot 
trupul peste ea, cuprinzând-o în braţe. 

— Te iubesc, şopti Emma. 

Jake se retrase brusc, ca și cum l-ar fi înțepat. 

— Nu spune asta! 

Descumpănită, îl privi cu ochi mari. Înainte cu doar câteva 
momente, chipul lui fusese plin de dorinţă. Acum era rece şi distant. 

— Să nu mai spui asemenea lucruri, repetă el. Nici măcar în 
glumă. Nu sunt genul care să se însoare și nu-s în niciun caz bărbatul 
potrivit pentru tine. 

— Ce te face să fii atât de sigur? întrebă ea încet. 

Jake nu-i răspunse imediat, rămânând doar cu privirea în gol, 
spre mare. 

— N-am iubit niciodată, spuse el într-un târziu. Nici măcar nu 
ştiu dacă sunt capabil. 

— Şi totuși, scrii despre dragoste. Cum poţi, dacă niciodată n-ai 
trăit-o? 

Râsul lui fu sardonic. 

— Nici violul nu l-am trăit vreodată, și totuși îl descriu și pe 
acela! Dar, cum pe bună dreptate ai precizat, în cărțile mele este vorba 
de pofta carnală, nu de iubire, iar despre asta pot să scriu din proprie 
experiență! 

Roșind, Emma se ridică, iar Jake întoarse capul, studiindu-i fața. 
Apoi îi luă mâna într-a lui și i-o strânse. 

— Nu-ţi pierde inima pentru mine, Emma, nu merit. Sfatul meu 
e să te întorci la tânărul tău din Anglia și să trăiţi fericiți până la adânci 
bătrâneți. 

— Aş vrea să nu mă mai tratezi ca pe un copil! replică Emma, 
trăgându-și brusc mâna. Sunt absolut capabilă să hotărăsc și singură. 
Dacă-ţi închipui că descifrez cine ştie ce în câteva sărutări, te înșeli 
amarnic. Te găsesc atrăgător, dar nu sunt în niciun caz îndrăgostită de 
tine. 

— Atunci, de ce ai spus că mă iubeşti? 

— M-am lăsat furată de romantism, munţi ea. Trebuie să 
recunoşti că o ambianță mai nimerită nici că se putea. marea albastră, 
pluta singuratică şi Adonisul cu păr de aur. Vreau să zic, e Hollywood 
curat. 

Şi, înainte ca Jake să poată răspunde, Emma sări în apă şi începu 


să înoate cu furie spre mal. 

Noroc că Pam și soțul ei erau prea preocupaţi de copil ca să-i 
dea atenţie, iar Emma se întinse pe prosop, fierbând. Ce proastă fusese 
să lase să-i scape că-l iubea pe Jake! Noroc că reuşise să-l convingă că 
nu vorbise serios - dar dacă-şi mai pierdea capul şi o spunea din nou, 
s-ar fi putut să nu-i mai fie atât de uşor să-l facă s-o creadă. 

Dracu' să-l ia pe Jake Sanders! De ce nu putuse să fie bătrân şi 
urât, sau s-o trimită înapoi în Anglia imediat ce-şi dăduse seama că 
angajase pe cine nu trebuia? Emma se ridică și-și scutură prosopul de 
nisip. 

— Mă duc să fac ceaiul, anunţă ea. 

— Vin şi eu cu tine, spuse Pam. Toată sunt plină de nisip. 

Se întoarse spre sotsul ei. 

— Te las să termini de construit castelul ăsta. Poate că, după ce 
va fi gata, ai să-i dai înapoi lui Toby găletuşa și lopăţica! 

Cele două femei porniră spre casă într-o tăcere amicală și, în 
timp ce Pam se duse să se spele, Emma făcu ceaiul. 

Când scoase căruciorul de servit pe terasă, bărbaţii se 
întorseseră, iar Pam se schimbase. 

— Torn eu, sau vă turnațţi singuri? întrebă Emma. 

— Plăcerea poate fi de partea ta, răspunse Pam, tăindu-și o felie 
mare de prăjitură cu migdale. Am de gând ca în vacanţa asta să fac cât 
mai puțin posibil. 

Se răsuci în loc, arătându-l pe Jake cu degetul. 

— Şi nu care cumva să spui: „dar aşa faci întotdeauna”! 

Jake chicoti. 

— Nici nu m-aş gândi, atâta vreme cât nu te-aștepți ca Emma să 
strângă după tine, când restul personalului pleacă acasă. Nu intră în 
atribuţiile ei. 

— Presupun că sărutatul pe plută intră! replică Pam, deşi fără 
răutate. 

Emma se înroşi ca focul. 

— Jake nu făcea decât să se antreneze pentru sosirea 
domnișoarei Manners, spuse ea, cu un zâmbet care-i contrazicea 
adevăratele sentimente. 

— A, interveni David, drăgălașa noastră sex-pisicuţă. 

— Sex-mâţă, vrei să spui, preciză Pam. Scumpei de Celia numai 
de joacă nu-i arde. 


— Nu fi cață, o admonestă Jake. Nu te prinde. 

Cumnata lui se apropie şi-l sărută pe obraz. 

— lartă-mă, Jake, dar ştii că n-o suport. 

— Ei, ai face bine s-o suporţi, spre binele tuturor, îi recomandă 
soţul ei. Jake obține și un procentaj din încasările filmului ăsta nou, și 
dacă va avea un succes la fel de mare ca ultimul... 

— Nu mai spune nimic! zâmbi Pam. O să fiu dulceața 
întruchipată cu Domnișoara Pisi-Pusi. 

Căscă şi porni spre uşă. 

— La ce oră e cina? Cred că pân-atunci am să mă odihnesc. 

— La opt și jumătate e târziu? întrebă Emma. Încep s-o 
pregătesc chiar acum. 

— Mie-mi convine, zâmbi Pam. 

— Şi mie, spuse David, ridicându-se și cuprinzându-și soţia de 
talie. Cred că vin și eu, iubito. 

Emma vru să plece odată cu ei, dar Jake îi făcu semn să mai 
aștepte. ÎI privi temătoare, dorindu-și să nu fi fost atât de conştientă de 
muşchii lui încordaţi care-i străbăteau umerii lați și picioarele robuste. 

— Eşti supărată pe mine, nu-i așa? o întrebă el imediat ce 
rămaseră singuri. 

— Doar n-ai de gând s-o ţii la nesfârșit cu cele întâmplate pe 
plută?! exclamă ea uimită. Ţi-am mai spus, îmi place să mă săruți. Ai o 
tuşă de maestru - chiar dacă eu n-am tuşa celei mai potrivite metrese! 

Ochii lui Jake se îngustară. 

— Cred că ai fi o metresă excelentă - cu încă doar câteva lecţii. 

— Te-ai răzgândit cumva? întrebă ea cu obrăznicie. 

— Nu. Oricât ai fi de atrăgătoare, nu mi-a plăcut niciodată să 
culeg flori din grădină. Pe prefer gata tăiate, de la florărie. 

— Şi oferite pe tavă, replică ea, ieşind nonşalantă înainte ca Jake 
să aibă timp să-i răspundă. 

Dar, în bucătărie, calmul i se risipi, iar Emma începu să 
trânească peste tot cu tigăile şi cratițele, ca să-şi descarce tensiunea. 
Oricât ar fi fost de copilăresc, fusese foarte plăcut să aibă ultimul 
cuvânt. Dar şi Jake - mare porc mai era! 

Capitolul 7 

A doua zi, Emma primi două scrisori, una de la bunica ei, care-i 
transmitea toate bârfele noi din sat, iar cealaltă de la Peter, 
anunțând-o că-și rezervase loc la un hotel din Paguera, pentru vacanţă. 


„Sper că şeful tău îţi va lăsa puţin timp liber în plus”, îi scria, „ca să 
putem fi şi noi împreună”. 

Perspectiva acestei vizite o descumpăni pe Emma, care de-acum 
ştia că niciodată nu s-ar mai fi putut mărita cu Peter. Se spurcase la 
Jake, probabil pentru foarte multă vreme, pentru majoritatea 
bărbaţilor. Era un gând înspăimântător și putea însemna că o așteptau 
ani în şir de singurătate. 

Era recunoscătoare că prezența oaspeţilor îi dădea de lucru, 
astfel fiind prea ocupată ca să se gândească. Cu câteva ocazii, insistară 
să ia cina cu ei în oraș, și fu o experiență dulce-amăruie, căci însemna 
să-l vadă pe Jake în plină formă. Până și Nanny Lee era mult mai 
plăcută decât păruse la început. Pe dedesubtul învelișului scorțos, era 
moale ca umplutura de cremșnit, deşi cu copilul se purta ferm și 
respecta un program strict, care lui Toby părea să-i placă. Era un 
băiețel foarte cuminte, căruia i se aplică de minune descrierea „grăsuț 
şi bunuț”. 

Dar grăsimea nu era deloc bunuţă pentru Pam, căreia îi era greu 
să reziste prăjiturilor servite de Emma la ora ceaiului. 

— Aş vrea să nu le mai tot faci, protestă ea într-o după-amiază. 
De fiecare dată când apare prăjitura ta cu mere și ciocolată, eu mor 
câte puţin. 

— Şi de ce să suferim cu toţii pentru că tu n-ai voință? interveni 
David, mușcând dintr-o felie de Sachertorte. Ţine-o tot așa, Emma, și 
n-o lua în seamă pe Pam. 

Se întoarse spre soţia lui. 

— Când ajungem acasă, mergem amândoi la un centru de 
sănătate, așa că las-o-ncolo de siluetă. 

Şi-i dădu o palmă peste fund. 

— Oricum, mie-mi placi așa - măcar am și eu ce să apuc în 
mână! De ce-oți crede voi, femeile, că toți bărbaţii preferă 
slăbănoagele, în veci n-am să înțeleg. 

Pam oftă resemnată și-și tăie şi ea o felie de prăjitură zemoasă. 

— Capitulez de bunăvoie - la fel ca frumoasa Celia! 

David aruncă o privire spre Jake, care stătea pe marginea opusă 
a piscinei, cufundat în studiul unui teanc de manuscrise. 

— Vine mâine, nu? 

— De parcă n-ai ști! zâmbi Pam. Şi pentru că tot e ultima noastră 
noapte de libertate înaintea sosirii ei, ce-ar fi să mergem toți patru la 


un night-club? 

— Mie-mi convine, spuse David, şi-şi strigă fratele: Jake, te 
tentează o noapte în oraș? 

Jake ridică privirea şi dădu din cap. Ochii i se abătură spre 
Emma, care avu impresia că auzise din conversație mai mult decât 
bănuiau ceilalți. 

— Vii şi tu, Emma, nu-i aşa? o întrebă. 

Ar fi vrut să-l refuze, dar știa că atunci risca să se dea de gol. Nu 
avea decât o soluție: să-şi păstreze calmul, ca și cum prezenţa lui Jake 
ar fi lăsat-o netulburată. 

— De ce nu? replică ea cu falsă indiferență. Cum să pierd eu 
ocazia de a dansa cu marele Drake Janess? 

— Într-adevăr! i-o întoarse el şi-şi îngropă din nou nasul în 
hârtii. 

x k * 

Când Emma ajunse în holul de la parter, toți o așteptau, și cu 
toate că Pam şi David comentară felul fermecător cum arăta, Jake nu 
spuse nimic şi se aşeză tăcut la volan, lăsându-le pe cele două femei să 
stea în spate. 

— Îmi place cum îţi stă cu mai mult fard, șopti Pam. Lui Jake era 
să-i sară ochii din cap, când ai apărut pe scară! 

Emma era sigură că exagera, dar nu putea să nu se simtă 
încântată. Cel puțin însemna că Jake dăduse vreun semn de admirație, 
altfel Pam n-ar fi observat. 

În mai puţin de o oră, opriră în faţa clubului Tito din centrul 
orașului Palma. Portarul, care-l recunoscu imediat pe Jake, îi luă cheile 
ca să parcheze mașina. Trotuarele erau înțesate de turiști care se 
revărsau şi pe carosabil, și abia reușiră să-și croiască drum până în hol. 

Nightclub-ul, amenajat în aer liber, era enorm, construit în 
terase, ca o grădină, şi pe fiecare se afla câte o lampă cu abajur. Se 
aşezară să asculte muzica latino-americană, al cărei ritm hipnotic îl 
convinse curând pe Jake să-și invite soţia în ringul de dans. 

— Mergem şi noi? o întrebă Jake pe Emma. 

Şi, fără a-i aştepta răspunsul, o ridică în picioare. 

În timp ce se legănau în ritm de rumba, Jake o cuprinse strâns, 
iar la atingerea lui Emma simţi dorința familiară pe care i-o trezea 
întotdeauna. Jake, însă, nu părea să observe, și începu s-o învârtească 
pe ring, când orchestra trecu la un foxtrot. Emma abia îi ajungea până 


la umăr, dar se simţea totuși comod în braţele lui, ca şi cum acolo i-ar fi 
fost locul, iar paşii li se potriveau perfect. 

— De ce tremuri? o întrebă el dintr-odată. De frică sau de 
dorință? 

O străbătu un val de furie, făcând-o să-i răspundă sarcastic: 

— De dorinţă, bineînţeles. Sunt nebună după tine... și-ți ador 
cărțile. 

— Pe asta n-o cred! replică Jake, cu o lucire tăioasă în ochi. Dar 
sunt dispus că cred că mă doreşti pe mine - din alte motive. 

— Poftă carnală, răspunse obraznică Emma. Și femeile o simt, la 
fel ca bărbaţii. 

O altă pereche se ciocni de ei, iar Jake mormăi ceva și-și mută 
locul. Dar ringul era plin, iar dansatorii îi înghesuiau tot mai strâns. 

— Decât să fiu împins de colo-colo, aş prefera să stau jos, spuse 
el, şi o conduse înapoi la masă. 

Abia se aşezaseră, când două femei de vârstă medie, ambele 
blonde și durdulii, se apropiară zâmbindu-i radios lui Jake. 

— Nu sunteți Drake Janess, scriitorul? se repezi una dintre ele, 
holbându-se la el cu ochii ei fardaţi cu verde. I-am spus prietenei mele 
că v-aş recunoaşte fața oriunde. Suntem două mari fane de-ale 
dumneavoastră, domnule Janess. Ultima dumneavoastră care ne-a 
plăcut la nebunie - mult mai bună decât a lui Harold Robbins - iar 
filmul l-am văzut de trei ori. 

Şi continuă să turuie, abia oprindu-se ca să respire. 

— Mă întreb dacă n-aţi vrea să ne daţi un autograf pe aceste 
cărți poştale ilustrate. Asta-i a prietenei mele, Joan, iar pe mine mă 
cheamă May. 

Îi dădu două ilustrate, iar Jake, cu un zâmbet strălucitor, mâzgăli 
câte o dedicație cu pixul pe care admiratoarea îl avea gata pregătit. 

Mulțumindu-i din suflet, se retraseră, continuând să se întoarcă 
pentru a-l privi admirativ, până ajunseră la masa lor, dincolo de ring. 

— Ți se întâmplă des? întrebă David. 

— De când a ieșit filmul, şi toate ziarele de scandal au răspândit 
legătura mea cu Celia. 

— Prețul succesului, comentă Pam. Mama ta a fost îngrozită 
când ţi-a văzut în „Sun” poza cu Celia, topless. 

Jake făcu o mutră iritată, apoi zâmbi cu jumătate de gură. 

— Nu te cred, dulce cumnată. Părinţii mei nu citesc niciodată 


ziarul ăla! 

— I l-a arătat o servitoare, insistă Pam. Singurul lucru care a 
mulțumit-o a fost că-ţi lăsaseşi barbă, așa încât spera ca prietenele ei 
să nu te recunoască. 

— Probabil mama crede că anume mi-am lăsat-o, ca să-i fac ei o 
plăcere, comentă Jake acru. Numai părinților mei le-ar fi ruşine cu un 
fiu care şi-a câștigat cinstit averea. 

Emma îl înţelegea. Nu i-or fi plăcut ei cărțile lui, nici stilul de 
viață cam libertin, dar Jake nu seducea fete nevinovate - cum bine știa 
- şi nu înțelegea de ce părinţii nu erau mândri de succesul lui. 

— De ce ţi-ai schimbat numele? îl întrebă. Și unde l-ai găsit? 

Din nou bine dispus, Jake îi răspunse: 

— E o anagramă după „Jake Sanders”. Dacă ai rezolva rebusuri, 
ţi-ai da seama imediat. 

— Nu înţeleg nimic din rebusuri, recunoscu ea. 

— Dar pe mine mă înţelegi. 

— Eşti la fel de ușor descifrabil ca şi cărţile tale! 

— Pe care le dispreţuieşti. 

Îl privi uimită. 

— Nu... nu le... Asta nu înseamnă că te disprețuiesc pe tine. 
N-am vrut decât să spun că... 

— Ştiu ce-ai vrut să spui, îi reteză el scuzele bâlbâite. Las-o 
baltă, Emma. Te tachinam doar. 

Plecară abia la trei, după ce așteptaseră s-o vadă pe celebra 
cântăreaţă din capul afișului de cabaret, în drum spre casă, Pam insistă 
să stea lângă David, spunând că șampania o ameţise şi voia să-şi 
rezeme capul pe umărul lui. 

Dacă acela era un şiretlic pentru a o face pe ea să se așeze lângă 
Jake, Emma nu știa, dar o bănuia pe cumnata lui capabilă de asemenea 
stratageme. Se vedea clar că Pam o antipatiza pe Celia şi, din cine ştie 
ce motiv, părea să creadă că Jake se simțea atras mai mult decât în 
treacăt de Emma. Numai de-ar fi fost și ea la fel de încrezătoare! 

— Pari foarte serioasă, o smulse Jake din gânduri. Te frământă 
ceva? 

— Mă gândeam la mâncarea de mâine, improviză Emma. 

— Acum, că a trecut de miezul nopții, prinţesa se transformă la 
loc în Cenușăreasă, o tachină el, și e cu gândul numai la bucătărie. 

— Pentru asta sunt plătită, declară ea sec. Nu vreau să te 


dezamăgesc. 

— Nu mă tem. Tu ești singura greșeală pe care mă bucur că am 
făcut-o! 

Întoarse un moment capul spre ea. 

— Deşi sunt sigur că Celia te-ar fi preferat dacă aveai mustață! 

— Va veni până la prânz? 

— Mă îndoiesc. Sunt sigur că la aeroport vor veni destui 
reporteri locali. Agentul ei de presă trebuie să se fi ocupat de asta. 

— N-aş fi crezut că merită să-și piardă vremea cu ziarele din 
Majorca. 

— Într-adevăr, dar ceea ce publică ele este preluat adesea de 
Associated Press, care transmite totul în jurul lumii. Așa s-a întâmplat 
cu ocazia ultimei vizite. Mă mir că n-ai văzut articolele de scandal: 
„Actriţa vine la un rendez-vous secret cu autorul”. 

Pufni: 

— Halal secret! 

— Cum ai cunoscut-o? 

— Pe platoul de filmare. 

— Acum locuieşte în America? 

— Da, ca să scape de impozite. E o consecinţă firească a 
celebrității și bogăției. 

Părea atât de receptiv, încât Emma ar fi vrut să-l chestioneze în 
continuare, dar din nefericire tocmai ajunseseră la vilă. Jake se 
întoarse spre fratele lui, care dormea adânc, cu capul Pamelei pe umăr. 

— Acum patru ani, prezenţa ei îl punea pe jar tot timpul, spuse 
el încet. Și acum, poftim! Uite ce face căsnicia din om. 

David se îndreptă, căscând. 

— Nu dormeam, bătrâne. Dar să faci amor pe bancheta din spate 
a maşinii e amuzant numai când eşti necăsătorit. 

— Cu unii, amorul în general are haz numai când eşti 
necăsătorit, indiferent unde se nimereşte! i-o întoarse Pam, veselă. 
Vino, Casanova, hai să vedem dacă urcatul scării o să-ți pună iar 
adrenalina în mişcare! 

Dispărură în casă, iar Emma îl aşteptă pe Jake să ducă maşina în 
garaj. 

— Îți mulțumesc pentru seara asta, spuse ea sfioasă. 

— Şi-mi ceri permisiunea să te duci la culcare, replică el. 
Vorbeşti ca o fetiță după cină. Nu e nevoie să fii atât de formală. 


— Altfel, cum să mă exprim? 

— Aşa. 

Şi, pe neaşteptate, o cuprinse în brațe. 

— Eşti atât de frumoasă, Emma. Toată seara, abia am așteptat să 
rămânem singuri. 

Cu o mișcare bruscă, Emma se smulse din îmbrăţișare. 

— Acum tu eşti formal, spuse ea cu voce tremurătoare. Îţi săruţi 
partenera la despărțire şi-i spui că e frumoasă. 

Una dintre sprâncenele șaten-aurii ale lui Jake se înălță 
întrebător. 

— Crezi că mă prefac? 

— Altfel, cum? Dar, pentru tine, asta e o a doua natură. 
Domnişoara Manners sosește mâine, şi la fel vei face şi cu ea. 

— Numai din motive de afaceri. N-o să însemne nimic. 

Emmei îi venea să-i dea una. 

— Nici eu nu însemn nimic. Nicio femeie nu înseamnă mare 
lucru pentru tine. Te temi prea tare de obligații. 

— Poate reuşești să mă faci să mă răzgândesc, îndrăzni el încet. 

— Pentru cât timp - până intră în scenă următoarea fată 
drăguță? 

— Tu eşti mai mult decât drăguță, Emma. 

Pe chipul lui Jake se ivise o expresie ciudată, ca şi cum atunci ar 
fi văzut-o cu adevărat pentru prima oară. 

— Eşti inteligentă, cinstită şi ai umor. E o combinaţie rară. Mi-ar 
plăcea să te învăţ lecţia dragostei. 

— Sunt sigură, replică Emma. Dar ai putea şi să mă iubești, pe 
lângă că mă doreşti? 

Căldura se șterse de pe chipul lui, lăsându-l ca o mască dură și 
rece. „Probabil aşa arată la sfârşitul unei legături”, își spuse Emma 
abătută şi făcu un efort să vorbească nepăsătoare, ca şi cum întrebarea 
ar fi fost pusă în glumă. 

— Hai să fim doar prieteni, Jake. E mai bine așa. 

— Nu vrei să-ți răspund la întrebare? 

— Credeam că răspunsul e de la sine înţeles. 

— Ba nu e, murmură el încet. De fapt, e mai complicat decât 
crezusem. Lasă-mă să-ți dau un răspuns după ce Celia va semna noul 
contract. În următoarele câteva săptămâni, trebuie să-i dau atenție - 
dar, după aceea, lucrurile ar putea să se schimbe. 


— La fel aş putea și eu, spuse Emma. Emoţiile mele nu rămân 
neschimbate la nesfârşit. Sunt o fată schimbătoare - tinerețea, una, 
alta... 

— Îmi asum riscul. 

Ridicând din umeri, Emma îl ocoli și intră în camera ei. Ar fi vrut 
ca Jake să vină după ea, dar cu recunoscătoare că n-o făcu. Cât de abil o 
lăsase în suspensie, convins - în ciuda negațiilor ei - să o cucerise şi 
putea s-o aibă oricând voia. Lipsa de experiență o făcuse să 
reacționeze ca o adolescentă la prima poveste de dragoste. În loc de a 
se lăsa greu, practic se pusese la dispoziţia lui. Nici nu era de mirare că 
Jake credea c-o putea ţine la rece până-i convenea lui s-o decongeleze, 
după plecarea Celiei! 

Poate că relaţia cu steaua de cinema luase sfârşit, dar Jake era 
dispus să susțină contrariul până când îi obținea semnătura ca să joace 
în următorul lui film. Afacerile înaintea plăcerilor - aceasta era deviza 
lui în viaţă. Și întotdeauna avea să fie așa. 

Capitolul 8 

După micul dejun, Pam intră în bucătărie și stătu cu Emma 
aproape toată dimineața. 

— Îmi place să privesc cum gătesc alţii, remarcă ea, în timp ce 
Emma toca nişte ciuperci. Mai ales când ştiu de fac. 

Arătă spre carnea crudă, ceapă și usturoi. 

— E fascinant, cum toate ingredientele astea destul de 
neapetisante se transformă într-un delicios sauté de vițel Marengo! 

Emma râse. 

— Nu-ţi place să gătești? 

— Nu prea. Dacă-mi plăcea, David şi cu mine am fi fost și mai 
graşi decât suntem. 

Se ridică, făcându-și de lucru cu filtrul de cafea. 

— Hai să bem o cafea. Lucrezi de două ore, e timpul să faci o 
pauză. 

Recunoscătoare, Emma dădu din cap, privind-o pe Pam cum 
punea trei ceşti pe tavă, după care adăugă filtrul care tocmai dăduse în 
clocot și porni spre terasă. 

— Nu pui o ceașcă şi pentru Jake? întrebă ea. 

— Ai dreptate. Încă nu l-am auzit pornind spre aeroport. 

Puse tava pe masă şi luă încă o ceașcă. 

— Nu cumva v-aţi certat aseară? În dimineaţa asta, Jake părea 


cam nervos și m-a repezit când i-am spus. Ar putea fi efectele firești ale 
sosirii Celiei, dar simt că tu ești adevărata cauză. 

— Simțţi greşit! răspunse cu convingere Emma. Jake n-ar putea fi 
afectat de nicio ceartă cu mine. 

— Nu fi atât de sigură. Niciodată nu s-a uitat, la niciuna dintre... 

Pam se întrerupse brusc, înroșindu-se la față. 

— „la niciuna dintre celelalte bucătărese, în același fel? încheie 
Emma în locul ei. Aveam mai degrabă impresia că s-a săturat de 
maestre culinare care-l priveau pe el ca pe specialitatea casei! 

— Numai fiindcă ştia că venea Celia și nu voia s-o supere. Dar, 
până acum, a ales întotdeauna fete atrăgătoare ca să-i gătească. 
Atrăgătoare și... şi... 

— Fete care înțelegeau situația? 

— Cam aşa ceva, recunoscu Pam, încurajată de calmul aparent al 
Emmei. De obicei, se mulțumeau să facă dragoste cu el şi să plece. În 
fond, trei luni cu Jake înseamnă mai mult decât nimic! Din păcate, 
ultima n-a fost atât de înfatoritoare şi a luat totul prea în serios. 

Nu același lucru îl auzise Emma de la Carmen. Conform 
menajerei, bucătăreasa fusese concediată pentru că punea prea mult 
piper în supă. Totuși, poate că însemna același lucru. Fusese prea iute 
şi picantă - din mai multe puncte de vedere! 

— Jake i-a spus lui David că era hotărât ca de data asta să 
angajeze un bărbat, adăugă Pam, așa că am fost foarte surprinşi când 
am ajuns aici şi te-am găsit pe tine. 

Emma se întoarse repede, pentru a-și ascunde expresia. 

— Trebuie să văd de ghiveci, murmură ea. Nu vreau să-i dau 
domnișoarei Manners mâncare arsă chiar din prima zi. 

— S-ar putea să nu fie la fel de iertătoare ca Jake! 

— Ţi-a povestit despre dezastru? 

Pam chicoti. 

— Mi-a spus şi cum l-ai stropit cu sifonul. Dacă până și pe-asta 
ţi-a iertat-o, înseamnă că... 

— Eu mă duc la aeroport, anunţă Jake din ușă, iar Pam se 
întrerupse brusc. David vrea să tragă o fugă până la Palma, aşa că vine 
cu mine. 

— În cazul ăsta, vin şi eu, spuse Pam. Vreau să dau o raită prin 
magazine. Mă schimb în câteva minute, ai timp să mă mai aștepți? 

Jake dădu din cap și se așeză, în timp ce Pam pornea spre 


camera ei. 

— Beau şi eu o cafea, dacă mai e fierbinte. 

Îşi turnă singur, când Emma nu schiţă niciun gest de a-l servi. 

— Mă tratezi cu tăcere? 

— Nu, domnule. Mă asigur doar că domnişoara Manners nu va 
avea niciun motiv să se plângă. 

Jake zâmbi răutăcios. 

— Nici Dumnezeu din cer n-ar putea să garanteze asta! Ai crede, 
după cum arată, că n-ar avea motive să fie geloasă pe nicio femeie. 

— Dar ştie ce ochi alunecoși ai, replică Emma dulce. Așa că e 
două ori mai important pentru mine să stau la locul meu... domnule. 

— Nu te văd făcând-o pentru prea multă vreaw. 

— Serios? Deci te crezi chiar atât de irezistibil? 

Jake zâmbi. 

— Şi nu sunt? întrebă el, împingându-și fața spre ea. 

— Pentru mine, nu, replică Emma, arzându-i o palmă 
răsunătoare. 

Ceașca și farfurioara căzură din mâinile lui, spărgându-se, dar în 
rest Jake nu dădu niciun semn că ar fi fost surprins sau nemulțumit de 
reacția ei. Era aproape ca și cum nimic nu s-ar fi întâmplat. 

— Ei, asta se poate numi o experiență zdrobitoare! comentă el 
încet. 

Copleşită de propria-i comportare, Emma se aplecă să strângă 
cioburile. 

— lartă-mă, Jake. A fost o copilărie din partea mea. 

— Esti un copil. Un copil victorian, cu idei victoriene despre 
felul cum trebuie să se comporte bărbații și femeile. 

Emma se ridică, punând cioburile de porțelan pe tavă. 

— Ai dreptate. Mă tem că singurul lucru pe care-l avem în 
comun sunt lentilele de contact. 

— Dar ale tale sunt roz. Schimbă-le, Emma, și vezi lucrurile așa 
cum sunt. 

— Ce original! replică ea cu falsă veselie. Dar, în fond, eşti 
scriitor, ai toate clişeele de-a gata. 

— Îți mulțumesc pentru că mă numeşti scriitor. Cu ultima ocazie 
când am discutat despre profesiunea mea, ai spus că-s un peşte literar. 

— Nu-mi amintesc să fi folosit cuvântul lietar. 

— Hai că acum mă loveşti sub centură! 


— Mai ales în locul ăla n-ai putea fi considerat pește. 

Ochii lui Jake sticliră, în timp ce ironia îi dispărea de pe față. 

— la seama, Emma, o preveni el. Nu-mi pune răbdarea la 
încercare. 

— Nu vreau să-ți pun nimic la încercare! 

Fără o vorbă, Jake se răsuci pe călcâie și ieşi. 

Tremurând, Emma se așeză pe un scaun. Dacă și-ar fi impus 
anume să-l facă pe Jake s-o antipatizeze, nici n-ar fi putut reuşi mai 
bine. Totuși, poate că era mai bine aşa. Cel puţin, nu mai era preocupat 
s-o seducă, după ce avea să scape de Celia. Acest gând ar fi trebuit s-o 
bucure - dar, inexplicabil, avea tocmai efectul opus. Emoţiile pe care i 
le stârnea Jake îi făceau vraiște convingerile ferme despre căsătorie şi 
virginitate, şi ştia cât de ușor i le-ar fi putut învinge. Dar, în fond, 
dragostea făcea din oricine o pradă uşoară. Își lăsă capul în mâini, 
dorindu-și să-i fi ascultat pe bunicii ei și să nu fi venit niciodată. 

Apoi, cu un oftat, se îndreptă. 

— Nu mai gândi aşa! își spuse ea cu voce tare. Eşti defetistă. Tot 
trebuia să te îndrăgosteşti la un moment dat, şi care lecție putea fi mai 
folositoare decât să-ți cadă cu tronc cel mai feroce lup singuratic din 
lume? Cel puţin, ai să rămâi vaccinată pe viață! 

x k * 

Emma tocmai finisa o bombe à l'organge, când Pam năvăli în 
bucătărie, încărcată de pachete. 

— Fii un înger și fă-ne nişte ceai, Emma. Ni s-a uscat gâtul de 
sete. 

— Domnişoara Manners a sosit? întrebă Emma. 

— Cu cinci valize. 

— Va trebui să mai cumperi și tu una, ca să-ți duci acasă 
cumpărăturile! 

— Ştiu. Dar aici pantofii şi poşetele sunt super - și mult mai 
ieftine decât la Londra. 

Pam ieşi, iar Emma încărcă repede căruciorul şi-l împinse afară. 
Inima-i bătea cu putere, dar nu-și trădă prin nimic tulburarea, în timp 
ce turna ceaiul şi tăia tortul. 

Jake era adâncit în conversaţie și nu ridică privirea, aşa că Celia 
o făcu prima. Deşi Emma se așteptase să fie frumoasă, sperase în secret 
ca imaginea de pe ecran s-o fi avantajat; dar, dacă era posibil, în 
realitate Celia arăta și mai fermecătoare. Părul de culoarea grâului îi 


era des și lucios, tuns paj, până sub urechi, cu breton. Se ridică și veni 
spre cărucior; înaltă de un metru și șaizeci şi opt, avea un bust plin, 
şolduri înguste şi picioare care păreau să nu se mai termine. Mătasea 
rochiei mulate pe trup, cu corsajul întins peste sânii nesusținuţi de 
niciun sutien, îi evidenția toate curbele, iar când se opri să-și ia ceaşca 
de ceai, Emma se simți complet neînsemnată. 

— Tu trebuie să fii Emma, spuse ea cu o voce senzuală, bine 
modulată. Am auzit multe despre tine. 

Buzele ca un boboc de trandafir i se arcuiră într-un zâmbet, dar 
ochii verzi-cenuşii mari, cu iriși mărginiți cu negru, erau reci şi tăioși, 
ca două cioburi de gheaţă. 

— Sper că n-aţi auzit decât lucruri bune, răspunse convențional 
Emma. 

— Evident - nu-i aşa că toate lucrurile bun se dau în pachețele 
mici? 

Privirea care însoţi aceste cuvinte dădea clar de înţeles că Celia 
echivala frumusețea exclusiv cu înălțimea! 

— Lapte sau lămâie, domnişoară Manners? se interesă Emma. 

— Lămâie, te rog, şi numeşte-mă Celia. Am auzit că te tutuieşti 
cu toată lumea și nu-mi place să fiu formală cu servitorii. 

— Ce democratic! ciripi Pam. Ce face viața-n America din om! 

Celia îi ignoră sarcasmul. 

— La fel am fost şi înainte de a pleca... nu-i aşa, Jake? îl privi ea, 
în așteptarea confirmării. 

— Cu siguranţă, scumpa mea, răspunse el laconic. 

Degetele conice ale Celiei, cu unghii lungi, roşii ca sângele, 
culeseră o felie mică de prăjitură. 

— Jake mi-a spus că ești o minune de bucătăreasă. 

Emma își stăpâni un chicotit. Se părea că o mare parte din 
conversație se concentrase în jurul ei. Nu prea avea șanse să i-o fi 
apropiat pe Celia. 

— Vei putea judeca singură, diseară, murmură ea. Sper că ai 
poftă de mâncare, nu? 

— Am, când nu filmez. Dar camera vede chiar și doar câteva 
livre în plus. 

O privi pe Pam, care-şi punea o felie mare de prăjitură. 

— Ce noroc, că n-ai o siluetă pentru care să-ți faci griji, iubito. 

— Norocul n-are nicio legătură cu silueta mea, replică 


binevoitoare Pam. Dar mâncatul peste măsură, da! 

— Măcar eşti înaltă, aşa că nu arăţi prea rău. Fetele scunde 
trebuie să fie atente. 

O măsură pe Emma cu privirea. 

— Cred că numeri încontinuu caloriile, nu? 

— Când ajunge la zece mii pe zi, se opreşte! interveni Jake cu un 
chicotit. Nu ţi-ai veni să crezi cât e-n stare să pună deoparte mititica 
asta. 

— Mai vrea cineva ceai? întrebă Emma, observând cum se 
subțiaseră buzele Celiei când Jake îi luase apărarea. 

— Eu nu, răspunse Celia şi se întoarse spre Jake. lubitule, poți 
veni să vezi ce-i cu catarama uneia dintre valizele mele? Pare să se fi 
blocat. 

Jake se ridică şi, dând din cap, o urmă pe Celia în casă. 

— Mă întrebam cum avea să-l atragă în dormitor, comentă Pam. 

— Ca să mă duci pe mine în dormitor, n-ai nevoie de pretexte! 
replică David, zâmbind pofticios. 

— În cazul ăsta, eu mă duc să văd de cină. 

Emma strânse ceştile rămase şi împinse căruciorul, simțindu-se 
ca a cincea roată la căruţă. 

Nesigură dacă să stea şi ea la masă, o instrui pe Carmen să pună 
doar patru tacâmuri. Nanny rareori lua cina cu familia, iar Emma 
hotărî să n-o facă nici ea. Prezenţa ei o putea nemulțumi pe Celia și, 
fără îndoială, după împăcarea care tocmai avea loc, Jake n-ar fi vrut s-o 
supere cu nimic. 

Dar se înșela căci, la opt şi câteva minute, Jake intră în bucătărie, 
cu gura strânsă de enervare. 

— De ce-ai pus numai patru? întrebă el. 

— Pentru că nu sunt invitată. lar acum, că domnișoara Manners 
e aici... 

— Când o să vreau să se schimbe ceva, am să-ți spun! 

— Nu cred că e o idee foarte bună să mănânc și eu cu voi. Şi, 
sincer, m-aş simţi mult mai bine să n-o fac. 

— Ei bine, eu nu. 

Jake își trecu mâna prin păr, ciufulindu-şi şuvițele de deasupra 
fruncţii. 

— Am impresia că-ți place rolul de Cenușăreasă, dar refuz să te 
las să-l joci. 


— Prinţul salvator, pufni Emma. 

— Dacă vrei. Dar te rog să n-o mai distribui pe Celia în rolul 
Surorii Urâte. 

— Soră Urâtă? Niciodată! comentă Pam, intrând în bucătărie cu 
un pahar de șampanie. Cred că mult mai bine i se potriveşte 
Vrăjitoarea cea Rea! 

Jake se întoarse spre ea, furios. 

— De câte ori trebuie să-ți spun că e important să n-o superi? 

— Nu m-aude, protestă Pam. Dar trebuie să recunoşti că-i cea 
mai mare javră, când vrea. „Ce noroc, Pam, că n-ai o siluetă pentru care 
să-ți faci griji”! imită ea vocea Celiei, cu un asemenea talent încât nici 
chiar Jake nu-și putu stăpâni un zâmbet. Aveam o replică de milioane 
pregătită dar mi-am ţinut gura, de hatârul tău. 

— Ceea ce ţie nu ţi-e deloc ușor, zâmbi Jake, şi-ţi mulțumesc. 

Se întoarse spre Emma. 

— Şi acum, du-te sus şi te schimbă, da? Mănânci cu noi - fără 
discuţie! 

Cina decurse mai bine decât se așteptase Emma, ţinând seama 
de surprinderea inițială a Celiei când o văzu alăturându-li-se la masă. 

— Ce bine că ţi-ai amintit că nu beau decât Bollinger, îi gânguri 
ea lui Jake, când acesta îi dădu o cupă cu șampanie. 

— Cum aş putea să uit? răspunse el suav, privind-o pătrunzător. 

— Ai reuşit să deblochezi valiza Celiei? îl întrebă Pam pe un ton 
inocent. 

Jake o privi fără nicio expresie. 

— Într-un târziu. Niciodată n-am fost prea meșter - asta a fost 
întotdeauna specialitatea lui David, dacă ţin bine minte. Data viitoare 
am să-i las lui plăcerea. 

Pam zâmbi şi ridică paharul spre el. 

Celia se uită de la unul la altul uimită, iar Emma își ascunse un 
zâmbet. O fi fost ea frumoasă, și năzuroasă, dar cu creierul stătea cam 
prost. 

— Mi-e foame, anunţă Celia îmbufnată. E aproape nouă, și nu 
suport să mănânc târziu. 

— Cina e gata, oricând vrei, răspunse calmă Emma. 

— Atunci, ce mai așteptăm? întrebă Jake și, galant, îi oferi braţul 
fetei de lângă el. 

În timpul cinei, Emma se simţi destul de exclusă. Era foarte 


frumos că Jake insistase să mănânce cu el, dar nimeni nu se ostenea 
să-i vorbească. Celia îl monopolizase complet, discutând despre noul 
film şi despre mulţi prieteni comuni, în timp ce Pam, care băuse prea 
multă șampanie, îi făcea avansuri amoroase soțului ei. 

Emma se scuză imediat ce fu servită cafeaua și, spre plăcerea ei, 
văzu că plecarea îi trecu neobservată. N-ar fi suportat să-l vadă pe Jake 
luând-o pe Celia în braţe pentru a dansa, după ce știa deja că petrecuse 
o oră încheiată cu ea în dormitor. 

x k * 

În săptămâna următoare, Jake şi Celia ieşiră de câteva ori să ia 
cina în oraş cu David şi Pam, iar Emma avu timp să se mai ocupe de 
corespondență. În restul serilor, mâncară la vilă, dansând apoi până în 
zori, deşi Emma se retrăgea întotdeauna devreme, la fel ca în prima 
seară, nedorind să-l oblige pe Jake să danseze cu ea, numai din politețe. 

Luni dimineață, Jake apăru în bucătărie. Era prima oară când o 
vedea pe Emma între patru ochi de la sosirea Celiei, dar dacă sperase 
vreo conversație personală, Emma avu parte de o dezamăgire. 

— În după-amiaza asta îmi mai vin doi musafiri, spuse el. Celia a 
acceptat să facă filmul, iar producătorul vine încoace cu avocatul 
nostru, ca să semneze contractul. 

— Cred că ești încântat, murmură Emma. 

— Sunt. 

Jake își stăpâni un căscat, iar Emma se întrebă răutăcioasă dacă 
petrecea nopţi albe în patul Celiei. 

— Oaspeţii vor rămâne peste noapte? se interesă ea. 

— Nu, numai la cină. Dar aș dori să pregăteşti ceva special. 

Emma își roase buza, îngrijorată. 

— Aş fi preferat să mă anunţi mai din timp. Nanny a plecat la 
Palma cu Pam și i-am promis să am grijă de copil. 

— Nu te preocupa. David și cu mine o să stăm cu ochii pe Toby. 
E un copil cuminte, nu deranjează. 

— Pentru că Nanny se joacă tot timpul cu el. Dar e la vârsta când 
vrea să le încerce pe toate. 

— Îndoapă-l cu ciocolată și nu se clintește! 

— Decât ca să vomite. 

— Voi, femeile, faceți atâta caz de supravegherea copiilor, 
replică Jake condescendent. Te asigur că pentru noi n-o să fie niciun 
deranj. 


Emma îşi aminti aceste cuvinte mai târziu, când David năvăli în 
bucătărie, roşu la față. 

— Vino repede... Toby... Nu pot să-l smulg din părul Celiei! 

Întrebându-se dacă nu cumva suferise un brainstorm, Emma îl 
urmă grăbită. 

Dacă soarele și apa nu fuseseră în stare să ciufulească părul 
lucios al Celiei, Toby reuşise! Șuviţele blonde se zbârliseră sub forma 
unor smocuri unse cu ciocolată, în timp ce mâinile grăsuţe ale copilului 
o trăgeau de păr, chicotind vesel, fără să-i pese de încercările Celiei de 
a-l smulge. 

— Luaţi plodul ăsta de pe mine! zbiera ea furioasă. 

Emma își stăpâni râsul și se uită la Jake şi David, care se 
străduiau să desprindă degetele copilului din părul blond. Dar nimic 
nu reușea să le disloce. Toby îşi găsise o jucărie nouă și nu voia să-i dea 
drumul. 

— Pentru numele lui Dumnezeu, Emma, scrâşni Jake, nu sta 
acolo căscând gura la noi! 

Făcându-i-se milă de el - deşi nu merita - Emma îngenunche 
lângă Toby, legănându-şi îmbietor părul lung în faţa lui. Încântat de 
noua tentaţie, băieţelul abandonă imediat părul Celiei, zâmbind radios 
spre toată lumea. 

David oftă uşurat. 

— Asta zic şi eu prezenţă de spirit, Emma. 

Se întoarse spre Celia, care-și înghițea lacrimile de furie, 
privindu-se în oglindă. 

— Nu-i decât ciocolată, fata mea. Se spală destul de uşor. 

— Şi pe urmă ce fac? se răsti Celia. Nu mai am nicio speranţă cu 
părul - de-asta am ședințe zilnice de pieptănat în Paguera. Dacă nu-ţi 
poți ține copilul sub control, ia-ţi pe cineva care e-n stare! 

— Îmi pare foarte rău, spuse David. l-am dat ciocolata doar ca să 
se simtă bine. 

— Şi s-a simțit foarte bine, într-adevăr! zâmbi Emma, în timp 
ce-l putea jos pe Toby. 

— Mă bucur că vă amuză, replică Celia cu voce înghețată, 
încercând disperată să-şi perie părul, ceea ce nu reuși decât să întindă 
şi mai mult ciocolata topită. Cred c-am o Dairy Milk întreagă pe mine! 
se tângui ea. 

— Poate-l convingem pe Toby s-o lingă! zâmbi David. 


Celia părea să fi ajuns la punctul critic, iar Emma se hotărî s-o 
calmeze. 

— De ce n-aş încerca să ţi-l aranjez eu? o întrebă. Cu al meu mă 
descurc destul de bine. 

— N-aş zice că eşti tocmai Vidal Sassoon, replică arțăgoasă 
cealaltă. Dar îți accept oferta. 

Și porni spre camera ei, amărâtă şi nervoasă. 

Celia înțelese curând de ce nu suporta Celia să-și ude părul. 
Când şi-l spăla, dobândea o formă încreţită, foarte neatrăgătoare, şi 
numai trăgând cu peria din răsputeri reuși să i-l îndrepte cât de cât pe 
măsura gloriei pierdute. 

— Arată mai bine decât la început, mormăi Celia. Dar nu cu 
mult. 

— N-am spus că sunt expertă, replică Emma. Dar cel puţin nu 
mai arăţi ca un tort cu ciocolată. 

Auziră voci în holul de jos, iar Celia se repezi afară din dormitor, 
să-i salute pe cei doi bărbaţi care discutau cu Jake. 

— Şi ce mai face frumuseţea noastră cu păr de aur? întrebă cel 
mai durduliu dintre ei. 

David chicoti și, când ceilalți îl priviră nedumeriţi, le descrise cu 
mult haz pozna lui Toby. Făcând un efort supraomenesc, Celia afișă un 
zâmbet forțat şi râse alături de ei - semn că nu era chiar o actriță 
lipsită de talent! 

Emma luă copilul din braţele tatălui său și-i lăsă să discute 
afaceri. Când trecu pe lângă Jake, acesta îi spuse încet: 

— Îmi retrag toate cuvintele, Emma. Pe viitor, am să-ți urmez 
sfatul şi te ia pe tine să ţii copilul. E clar că ai o inimă de mamă. 

Lezată că putea s-o rănească chiar și cu o scuză, Emma zâmbi 
rece, ducându-l pe Toby sus. După ce-l spălă, îl puse în pat pentru 
somnul de după-amiază şi se întoarse la bucătărie să-și termine 
pregătirile pentru cină. 

— Ce păcat că n-am fost aici să văd şi eu părul Celiei! exclamă 
Pam, înecându-se de râs, când Emma îi povesti ce se întâmplase. De 
două săptămâni abia aştept să-mi înfig şi eu mâinile în el! 

— Bine că n-ai fost aici, o mustră Emma. Jake ar fi putut să te 
omoare. 

Pam avu bunul simţ să se arate ruşinată. 

— Ei, cred că e de înţeles. E important s-o aibă pe Celia în noul 


film. În seara asta am să fiu şi mai drăguță cu ea, deşi sunt sigură că 
Jake a liniștit-o - dacă înţelegi ce vreau să spun. 

Emma înțelegea prea bine, iar imaginea pe care i-o inspirau 
aceste cuvinte o indispunea atât de tare, încât nu putu lua cina cu 
ceilalți. Nu că i-ar fi simţit cineva lipsa. Jake era ocupat cu producătorul 
şi avocatul, iar Pam și David erau farmecul personificat cu Celia, care 
se lăfăia în atențţiile lor ca o pisică la soare. 

x k * 

Dimineața, depresia Emmei se risipi, ajutată de o scrisoare de la 
Peter, care-i spunea la ce oră urma să sosească joi și-și exprima 
speranţa de a-l aştepta la aeroport. 

După micu' dejun, când îl văzu pe Jake, Emma îi ceru voie să 
folosească mașina joi seara. 

— Avionul lui Peter aterizează la opt, îi explică ea, observându-i 
expresia nemulțumită. Am să vă pregătesc o cină rece, ca să nu 
trebuiască să ieşiţi. 

— Nu la asta mă gândeam - oricum vom mânca în oraș. Dar 
uitasem că prietenul tău soseşte atât de curând. 

O privi iscoditor. 

— Aştepţi cu nerăbdare să-l vezi? 

Emma ridică din umeri, ignorându-i întrebarea. 

— Sper că ieri a mers bine, da? se interesă ea în schimb. 

— Cu ajutorul bunătățţilor tale, a mers perfect. Contractul e 
semnat și parafat, iar Celia e angajată pe toate planurile. Slavă 
Domnului, acum pot să mă port normal cu ea. 

— Nimeni n-ar fi ghicit că n-o făceai. 

Jake o privi gânditor. 

— O legătură amoroasă e ca un joc, Emma. Nu merită decât 
atâta timp cât îţi face plăcere. Pe urmă, devine obositoare. Așa cum a 
fost şi cu Celia, în ultimele câteva luni. 

— Dar nu ţi-ai făcut scrupule să joci teatru. 

Ridicând din umeri, Jake răspunse: 

— N-am avut niciodată mai mult decât o relaţie pur fizică. Şi nu 
e greu de mulțumit! 

La vederea expresiei disprețuitoare a Emmei, gura i se înăspri. 

— Nu mă aștept să-mi înţelegi acțiunile. Eşti prea profund 
înrădăcinată în concepţiile morale ale claselor mijlocii. 

— Ştiu că pentru tine asta vrea să fie o insultă, replică ea, dar 


întâmplător o iau ca pe un compliment. Ceea ce eu consider calități, tu 
consideri defecte. 

— Deci, ca de obicei, sfârşim prin a ne contrazice. La semnalul 
ăsta, mă dau bătut! Incidental, dacă prietenul tău sosește joi seara, poţi 
să-ți iei toată ziua liberă, ca să te aranjezi. Carmen poate lua mâncarea 
din congelator. 

leşi, iar Emma oftă adânc. Era ciudat cum se certau ea și Jake, 
când tot timpul jinduia s-o ia în braţe şi să facă dragoste cu ea. Poate că 
tocmai asta era cauza. Apropierea lui o excita și o ațâța, trezindu-i 
dorinţa de a-l răni la fel de dureros cum o rănea și el, involuntar. Își 
impuse să se gândească la Peter, dar îi era greu să-și aducă aminte 
până și cum arăta, atât de plină-i era mintea de păr blond, ochi albaștri, 
un trup dur, musculos, şi o gură cuceritoare. 

Numai când porni spre Palma, marți, reuși să uite de Jake. Ştia 
că era doar un răgaz temporar, dar făcea minuni pentru starea ei de 
spirit, şi se hotărî să urmeze sfatul lui Pam și să se coafeze la un tânăr 
spaniol despre care se spunea că făcea minuni. 

Salonul se afla într-un mare hotel, iar Emma, la vederea 
lungului șir de femei aşezate sub căşti, fu cât pe ce s-o ia la fugă. Chiar 
în timp ce se întorcea spre ușă, o tânără drăguță o înfășură într-un 
halat roz şi o conduse spre un bărbat zvelt, cu ochi negri, care stătea 
lângă un scaun liber. 

— O contramandare, îi explică fata Emmei, așezând-o pe scaun. 
De obicei, la Señor Valdez trebuie să vă rezervaţi locul cu zece zile în 
avans. 

Sperând să nu regrete acea mană cerească, Emma începu să 
explice ce voia să-i facă la păr, dar tânărul clătină din cap. 

— Eu sunt cel mai mare coafor, declară el. Lăsaţi să tund la felul 
meu. Nu vă place, nu plătiți. 

Sperând să-i placă, oricât ar fi avut de plătit, Emma închise ochii, 
în timp ce Señor Valdez începea să țăcăne cu foarfecele. 

O oră mai târziu, se privea în oglindă, uimită. Șuviţele ei lungi și 
bogate dispăruseră, iar în jurul capului i se buclau niște cârlionţi 
lucioşi, ca o bonetă de pene, dându-i o înfățișare de elf. Gâtul, eliberat 
din masa obișnuită de păr, se înfăța suplu ca un lujer deasupra 
umerilor, făcând-o să se simtă elegantă ca o lebădă. Nu mai era o fetiță 
greoaie, ci o tânără mignonă şi grațioasă ca o balerină. 

— Nu-mi vine să cred! exclamă ea. 


— Toate cliente mei spun același, replică spaniolul. Vă place să 
plătiți? adăugă el cu un zâmbet. 

— Îmi place mai mult decât pot spune, señor. Sunt încântată! 

Se privi din nou în oglindă. 

— Îmi va fi ușor să-mi păstrez coafura asta? 

— Pentru dumneavoastră, da. Aveţi păr excelent. Stă la loc 
imediat ce tund. Scuturaţi capul şi vedeți. 

Emma se conformă, bucuroasă să vadă că într-adevăr coafura 
nu i se strica. Cele paisprezece lire sterline pe care le plăti erau 
cheltuite înțelept, dacă era să se ia după privirile admirative cu care 
era învrednicită în timp ce-şi croia drum pe străzile aglomerate - şi se 
oprea în fața fiecărei vitrine ca să se studieze, nevenindu-i să creadă că 
ea era aceea. 

Mai avea timp, aşa că umblă prin magazinele din Borne, centrul 
diurn al orașului, admirând hainele scumpe din buticurile șic şi 
căutând obiecte ieftine în anticariatele prăfuite. După ce trecu de două 
ori prin fața aceluiași magazin, privind cu jind la o rochie din vitrină, 
intră, şi peste câteva minute stătea în fața oglinzii, învăluită în mătase 
verde. Rochia era brodată, cu decolteu en-coeur și poate încrețite, 
adunate într-o parte. Cu tunsoarea băiețească, o făcea să arate mai 
sofisticată ca oricând. 

Numai când converti preţul din pesetas în lire sterline stătu 
puţin pe gânduri. Reprezenta aproape leafa pe o lună, dar Emma era 
într-o dispoziție nepăsătoare, euforică, provocată de schimbarea 
înfățişării, şi peste câteva minute ieşi din magazin cu cutia în mână. 

Deşi ajunse la aeroport cu mult timp înainte de aterizarea 
avionului lui Peter, când se uită la panoul computerizat, nu văzu cursa 
înscrisă. Se duse la ghișeul de informații, unde află dezamăgită că 
avionul întârzia din cauza unei greve şi abia să sosească abia pe la 
miezul nopții. 

Era doar şapte și jumătate, dar n-avea niciun rost să se întoarcă 
la Paguera, așa că intră în snack-bar și mâncă un sandviș uscat care-i 
amintea de bufetele din lumea întreagă. Apoi se duse la o tonetă cu 
cărți, unde se amuză să găsească romanul lui Jake expus spectaculos, în 
spaniolă și engleză. Cumpără un thriller de Ross MacDonald și se aşeză 
pe o banchetă acoperită cu plastic, pentru a-l aștepta pe Peter citind. 

La unsprezece și jumătate, văzu ușurată că avionul urma să 
aterizeze curând. Dar Peter nu reuși să treacă de vamă decât după 


miezul nopții, şi deşi era obosit şi nervos, se lumină la față când o văzu. 

— Cât mă bucur că m-ai așteptat! o salută el cu ușurare, 
sărutând-o uşor pe buze, înainte de a face un pas înapoi ca s-o 
examineze cu atenţie. Ce ţi-ai făcut, de când ai plecat? Nu-mi vine să 
cred că ești tu! 

— Nici nu sunt, îl tachină Emma. Ai sărutat o străină. 

— O străină extrem de frumoasă. Părul, şi bronzul... bine, dar 
arăţi uluitor! 

Porniră împreună spre ieşire, iar Peter își puse valizele în 
portbagajul Datsun-ului. Abia când Emma porni motorul, o privi 
alarmat. 

— Hei, pune-ţi ochelarii! Ți-o fi schimbaat tu înfățișarea, dar 
sunt sigur că vederea nu ţi s-a schimbat. 

— Port lentile de contact, îl asigură ea. 

— Parcă le găseai incomode, nu? 

— Jake... domnul Sanders m-a convins să perseverez. El le 
poartă pe-ale lui tot timpul. 

Peter digeră această informație, înainte de a se interesa de 
slujba ei. 

— Din scrisori reiese că-ți place. 

— Într-adevăr. Mă tratează mai mult ca pe o prietenă decât ca 
pe o subalternă, iar asta contează mult. Dar nu vreau să mai vorbim 
despre mine. Mai întâi, spune-mi ce mai fac bunicii mei. 

În timpul drumului, Peter îi dădu toate veştile de acasă, iar când 
ajunseră în fața hotelului tocmai începuse s-o chestioneze despre Jake. 
În grabă, Emma parcă maşina şi străbătu holul spre recepţie, unde 
Peter dădu scrisoarea de confirmare a rezervării. 

Recepţionerul o privi, apoi clătină din cap. 

— Regret, señor, dar nu ţine, camere după miezul nopții. 
Trebuia să telefonaţi ca să spuneţi că întârziați. Mă tem că am dat 
camera dumneavoastră la alt client. 

Peter îl privi pe omul cel negricios fără să-i vină a crede. 

— Dar e ridicol! E abia unu și jumătate! Doar știți că aeroportul 
din Londra e în grevă! Nu sunt singurul englez care a întârziat azi. 

— Sunteţi singurul care nu a telefonat. În scrisoarea noastră 
scrie clar că trebuie să sosiți înainte de ora douăsprezece, marți 
noapte, sau camera nu va fi ţinută. 

— Ascultă aici, se enervă Peter, am rezervat o cameră şi am să 


aştept în holul ăsta până mi-o dați! 

— Cum doriţi, señor. Veţi găsi canapelele foarte confortabile, dar 
nu cred că ar fi bine să începeţi să vă dezbrăcați. 

Peter se întoarse spre Emma, cu o expresie exasperată. 

— Ce naiba am să fac acum? 

— Nu poţi face decât un lucru, răspunse ea. Vii cu mine la vilă. 
Sunt sigură că Jake nu va avea nicio obiecție să-ți petreci noaptea 
acolo, iar mâine dimineaţă ai să poţi căuta alt hotel. 

Recepţionerul zâmbi afectat. 

— Nu veţi găsi uşor. Este sezon de vârf, şi toate hotelurile sunt 
pline. 

— Mulţumesc! se răsti Peter. Voi ţine minte să le spun 
prietenilor mei englezi cât de bine m-aţi servit! 

Apucându-l de braț, Emma îl trase din fața recepţiei. 

— N-are niciun rost să te enervezi, murmură ea. Nu faci decât să 
te înfurii şi mai mult, iar el se amuză pe seama ta. Cel puţin ai unde să 
dormi la noapte, iar dimineața vom începe să căutăm alt hotel. 

Vila era cufundată în întuneric, când Emma în sfârşit opri în fața 
porții. 

— Acum ce facem? întrebă Peter într-o şoaptă răgușită după ce 
ajunseră în hol. 

— Am să te cazez în camerele angajaţilor, deasupra garajului, 
iar mâine am să-i explic lui Jake. 

— Eşti sigură să n-o să se supere? 

— În niciun caz! 

— Dar sunt străin... 

— Nu-ţi mai face griji, îl repezi Emma iritată, amintindu-și 
apucăturile de babă ale lui Peter. În orice caz, dacă nu vrei să dormi pe 
plajă, altă soluţie n-ai. 

Peter se supuse fără să mai comenteze şi o urmă pe scara de 
serviciu din spatele bucătăriei, până în dormitorul bine mobilat, cu 
baia alături. 

— Ţin destul de bine personalul aici, comentă el. Nici la Royal 
n-ar fi fost mai luxos. 

— Aşteaptă numai să vezi vila. Parc-ar fi adusă direct de la 
Hollywood. 

— Îmi place ideea că suntem izolaţi de toți ceilalți, comentă el, 
închizând ușa. 


— Ce vrei să spui? 

— Vino aici şi-am să-ți arăt. 

Când Emma nu făcu nicio mișcare, Peter traversă camera şi o 
cuprinse în braţe, sărutând-o apăsat pe buze. Ale lui erau moi și 
umede, iar Emma nu putu să nu-i compare sărutul cu atingerea fermă 
şi uscată a lui Jake. Dar, nedorind să-l rănească, suportă cât putu de 
mult, deşi nu putea să reacționeze, iar când în sfârșit se retrase, Peter o 
privi cu dor. 

— Mi-ai lipsit îngrozitor, Emma. Sper că şi ție ţi-a fost dor de 
mine, da? Cred că ne-a prins bine perioada asta de despărțire. Nu ţi-ai 
schimbat numai înfățișarea, ci şi caracterul. Pari mai matură, mai... mai 
femeie. 

— Mă mir că înainte mi-ai dat atenţie, replică ea sec. E clar că 
aveam nevoie de multe îmbunătățiri. 

Peter o privi lung. Umorul nu era punctul lui forte, și nu era 
sigur dacă glumea sau nu. 

— Eram foarte mulțumit de tine aşa cum erai, spuse el gânditor. 
Ştii asta. 

Emma zâmbi. 

— Te tachinam doar. Cred că e timpul să ne culcăm. Probabil 
eşti frânt. 

— Nu şi cât sunt cu tine. Ultimul lucru pe care vreau să-l fac 
acum e să dorm. 

Intenționat, Emma îi interpretă greșit cuvintele. 

— Mai putem vorbi dimineaţa, replică ea, pornind spre uşă. 

— Nu la vorbit mă gândeam, spuse el pe un ton glumeț, 
prinzând-o de mână. 

— Dă-mi drumul! exclamă ea, în timp ce-și smulgea mâna. M-oi 
fi maturizat eu în ultima lună, dar nu chiar atât de mult! 

Răceala din vocea ei îl mai potoli, și făcu un pas înapoi, cu o 
expresie prăbușită. 

— lartă-mă, Emma. Nu știu ce m-a apucat... 

— Eu ştiu, răspunse ea, deschizând ușa. Ai avut o zi obositoare, 
iar acum ai o noapte obositoare! 

Peter se încruntă, apoi pricepu în sfârșit poanta și zâmbi. 

— Bine, am înţeles aluzia. Atunci, ne vedem dimineaţa. La ce oră 
e micul dejun? 

— Pentru tine, la orice oră. Dormi cât vrei - sunt sigură că ai 


nevoie. 

Şi, strecurându-se afară, cobori scara în fugă şi se îndreptă spre 
camera ei. Abia când închise ușa, văzu lucirea unei ţigări aprinse. 
Tresări de spaimă dar, înainte de a apuca să aprindă lumina, brațul îi 
fu prins ca într-o menghină. 

— Unde naiba ai fost până acum? întrebă Jake, încet dar furios. 
Ştii ce oră e? 

Emma aprinse lumina şi se uită la ceas, ostentativ. 

— La al şaselea semnal va fi ora trei. M-aţi aşteptat, domnule? 

Jake o privi încruntat. 

— Nu puteam să dorm și am ieşit la o plimbare. Când am văzut 
că mașina nu era în garaj, m-am temut să nu fi avut vreun accident. 
Avionul trebuia să aterizeze la opt și nu înțelegeam ce se întâmplase cu 
tine. Doar n-ai putut sta de vorbă cu prietenul tău atâta timp. 

Emma îşi ascunse uimirea. Jake vorbea exact ca un îndrăgostit 
gelos! 

— Sigur că n-am stat de vorbă, spuse ea. Am fost în camera lui 
Peter, unde am făcut amor nebunește și cu patimă. Tu și Celia n-aveţi 
copyrightul, să ştii! 

— Ai băut? întrebă el tăios. 

— E nevoie să mă îmbăt înainte de a face dragoste? 

— Dacă n-ai verighetă, da! 

— Nu văd cu ce te priveşte pe tine dacă au prefer să întârzii. 
Atâta vreme cât sunt aici în timpul zilei, ca să-mi fac datoria, n-ai 
niciun motiv să te plângi. 

— Scuză-mă, Emma. 

Jake trase cu sete din cheroot. 

— Ai perfectă dreptate, dar adevărul e că am fost îngrozitor de 
îngrijorat. N-ai mai condus noaptea pe-aici și, since, am crezut că 
avuseseși un accident. 

— Te iert, spuse imediat Emma, așezându-se pe pat ca să-și 
scoată pantofii. Am întârziat pentru că avionul lui Peter a fost decalat 
din cauza unei greve şi, când am ajuns la hotel, îi dăduseră altcuiva 
camera. 

Ezită, apoi continuă repede: 

— N-am avut ce să fac şi l-am adus aici. 

— Vrei să spui că e jos şi aşteaptă? 

— Nu. Mi-am permis să-l cazez în dormitorul de deasupra 


garajului. N-am vrut să te trezesc ca să te întrebi. Sper că nu te superi. 

— În niciun caz. Dar va reuşi să-și găsească o cameră, mâine 
dimineaţă? 

— Nu, după câte spune recepționerul de la hotel - care s-a 
purtat absolut îngrozitor, dacă tot veni vorba. Dar, în cel mai rău caz, o 
să se ducă mai încolo, pe coastă. 

— De ce să se deranjeze? replică Jake laconic. Lasă-l să stea aici. 

— Aici? Tot timpul? 

— De ce nu? 

— E foarte drăguţ din partea ta, dar... 

— Dar nimic, o întrerupse Jake. Nu te mai agita, Emma, mă 
enervezi. E firesc ca prietenul tău să stea în apropiere. Una la mână, 
aşa n-ai să mai dispari. 

— Deci, nebunia ta are o anumită metodă, remarcă ea calmă. Ar 
fi trebuit să mă aştept. Eşti unui om cu foarte mult sânge rece, Drake 
Janess. 

— Nu atât de rece încât să nu-ți observ noua coafură, răspunse 
el încet. 

Şi, stingându-şi cu grijă ţigara, o aruncă pe fereastră, înainte de 
a se apropia de pat. 

— Îmi place. Te face să arăţi mai matură și mai sofisticată. 

Emma își înclină capul, privindu-l în față. 

— Aşa cum îţi plac ție femeile? 

— N-ai putea niciodată să fii una dintre femeile mele, spuse el 
pe neașteptat și se îndepărtă. Ne vedem dimineața, Emma. Somn uşor. 

Capitolul 9 

Emma îi spuse lui Peter despre invitaţia lui Jake în timp ce luau 
micul dejun. Peter fu încântat de ofertă şi, imediat ce-şi luă slipul pe el, 
Emma îl duse pe terasă și i-l prezentă lui Jake. 

Cei doi erau crispați unul cu altul, ceea ce o surprinse pe Emma; 
se aşteptase ca Peter să fie formal, dar nu înțelegea de ce şi Jake 
devenise dintr-odată la fel de formal. Totuși, când veni și ea să facă o 
baie, înainte de prânz, atmosfera de mai relaxase, mulțumită lui Pam şi 
David, care simţiseră tensiunea și făceau mai eforturi să-l destindă pe 
Peter. 

Totuşi, Emma nu putea să nu-l compare - defavorabil - cu Jake. 
Nu numai că era albicios ca un sparanghel pe lângă trupul bronzat al 
celuilalt, dar părea atât de slab şi ciolănos... Intenţionat, îşi impuse să 


se uite la amândoi cu detaşare. Nu-i era uşor, dar reuși. Nu, continua să 
simtă același lucru. Peter, cu pielea lui palidă și mişcările smucite, 
arăta pe lângă Jake ca un şcolar. 

Numai când apăru Celia, care fusese la Paguera ca să facă niște 
cumpărături, Peter se mai dezinhibă, începând să se poarte cam caunț 
ap tânăr. Ochii lui, care contemplaseră admirativ silueta Emmei în 
bikini, nu se mai dezlipeau de trupul aproape gol al Celiei, iar această, 
încântată de apariția unui bărbat nou, dădea ațâțător din fund în timp 
ce cobora treptele pardosite cu mozaic ale piscinei. 

— Arată chiar mai bine decât în filme, îi murmură Peter Emmei. 

— Nu ştiam că ai văzut-o. 

— Când mi-ai scris că stă şi ea aici, m-am dus să-i văd ultimul 
film. 

Emma îşi ascunse un zâmbet. Când ea propusese să-l vadă, cu 
câteva luni în urmă, Peter refuzase categoric, așa că se dusese cu o 
prietenă. 

— Vino să faci o baie, Peter! îl chemă Celia pe un ton poruncitor. 
Nu pot suferi să înot singură. 

Peter se ridică, flatat de cerere, și se duse pe marginea piscinei. 
Întinzând braţele deasupra capului, execută un plonjon impecabil. N-o 
auzi la timp când îi spuse să sară mai spre capătul piscinei, şi o stropi 
cu apă. 

— Idiot neatent ce eşti! strigă Celia. Uite ce mi-ai făcut la păr! 

— Îmi pare nespus de rău... bolborosi Peter. 

— E şi cazul! Leoarcă mi l-ai făcut! 

— S-a umezit doar la suprafaţă, strigă Emma. O să se usuce 
curând. 

Bombănind furioasă, Celia ieşi din piscină şi porni spre casă. 

— Întotdeauna e atât de irascibilă? întrebă Peter, ieşind și el. 
Abia dacă se stropise puţin. 

— Are o fobie cu părul, îl liniști Emma. Nu eşti primul care o 
supără pe tema asta. Și Toby a făcut-o. 

— Toby? 

— Băieţelul lui Pam. 

Şi, pentru a-l ajuta să se destindă, Emma îi povesti incidentul cu 
ciocolata, imitând-o pe Celia atât de exact, încât David şi Pam izbucniră 
într-un râs cu hohote. Nici chiar Jake nu-și putu ascunde 
amuzamentul, deşi avu grijă să se uite spre vilă, ca să nu-l vadă Celia. 


— Imiţi la fel de bine pe cât gătești, remarcă el. 

— Şi găteşti senzațional, adăugă David. 

Peter se umflă în pene, ca și cum complimentele i-ar fi fost 
adresate lui, nu Emmei. 

— E senzaţională în orice face, declară el mândru. 

— Şi ca actriță eşti mai bună decât Celia, zâmbi Pam. Ar fi 
trebuit să-i ceri lui Jake să te aibă pe tine în vedere pentru rolul 
principal! 

— Aş detesta să fiu stea de cinema, replică Emma. Nu mai ai 
nicio viață personală și mereu îţi faci griji pentru felul cum arăţi. 

— Nu și dacă ești actriţă, insistă Pam. Celia e doar un manechin. 

— Sunt de aceeași părere, spuse Peter. Oricum, n-aş vrea să aibă 
o asemenea carieră. Măcar arta culinară e utilă, și se poate practica și 
după căsătorie. 

Emma se întoarse brusc spre el, dar Pam vorbi înaintea ei. 

— Nu știam că sunteţi logodiți. 

— Nici eu, spuse Jake, privind-o pe Emma. De ce nu mi-ai spus 
aseară, când am venit în camerawta? 

Emma se înroşi ca focul. 

— Fiindcă n-ai stat atât de mult, răspunse ea dulce, încântată de 
propria-i prezență de spirit. Când am plecat de la tine, Jake mă aștepta, 
îi explică ea lui Peter. Era îngrijorat să nu fi avut vreun accident. 

— Mereu îţi face asemenea griji pentru personalul angajat? îl 
întrebă Peter pe Jake. 

— Numai pentru angajatele drăguţe. 

Emma  râse ostentativ, privind-o disperată pe Pam, în 
aşteptarea unui ajutor. 

— Ce-ar fi să mergem la masă? întrebă Pam. Mor de foame. 

— Şi eu, spuse David. Repede, Emma, până nu iau o îmbucătură 
din tine! 

Zâmbindu-le recunoscătoare, Emma porni spre bucătărie. Nu 
îndrăznea să-i dea lui Jake de înţeles cât de furioasă era, în prezenţa lui 
Peter, dar şi când avea să rămână singură cu el...! Şi-n fond, ce 
urmărea? Şi de ce voia să-l facă gelos pe Peter? 

Şansa de a-l întreba i se ivi mai repede decât se așteptase, cvăci 
Jake intră ţanţoș în bucătărie tocmai când scotea tava cu tarte à 
l'oignon din cuptor. 

— Mă gândeam să desfacem o șampanie ca să sărbătorim 


fericitul eveniment, spuse el, mergând spre micul frigider unde ţinea 
vinul alb. 

— Ştii foarte bine că nu sunt logodită! se răsti Emma, furioasă. 

— Ăsta-i cu atât mai mult un lucru care merită sărbătorit, 
replică senin Jake. 

— De ce i-ai spus lui Peter că ai fost aseară în camera mea? îl 
întrebă ea, ignorându-i cuvintele. Ştiai al dracului de bine ce-o să 
creadă! 

— Asta arată cât de prost e! Dacă până acum nu și-a dat seama 
ce fel de fată eşti, nu te merită. 

— Lasă-mă să judec eu asta! 

— Tu nu eşti cine ştie ce judecător... 

Expresia lui Jake era greu de definit. 

— Peter nu-i de nasul tău, Emma. E un prost și un nesărat. 

— Cum îți permiţi să-l critici! se burzului ea. Abia în dimineața 
asta l-ai cunoscut, cum poţi şti ce fel de om e? 

— Meseria mea constă în a aprecia oamenii. lar prietenul tău nu 
e deloc greu de înţeles. E superficial și cu vederi înguste. Dacă te iubea, 
ar fi avut încredere în tine. 

— Ce știi tu despre iubire? 

— Destul ca să te împiedic să te faci de râs. Valorezi cât zece ca 
el, Emma. Dacă ești atât de hotărâtă să te mării, îți pot prtezenta 
destui bărbați mult mai demni de tine. 

O clipă, Emma rămase amuţită. 

— Ei... îți mulțumesc! murmură ea, când în sfârșit îşi regăsi 
graiul. Va trebui să-ți plătesc și comision? 

— Numai să mă lași să sărut mireasa. 

— E un preț prea scump. Prefer să mă mulțumesc cu Peter. 

— Niciodată, replică Jake, cu o scăpărare în ochi. 

Emma începea să-și piardă rândarea. 

— Ți-aş fi recunoscătoare dacă nu ţi-ai băga nasul în viața mea 
personală! 

— Dar vreau să... 

Ce voia, Emma nu află niciodată, căci tocmai atunci intră 
Carmen cu căruciorul, iar Jake luă o sticlă de şampanie şi ieși. 

— El înamorat cu tine, şopti Carmen dramatic. Eu ascult afară 
uşa. 

— Atunci, ai auzit greşit, răspunse Emma. Îi place doar să-mi 


facă probleme. 

— Tu greşit. Eu vede domnul Sanders cu mulţi fete, dar nu uitat 
pe ele cum uitat pe tine. 

— Îmi pare rău, Carmen... 

Emma încă nu era convinsă. 

— Domnului Sanders nu-i place să piardă o cucerire, atâta tot. Îl 
atinge în amorul propriu. 

Spaniola o privi nedumerită, cunoştinţele ei reduse de engleză 
împiedicând-o să înțeleagă. 

— Eu nu înţelege. 

— Atunci, suntem două, oftă Emma şi ieşi înaintea ei, pe terasă. 

Jake tocmai turna șampania - dar nu mai făcu nicio referire la 
logodnă. Emma, însă, nu se lăsă amăgită. 

Celia veni cam pe la jumătatea mesei. Părul i se uscase fără să-şi 
piardă netezimea, şi era dispusă să ierte. Se apucă să-l vrăjească pe 
Peter, iar Emma îi lăsă bucuros să discute despre subiectul favorit al 
Celiei - propria ei persoană - şi reveni la bucătărie ca să înceapă 
pregătitul cinei. Era frântă, după cele din noaptea trecută, iar când 
termină să facă aluatul pentru boeuf en croite, cădea de pe picioare de 
oboseală. 

Un sărut uşor pe gât o luă prin surprindere, făcând-o să tresară. 

— Termină, Jake! exclamă ea și se răsuci în loc. 

Dar în bucătărie nu intrase Jake. 

— Deci, am avut dreptate, mârâi înverşunat Peter. E ceva între 
voi doi. 

— Nu fi prost! 

— Atunci, de ce-ai crezut că el te săruta pe gât? Înseamnă că a 
mai făcut-o și înainte. 

Emma simți că-i ardeau obrajii. 

— N-a făcut-o... sau, numai în joacă. Ştii cum sunt cineaștii. 

— Încep să aflu, spuse Peter furios. Celia mi-a spus câteva 
lucruri despre Jake Sanders și trebuie să spun că mă mir că ai rămas 
aici. Individul e un ticălos în toată regula. Are femei după femei! 

— Şi de ce să nu le aibă? întrebă Emma. Nu e căsătorit. N-ai vrea 
şi tu același lucru, dacă ai avea posibilitatea? 

— În niciun caz! exclamă Peter, oripilat. Poate c-aș flirta puţin, 
dar niciodată... niciodată n-aş... 

— Ba da, i-o întoarse Emma cu nepăsare. Azi-noapte, ai făcut o 


încercare destul de clară. 

Peter se înroşi la față. Furia îi dispăru, înlocuită de stinghereală. 

— Of, la naiba! 

Îşi răvăși cu ambele mâini părul blond-nisipiu. 

— Te-ai schimbat, Emma. Credeam că luna asta ţi-a prins bine, 
dar acum nu mai sunt atât de sigur. Întotdeauna ai fost o fată atât de 
cuminte și cuviincioasă... 

— M-am maturizat, răspunse sec Emma, şi nu mai pot reveni la 
ceea ce am fost. Pentru prima dată în viață, îmi simt adevărata 
vârstănu mai am senzaţia că-s o domnişoară bătrână și pudibondă. 

— Nu te-aș numi tocmai pudibondă. De-un an de zile suntem 
împreună, și te-ai purtat absolut normal. 

— Depinde care e standardul tău de normalitate. Știi că 
niciodată n-am avut niciun gând erotic cu tine? 

Sinceritatea ei îl făcu pe Peter să rămână cu gura căscată de 
uimire. 

— Asta... ăă... aşa ceva apare după căsătorie, nu înainte. 

Emma îl privi exasperată. 

— Suntem în 1982, nu în 1882. Nu e normal să nu mă gândesc 
cum aş face dragoste cu cineva. Tu nu te-ai întrebat niciodată cum aș fi 
eu la pat? 

Peter o privi un moment în ochi, apoi își mută privirea. 

— Sigur că m-am întrebat. Dar pentru o femeie nu e același 
lucru. 

— De ce? Şi femeile au sentimente. 

— Nu vreau să spun că n-au. Dar îi revine... îi revine bărbatului 
să trezească la viață aceste sentimente, când... când femeia e căsătorită 
cu el. 

— Şi dacă nu poate? 

— Ce să nu poată? 

— Dacă nu-i poate trezi la viață sentimentele? Să zicem că e un 
cuplu incompatibil sexual. 

— Dacă sugerezi ceea ce cred eu că sugerezi, întrebă încet Peter, 
de ce m-ai tratat cu refuz aseară? 

Era o întrebare legitimă, iar Emma nu-i putea răspunde decât 
cinstit. 

— Pentru că nu te iubesc - sau, nu îndeajuns ca să mă mărit cu 
tine, oricum. Știi că aveam mari îndoieli cu privire la noi doi, iar 


perioada de despărțire mi le-a confirmat. 

Încă o dată, Peter îşi trecu mâinile prin păr. Arăta rănit şi nespus 
de tânăr, iar Emma ar fi dat orice ca să nu aibă acea conversaţie cu el. 
Ce zi nesuferită pentru el! Dar trebuia să ştie adevărul şi era mai bine 
să-l afle acum, la începutul vacanței, decât mai târziu. 

— Aş prefera să-ți petreci vacanţa în altă parte, continuă ea. 
Sunt sigură că poţi găsi cameră la un hotel, mai încolo pe coastă. 

— Nu, răspunse repede Peter, vreau să rămân aici. N-am de 
gând să renunţ la tine fără luptă, Emma. Viaţa printre oamenii ăştia ţi-a 
sucit minţile şi încă mai cred că ai să te răzgândeşti, după ce te desparți 
de ei. 

— N-am să mă răzgândesc. Și n-ar trebui să dai vina pe Jake sau 
pe familia lui. 

— Ba sigur că dau vina pe ei! Sunt bogaţi şi celebri, iar tu eşti 
tânără şi susceptibilă. Dar te asigur că Jake Sanders - sau oricare 
bărbat la fel ca el - ţi-ar fi un soţ dezastruos. 

— Sunt de acord cu tine. 

— Perfect. 

Și, cuprinzând-o într-o îmbrățişare strânsă, Peter o sărută 
apăsat pe gură. Emma se strădui să răspună, dar atingerea lui continua 
s-o incomodeze. Până şi apăsările stângace ale mâinilor lui pe trup o 
lăsau rece. Mai rău: o înfuriau. Și totuși, în amintirea tuturor anilor de 
când îl cunoștea, nu voia să-l rănească spunându-i-o, aşa că, deși îl 
împinse, reuşi să afişeze un zâmbet. 

— Vezi? remarcă el îngâmfat. Tot fata mea ești. 

leşi încântat, lăsând-o pe Emma să mediteze la neghiobia 
bărbaţilor. Oricât de mult ar fi încercat, Peter n-avea să însemne nimic 
pentru ea. 

x k x 

În seara aceea, după cină, stăteau cu toții pe terasă, ascultând 
muzică. Mâncaseră prea mult ca să danseze, oricât de tentante ar fi fost 
acordurile catifelate ale Ellei Fitzgerald, iar Celia stătea relaxată în 
hamac, cu capul rezemat pe umărul lui Jake, mușcându-l din când în 
când de ureche. 

— Ce-ar fi ca mâine să plecăm cu toții undeva? propuse Jake, 
risipind dintr-odată tăcerea. l-am promis Emmei c-o duc la Formentor 
- haideţi să mergem acolo! 

— Nu încăpem toți într-o mașină, răspunse David, practic. 


— Ştiu. Aşa că eu am să-i iau cu mine pe Celia, Emma și Peter, 
iar tu și Pam ne puteţi ajunge din urmă la hotel, ca să mâncăm. 

O privi pe Emma. 

— Aş dori să plecăm la nouă fix, dacă n-ai nimic împotrivă. 
Drumul prin munți e greu, şi sunt multe de văzut. 

— Nu sunt sigură că vreau să vin, răspunse Emma, nedorind să 
petreacă o zi întreagă în compania lui, nici măcar cu alţi oameni de 
față. Dacă aş sta o zi întreagă aici singură, aș putea să mă ocup de 
aprovizionare. Am cam rămas în urmă. 

— Nu, răspunse autoritar Jake. Meriţi o zi liberă. 

— Sunt de acord, adăugă Pam. Atunci, de ce să nu ne luăm și un 
schimb de haine, pentru seara, și să rămânem peste noapte la 
discotecă? 

— Asta-i cea mai bună idee din toate, comentă Celia, 
zâmbindu-i languros lui Jake. Am putea sta chiar două zile. Emma şi 
Peter pot veni înapoi cu fratele tău. 

— Nu-mi place să stau la hoteluri, spuse Jake. Dar, dacă te-ai 
plictisit aici şi vrei să pleci... 

— Nu fi obtuz, iubitule. Nu voiam decât să te apropii de mine. 

Fără a sta să mai asculte, Emma se ridică repede și le ură noapte 
bună. Nu suporta să audă meciurile dintre Celia şi Jake. 

Capitolul 10 

A doua zi dimineață, când porniră spre Formentor, soarele 
strălucea ca de obicei, pe cerul fără nori. Emma își pusese în 
portbagajul mașinii rochia cea nouă de mătase verde, și purta o 
pereche de jeanși albi strânși pe şolduri şi un tricou cu dungi ca 
smaraldul, care-l făcură pe Peter să scoată un fluierat de admiraţie în 
timp ce-i deschidea portiera. 

Dincolo de Paguera, părăsiră şoseaua, Jake pornind pe 
drumurile înguste de munte, relaxat şi stăpân pe volan. Deși până la 
Formentor erau doar treizeci de mile, schimbarea de peisaj între o 
latură a insulei și cealaltă era remarcabilă. Nu întâlneau pe drum decât 
căruţe pline cu produse, trase de măgari, și când ajunseră în satul Deya 
fură uşuraţi să coboare și să-şi dezmorțească picioarele, bând şi nişte 
răcoritoare de care aveau mare nevoie. 

Cuibărit între munți, satul era înconjurat de steiuri colțuroase. 
Jos se vedeau acoperișuri vechi de ţigle și terase cu portocali, lămâi şi 
măslini nodurişi care stăteau agățaţi de povârnișuri. 


— Satul ăsta e în marte vogă printre pictori şi scriitori, remarcă 
Jake, în timp ce mergeau pe străzile pietruite, spre o cafenea mică. Era 
cât pe ce să-mi cumpăr o casă aici, dar mi-am spus că era prea departe 
de aeroport. 

— Nu înţeleg cum poate un tip ca tine să locuiască în Majorca, 
când are toată lumea la dispoziție, comentă Peter. 

— Întâmplător, consider că Majorca e perla mea! zâmbi Jake. 
Sunt sătul de lumini strălucitoare timp de opt luni pe an, și vin aici ca 
să-mi încarc bateriile. 

— Dacă ai lucra şi te-ai distra mai puţin, nu s-ar descărca atât de 
repede, comentă Celia. 

— Lui Jake îi place viaţa în pas de marș, răspunse Emma. lar 
munca lui stimulează mult intelectul. 

— Ce bine că ţi-ai dat seama, spuse calm Jake. Ştiam eu c-ai 
să-mi admiri cărțile, mai devreme sau mai târziu. 

— Toată lumea le admiră, nu se lăsă Celia. Ești un scriitor genial, 
Jake. De-asta mi-e atât de uşor să joc în filmele tale. 

— Tu nu joci, zâmbi Jake, tu te bâţâi. 

— Nu fi rău! se bosumflă Celia, fără să-l ia în serios. Niciodată 
n-ai avut motiv să te plângi de talentele mele! 

Emma se încăpățână să admire peisajul, dorindu-și să fi fost la 
câteva mile depărtare. 

— De ce n-am putea sta singuri la Formentor câteva zile? 
continuă Celia. Te porți atât de ciudat cu mine de când am venit aici, 
încât... 

— Taci! o întrerupse Jake, acoperindu-i uşor cu degetele gura 
rujată stacojiu. Doar nu vrei s-o şocăm pe Emma, nu-i aşa? 

Celia chicoti, aruncând o privire triumfătoare spre Emma, 
înainte de a se concentra asupra lui Peter. 

— Pe tine te-am șocat? întrebă ea inocentă. 

— În niciun caz, răspunse Peter, cu tact. Starurile - aşa ca tine - 
au standarde diferite de ale noastre, ale celorlalți. 

— Ce comentariu interesant. 

Celia părea să-l fi luat în serios. 

— Puţini oameni își dau seama ce dificil e să faci față propriului 
talent. 

— Înţeleg perfect, replică Peter. Și eşti o actriță excelentă. Îmi 
aminteşti de Marilyn Monroe în tinerețe. 


Emma își ascunse un zâmbet. Se părea că diplomaţia 
avocăţțească putea fi de folos, uneori. 

— Marilyn Monroe? repetă Celia, luminându-se la față. Ce 
interesant că spui asta! Întotdeauna a fost idolul meu. Și cum îţi 
amintesc de ea? Prin culoare, sau prin voce? 

Peter înghiţi în sec. 

— Păi... ăă... ştii... 

— Haide, Peter, îl îndemnă Jake suav. Nu te sfii. 

— Prin voce! spuse Peter bărbătește. Are aceeași tonalitate 
răguşită. 

Celia se ridică, arătând exact ca un castravete rece în rochia ei 
de mătase verde. 

— Hai s-o luăm înainte, Peter, ca să-mi mai spui. Se vede clar că 
ai un mare spirit de observație. 

— Ce idee bună! îi încurajă Jake. Eu am să-i arăt Emmei galeriile. 

Aruncându-i Emmei o privire prin care o ruga să-i vină în 
ajutor, în timp ce Celia îl lua de braţ, Peter plecă, lăsând-o singură cu 
Jake. 

— Cred că putem uita de Peter un timp, remarcă el sec. Celia o 
să fie fericită să discute non-stop numai despre ilustra ei persoană. 

— Intenţionai ai încercat s-o enervezi? 

— În niciun caz! protestă Jake. Nu fac asta decât cu tine! 

Emma îi ignoră comentariul. 

— Găsesc că a fost foarte urât din partea ta să i-o lași pe cap lui 
Peter. 

— Şi-a luat-o sigur pe cap. Oricum, sunt sigur că nu-i va fi prea 
greu. 

— Tie îţi este, altfel de ce ne-ai fi manipulat ca să ajungem în 
situaţia asta? 

— Nu ştii? 

Jake se ridică și o trase după el, pornind cu pas vioi, în direcția 
opusă celei în care o luaseră Peter şi Celia. 

— Nu ştii? repetă el furios. Doar nu eşti chiar atât de mioapă, 
nu? 

— Vrei să spui că, acum când Celia a semnat pe linia punctată, 
poți încerca în continuare să mă seduci? 

— Nu la seducţie mă gândesc, spuse el înverșunat. Dacă asta era, 
aş fi putut-o face încă de-acum câteva săptămâni. 


Emma se înroși la față, știind că avea dreptate. 

— Eşti cel mai nesuferit de înfumurat om pe care l-am cunoscut 
vreodată! 

— Prefer să mă consider onest. Te deranjează? 

— Am nevoie de timp ca să mă obișnuiesc. 

Ajunseseră la un parapet de piatră cu vedere spre marea de 
peruzea, oprindu-se să admire priveliștea. Locul era pustiu, cu 
excepția caprelor care păşeau iarba aspră. Luând-o de mână, Jake o 
conduse pe Emma pe o cărare pietruită îngustă, spre o bancă de lemn, 
la umbra unor copaci. 

Stătură câteva clipe nemișcaţi, mirosind aroma de portocal și 
iasomie care plutea în sus de pe pante, dar nu peste mult, din păcate, 
briza ușoară se abătu în direcția lor, aducând mirosul mai puțin 
apetisant al caprelor. 

— Nu e tocmai locul ideal, remarcă Jake, dar voiam să-ţi vorbesc 
între patru ochi și cred că asta e prima ocazie pe care o am. La vilă nu 
mai există pic de discreţie. 

— Ai fi putut veni în camera mea - sau începi să devii timid, la 
vârsta ta înaintată? 

— Tu mă forţezi să fiu timid, mormăi el. Dacă veneam, m-ai fi 
acuzat că am cine ştie de gânduri ruşinoase. 

— Asta nu te-a deranjat cu ultima ocazie! 

— Ce ştii tu... 

Se încruntă, frecându-și obrazul. Era atât de vizibil stresat, încât 
Emma se întrebă ce se întâmpla cu el. 

— Eşti așa de naivă! izbucni el. Nici acum nu ştii cum... Ascultă, 
Emma, în noaptea trecută, când ai întârziat atât de mult şi nu mai 
puteam de îngrijorare, mi-am dat seama de câteva lucruri. Lucruri pe 
care nu voiam să le accept, recunosc. Dar, o dată ce le-am înţeles, n-am 
mai putut s-o iau de la început. 

Se întoarse spre ea privind-o grav. 

— Nu eşti singura care s-a schimbat în ultimele luni, Emma. Și 
eu m-am schimbat. 

— Nu atât de mult pe cât ai vrea să cred, Jake. 

Inima Emmei vătea cu furie, dar îşi păstră vocea calmă. 

— Sau te-aștepţi să cred că vizitele tale în dormitorul Celiei erau 
strict platonice? 

— Aşa au fost, după prima noapte. 


— După... A, nu, nici moartă n-am să cred asta! 

— Nici nu mă aşteptam... Dar, întâmplător, ăsta-i adevărul. Celia 
nu mă mai atrage. Nimeni nu mă mai poate atrage, numai tu. De ce 
crezi că e atât de drăguță cu Peter? Numai ca să mă facă pe mine gelos. 

— Aoleu...! 

Nici în ruptul capului, Emma n-ar fi ştiut ce să răspundă. 

— Ăsta este adevărul, insistă Jake, mai serios decât îl văzuse 
vreodată. Știam că mi se întâmpla ceva ciudat în legătură cu tine, dar 
abia când te-ai te-ai întors noaptea târziu şi m-am temut că putuseşi 
muri am... Dumnezeule! N-ai idee prin ce infern am trecut! 

— Nu demult, îmi spuneai să te iert, îi reaminti Emma. 

— Știu, şi ar fi trebuit să-mi urmez propriul sfat. Dar, din păcate, 
e mai uşor să dai sfaturi decât să le primeşti. 

Îi luă mâinile într-ale lui, strâns. 

— Am fost atât de prost, iubito. La început, am crezut că ar fi 
fost amuzant să te seduc, dar când mi-am dat seama că nu puteam, a 
trebuit să treacă un timp până am înţeles că era din cauză că te 
iubeam. 

— Mă iubeai...? repetă ea, nevenindu-i să creadă. Tu mă iubeşti 
pe mine? 

— Asta încerc să-ți spun de zece minute, replică Jake răutăcios. 
Burlacul s-a agăţat, iubito. Marele cotoi ieşit la pradă a fost prins de un 
şoricel. 

Se apropie și mai mult de ea. 

— Ei, nu spui nimic? 

— Nu... nu știu ce să spun. 

Deși Jake rostise cuvintele pe care jinduia să le audă, trebuia 
să-şi exprime îndoielile. 

— N-o să meargă, șopti ea. Suntem prea diferiți... valorile 
noastre... modurile noastre de a gândi... Nu m-aş putea potrivit în stilul 
tău de viaţă. 

— Tocmai de-asta te doresc. Fiindcă ești diferită. 

— Te-ai plictisi doar de mine, şi nimic mai mult, insistă ea. 
Pentru tine, sunt doar o noutate. 

— Nu, insistă el. Celelalte femei mă plictisesc. Tot stilul meu de 
viață mă plictisește. M-ai făcut să înțeleg cât de zadarnic e. 

O trase spre el. 

— Până te-am cunoscut pe tine, niciodată n-am găsit pe cineva 


cu care să vreau să-mi petrec tot restul vieţii. Dar acum ştiu că te-am 
găsit şi nu te voi lăsa să-mi scapi. 

Ochii lui îi sfredeleau pe ai ei, adânc, neabătut. 

— Ştiu că mă iubeşti, Emma. Nu poţi să negi. 

Emma oftă. 

— Nu, Jake, nu pot să neg. 

— Atunci, mărită-te cu mine. 

— Să mă mărit cu tine? 

Îl privi cu gura căscată de uimire. 

— Să mă mărit cu tine? 

— Ce altceva crezi c-am vrut să zic? 

Jake îi văzu răspunsul pe față şi făcu o mutră amărâtă. 

— Fată dragă, nu eşti genul de amantă! De unde ţi-o fi venit 
ideea asta ridicolă? 

— De la tine. Te-am auzit vorbind atât de dispreţuitor despre 
căsătorie... 

— Asta era înainte de a te fi cunoscut pe tine. 

Continua să se uite la ea cu aceeași amărăciune blândă. 

— Să nu-mi spui că ai accepta să trăieşti cu mine fără un inel în 
deget. Dacă ştiam asta, aș fi scăpat de toate nopțile nedormite când mă 
chinuiam să mă hotărăsc să te cer în căsătorie! 

Emma râse. 

— Acum n-am să te mai las să-mi scapi! M-ai cerut, iubitule, cale 
de întoarcere nu mai există. 

— Nici nu am nevoie de ea, adăugă el, cuprinzându-i bărbia în 
palmă. Pentru prima oară în viață, mă gândesc nu numai la ceea ce 
vreau eu, ci şi la ce vrei tu. Fericirea ta mă interesează, mai mult decât 
a mea, iar asta e o experiență nouă pentru mine. Trebuie să-mi laşi 
timp să mă obișnuiesc cu altruismul. 

— O, Jake! exclamă ea și îl cuprinse cu braţele pe după gât, 
îngropându-și fața în gulerul lui, ca să-şi ascundă lacrimile de fericire. 

Jake o ţinu strâns la piept mult timp, atingerea lui tandră 
spunându-i mai mult decât orice cuvinte. 

— Atunci, răspunsul e da? întrebă el într-un târziu, cu glas 
scăzut. 

— Ştii că ești irezistibil - ce alt răspuns crezi că aș putea să-ţi 
dau? 

Râzând exuberant, Jake o îmbrăţișă din nou, fericit. 


— Nu-ndrăznesc să-ncep să te sărut, de teamă că n-o să mai 
vreau să mă opresc. O, Emma, iubita mea, o să fim atât de fericiți - sper 
că nu-ți doreşti o logodnă prelungită, nu? Aş vrea să ne căsătorim 
imediat ce se poate aranja. Am să vorbesc cu consulul din Palma și... 

— Nu, Jake. 

Emma se desprinse de el. 

— După ce duci la consul, n-o să mai fie secret. 

— Şi cine vrea să rămână un secret? 

— Eu - până voi vorbi cu bunicii mei. Ar suferi îngrozitor dacă 
ar citi în ziar că m-am căsătorit, înainte ca eu să fi apucat să le spun. 

— Pam va ghici ce simțim unul pentru altul în clipa când mă va 
vedea uitându-mă la tine. Și Peter la fel. 

— Atunci, nu te uita la mine. Te rog, iubitule. Mâine am să-i 
telefonez bunicii mele şi-i voi da vestea. Așa e destul de repede pentru 
tine? 

— leri mi-ar conveni mai mult! 

Emma zâmbi. 

— Încă nu-mi pot alunga sentimentul că totul e un vis. Când 
m-ai cunoscut, am crezut că era ură la prima vedere! 

— Aşa a fost - dar pe urmă... 

Jake se ridică. 

— Cred c-ar fi bine să ne întoarcem la mașină. Voi încerca să nu 
arăt prea fericit - dar la actorie n-am tot atât de mult talent ca la scris - 
şi ai spus că scriu groaznic! 

— În cazul ăsta, sigur ai să te dai de gol! glumi ea. 

Apoi chicoti dintr-odată. 

— Ce te amuză? 

— Se spune că realitatea depăşește orice ficțiune. Sunt sigură că 
nici unei eroine de-ale tale nu i s-a cerut mâna pe o pajiște plină cu 
carpe! 

— Nici nu e cazul, replică el senin. N-ar da bine pe cinemascop - 
numai pe mirososcop! 

Dădură colţul și auziră un claxon nerăbdător. 

— Cred că nu s-a simţit lipsa, spuse Jake. Pregăteşte-te pentru 
un duel verbal. 

Celia fierbea de nervi şi explodă în clipa când Jake şi Emma 
ajunseră destul de aproape ca s-o audă. 

— Unde naiba aţi fost? De ore-ntregi stăm şi ne coacem în 


maşina asta! 

— lartă-mă, scumpo, replică Jake așezându-se la volan. 
Credeam că explorați satul. 

— Treaba asta ne-a luat fix două minute. Nu pot să sufăr locurile 
astea, oricum - sunt pline de praf și mirosuri... Hai să mergem direct la 
hotel. 

— Dorinţa ta e poruncă pentru mine, răspunse Jake și porni 
maşina. 

Pe bancheta din spate, Peter îi aruncă Emmei o privire 
îngrijorată. 

— Ce-aţi făcut atât de mult timp? întrebă el în șoaptă, pentru ca 
Celia să nu audă. 

— Am stat de vorbă cu un pictor și am uitat de noi, minți Emma. 

Noroc că răspunsul păru să-l mulțumească şi, în curând, 
ajunseră la clădirea joasă și albă a hotelului din Formentor. David şi 
Pam stăteau în șezlonguri, lângă piscină, cu paharele de Campari și 
sifon alături. 

— Toţi păreți înfierbântaţi şi nervoşi, remarcă Pam, cu obișnuita 
ei lipsă de tact. Credeam că v-a reținut traficul. 

— Ne-au reținut Jake şi Emma, răspunse Celia printre dinți. 
N-au putut să se despartă de fascinațţiile din Daya. 

— Eu aş prefera fascinaţiile Celiei, replică David atât de galant, 
încât îi restabili pe loc buna dispoziţie. 

Profitând de ocazie, Jake o chemă cu el să comande de mâncare 
şi plecară împreună. Emma ştia că o făcuse intenționat, ca paravan, dar 
nu-şi putu stăpâni iritarea. 

— Toată lumea de acord cu languste şi şampanie? se interesă 
Jake, revenind pe marginea piscinei. Cred totuși că ar fi mai bine să 
mâncăm în sala de mese. Are instalaţie de aer condiţionat. 

— Sărbătorim ceva? întrebă Peter. 

— Nu ei șampanie numai ca să sărbătoreşti câte ceva, răspunse 
condescendent Celia. 

— Eu da. 

— Asta fiindcă eşti un împiedicat de avocat. Ar trebui să înveți 
să te distrezi. 

— Ce-ar fi să-l înveţi tu? sugeră Jake. 

Celia îl privi surprinsă, apoi îi aruncă Emmei o privire 
triumfătoare: 


— Ai vreo obiecţie? 

— În niciun caz. 

Zâmbetul Celiei dădu clar de înţeles că n-o credea, și se ridică 
grațios, pornind spre sala de mese, cu Peter la braț. 

— Voi începe prima lecție după prânz, iubitule. Sunt o 
profesoară fantastică! 

La sfârşitul mesei, după trei sticle de Moët și Chandon, Peter 
umbla aproape pe trei cărări. 

— Lasă-l în seama mea, spuse Celia, aruncându-i Emmei încă o 
privire triumfătoare. Îi voi cere administratorului să-l lase să se culce 
puţin într-o cameră neocupată. 

— Ai să-i ţii companie? întrebă Pam, privind-o cu ochi mari şi 
nevinovați. 

— Voi sta cu el până adoarme. 

Nici Celia şi nici Peter nu mai apărură tot restul după-amiezii, 
iar la apetitivul dinaintea cinei, palid, tânărul îi ceru iertare Emmei 
pentru că dispăruse. 

— Eram pulbere, recunoscu el. Noroc că Celia mi-a găsit o 
cameră unde să mă culc. Sper că nu te-ai supărat. 

— De ce să mă supăr? Ți-am spus, eşti stăpân pe viața ta. 

— Știu, dar sperasem... 

Se întrerupse, privind-o atent. 

— Ce naiba, murmură el nervos, am impresia că preferi oricând 
compania lui Jake în locul meu. 

Emma îl ignoră, mușcând din măslina de la Martini-ul sec. Spera 
ca Peter să nu-i facă dificultăți când avea să afle despre planurile de 
căsătorie cu Jake. Ce pacoste, că locuia la vilă! se întrebă dacă Jake avea 
destulă influență în Palma pentru a-i găsi cameră la un hotel. 

Ochii i se îndreptară spre capul blond al bărbatului iubit. 
Încănu-i venea să creadă că voia să se însoare cu ea. Numai de le-ar fi 
putut telefona bunicilor, ca să le dea vestea...! sări dintr-odată în 
picioare, uimită că nu se gândise dinainte. 

— Te-a înțepat o viespe? întrebă Pam. 

— Nu, doar o idee, râse Emma. Mă duc să le dau un telefon 
bunicilor mei. N-am mai vorbit cu ei de când am plecat de-acasă. 

— Deşteaptă fată! replică prompt Jake, cu o licărire în ochi. Ar fi 
trebuit să te gândești mai devreme. 

Zâmbind fericită, Emma se îndepărtă - dar plăcerea îi pieri când 


află că toate apelurile pentru Anglia erau decalate cu douăzeci şi patru 
de ore, din cauza unei defecţiuni la centrala telefonică a hotelului. 

— Nu mai fi așa de amărâtă, o consolă Pam. Poţi telefona mâine. 

— Pam are dreptate, spuse Jake. Ce contează câteva ore, pe 
lângă o viață de om? 

Când ajunseră înapoi la vilă era aproape ora unu noaptea, iar 
Nanny le ieși în întâmpinare, cu o expresie îngrijorată. 

— S-a întâmplat ceva cu Toby? întrebă imediat Pam. 

— Nu, doamnă Sanders, e bine, răspunse guvernanta, apoi se 
întoarse spre Emma. Mă tem că de bunicul tău e vorba. Azi 
după-amiază a telefonat bunica ta și a spus că a suferit un atac de cord 
şi e la terapie intensivă. 

Emma se sprijini de masa din hol. Peter i se alătură imediat, dar 
ea privi pe lângă el, spre Jake. 

— Trebuie să plec imediat acasă. 

— Desigur. Dar mai întâi vom încerca să le dăm un telefon. La 
ora asta nu poate fi prea greu. 

În câteva minute, Emma vorbea cu bunica ei, care era frântă de 
durere, aproape incoerentă. 

— Vino acasă cât poți de repede, suspină ea. Sper să reziste 
până ajungi. 

— Voi lua primul avion, îi promise Emma. Nu plânge, dragă 
bunico. Sunt sigură că totul va fi bine. Simt că aşa va fi. 

— Voi încerca să-ți obțin un loc dimineaţa la prima oră, îi spuse 
Jake. Am ceva relaţii la aeroport - și dacă nici eu nu reușesc să te urc 
într-un avion, nimeni n-o să reuşească. 

— Aş vrea să mă întorc și eu cu ea, spuse Peter. Mi-ai putea găsi 
şi mie un loc? 

— Nu e nevoie să vii cu mine, prosttă Emma, cu o privire 
rugătoare spre Jake, sperând să se ofere el s-o însoțească. Dar Jake n-o 
făcu, iar Peter îşi declară iar intenţia de a pleca, insistând că voia să fie 
cu ea în caz că se întâmpla o nenorocire. 

Emma îşi terminase o valiză, când auzi o bătaie uşoară în ușă şi 
intră Jake. 

— Sărăcuța mea iubită, spuse el, cuprinzând-o în brațe. Ce mai 
sfârşit, pentru o zi perfectă! 

Oftând, Emma se relaxă la pieptul lui. 

— Aş fi vrut să propui să vii tu cu mine, murmură ea. De ce mă 


lași să plec cu Peter? 

— Fiindcă el îi cunoaște pe bunicio tăi. Eu aş fi un străin pentru 
ei, Emma. Mai rău - un străin celebru. Bunica ta s-ar gândi că te măriți 
cu mine și pleci din Anglia, și s-ar simţi și mai rău decât acum. 

Se aplecă s-o sărute, dar Emma se retrase, Cuvintele lui îi 
atrăseseră atenția asupra problemelor pe care căsătoria lor le-ar fi 
adus bunicilor - şi mai ales bunicii, dacă bunicul murea. 

— Ai spus că eşti celebru și nu locuiești în Anglia... 
Asta-nseamnă că n-am să fiu aproape de ei, nu-i așa? 

— Numai dacă ar veni şi ei în străinătate, îi răspunse el cu 
blândeţe. Ce încerci să spui, Emma? Că deocamdată nu vrei să le spui 
despre noi? 

Îi citi răspunsul pe față şi o strânse din nou la piept. 

— Treizeci şi trei de ani am așteptat femeia ideală, iubita mea, 
deci cred că mai pot avea puţină răbdare. 

— O, Jake! strigă ea. Începi să mă cunoşti atât de bine, încât 
niciodată nu voi putea să am secrete față de tine! 

Râzând încet, Jake începu s-o sărute, apăsându-i buzele cu ale 
lui şi despărțindu-i-le. Ca de obicei, atingerea lui îi trimitea fiori de 
excitație pe şira spinării, făcând-o să nu se poată gândi la altceva decât 
la apropierea dintre ei. Știa că Jake era conștient de reacţiile ei, dar nu 
profita. 

— Asta-i ca să-ți amintești de mine, şopti el, cu gura lipită de 
buzele ei. Să te întorci la mine curând, iubito. 

x x * 

După plecarea lui, Emmei îi fu imposibil să adoarmă. 
Aşezându-se într-un hamac de pe terasă, începu să se legene uşor. 
Deodată încremeni, rezemându-şi picioarele pe pardoseală pentru a 
opri mişcarea. Vocea Celiei plutea în jos pe fereastra camerei de la etaj. 

— Iubitule, eşti minunat... cel mai grozav bărbat din lume... 

Emma nu auzi răspunsul, doar murmurul unui glas bărbătesc, 
apoi râsul Celiei. 

— Eşti nesăţios, iubitule! Dar tocmai asta e atracţia ta, nu? Eşti 
un bărbat ale cărui pofte se potrivesc cu ale mele. 

Inima Emmei se opri în loc, şi o străbătu o durere atât de 
intensă încât începu să tremure. 

Aşadar, Jake nu-şi putuse stăpâni patimia. Din braţele ei, se 
dusese direct într-ale Celiei. Îşi îngropă faţa în mâinile tremurătoare, 


cu lacrimi de tristețe şi dune şiroindu-i pe obraji. 

Ridicându-se, privi spre fereastră, dar nu distinse decât două 
umbre neclare. La naiba! De ce nu-și pusese lentilele de contact? Dar 
poate că era mai bine așa. De ce să se tortureze cu imaginea Celiei în 
braţele lui Jake? Închipuirea era și aşa destul de chinuitoare. 

Lacrimile îi curgeau tot mai repede și, obosită, se întoarse în 
camera ei, aruncându-se cu faţa în jos pe pat şi lăsând suspinele să-i 
zguduie tot trupul. Visurile ei fuseseră spulberate într-o singură zi - 
transformându-se în coșmar. 

Dimineața avea să-i spună lui Jake că ştia. Era hotărâtă să nu se 
mai mărite cu el - nu putea, dar se temea că avea o putere atât de mare 
asupra ei încât ar fi convins-o că se culcase cu Celia doar în urma unei 
scăpări de moment - poate cauzată de frustrarea neputinței de a face 
dragoste cu Emma până se căsătoreau. 

Dar n-avea s-o facă să se răzgândească, își jură ea. „Am să-l 
iubesc toată viața, dar niciodată n-am să mă mărit cu el. Și totuși, 
indiferent cu cine am să mă mărit, dacă am s-o fac vreodată, Jake va fi 
întotdeauna omul meu din zare - prinţul care era cât pe ce să facă din 
minte prințesa lui; care m-a lăsat să întrezăresc paradisul, apoi a închis 
uşa. 

Capitolul 11 

După o noapte nedormită, Emma cobori în zori la bucătărie și, 
cu inima grea, pregăti ultimul ei mic dejun. Parc-ar fi fost Ultima Cină, 
cu Jake în rolul lui Iuda - deși povestea lor de dragoste n-avea să 
reînvie niciodată. 

Când intră pe uşa din spate, Carmen ţistui din limbă cu 
compasiune. 

— Nanny zic mine că tu pleca acasă azi. Eu sunt dor la tine, 
Emma. Tu foarte bun bucătăreas şi fată drăguţ. 

Emma îi mulţumi zâmbind și-și făcu de lucru cu șunca. Tocmai 
când cafeaua era gata, Jake intră să-i spună că reușise să-i găsească un 
bilet pentru avionul de la amiază. 

— Aveau unul la clasa întâi și unul la turist, spuse el, şi evident, 
ţi l-am luat pe cel de la clasa întâi. ÎI trec în contul meu. 

— Nu, te rog, prefer să mi-l plătesc singură. 

— Nu vorbi prostii, iubito. 

— Nu vorbesc prostii! 

— Ba da. Sunt dator să-ți plătesc drumul înapoi, spuse el cu un 


zâmbet. A fost prevăzut în contract, când te-am angajat. 

— În contract nu scrie că zbor cu clasa întâi. 

Zâmbetul lui Jake dispăru. 

— Ce-i cu tine, Emma? 

Veni în spatele ei, rezemându-și capul de al ei, fără să-i pese de 
privirea curioasă a lui Carmen. 

— Nimic, răspunse Emma, bătând ouăle în castronul de inox. 

— Nu minţi. 

O răsuci cu fața spre el şi observă că în ochi îi luceau lacrimi. 
Înţelegându-le greşit motivul, îi spuse cu blândeţe: 

— Sunt sigură că, ajungând acasă, vei afla că nu e chiar atât de 
rău. Nu fi pesimistă, iubito. Bunicul tău e la terapie intensivă, așa că 
primeşte cel mai bun tratament posibil. 

Emma îi dădu la o parte mâna de pe braţul ei şi se întoarse 
înapoi spre bufet. 

— Te rog, lasă-mă-n pace, Jake, murmură ea. Vreau să-i dau lui 
Carmen niște instrucțiuni. 

— Nu-ţi face griji cu asta, spuse el repede. Am să telefonez la o 
agenţie din Londra pe care o cunosc şi-mi vor trimite o bucătăreasă. 
Am mai apelat la ei şi înainte, în situaţii de urgenţă. 

Lacrimile Emmei se înteţiră. Cât de ușor avea s-o înlocuiască - o 
bucătăreasă la bucătărie, şi Celia în pat. Ce bun organizator era Jake! 

— Vino să mănânci ceva la micul dejun, o rugă el. Carmen poate 
să facă foarte ușor pâinea prăjită şi cafeaua. 

— Nu mi-e foame, răspunse Emma, şi mai am de împachetat 
niște lucruri. 

Respectându-i dorința de a rămâne singură, Jake ieşi, iar Emma 
se retrase în camera ei și stătu acolo până sosi timpul să plece. Atunci 
cobori pe terasă, unde Jake şi David stăteau în șezlonguri, iar Pam se 
juca pe iarbă cu Toby. 

— Pari obosită, remarcă Pam cu compasiune. 

— N-am prea dormit azi-noapte, recunoscu Emma. Eram atât de 
agitată, încât am ieșit în grădină. 

Aruncă o privire spre Jake, dar acesta rămase netulburat. 

— Ciudat, spuse Pam. Nici David nu putea dormi, și a ieșit la o 
plimbare. A lipsit aproape toată noaptea. 

Îl privi cu afecţiune. 

— Sunt gata să pariez că ai avut un rendez-vous de taină cu 


Emma! 

— Cât de perspicace eşti! replică el. Da, m-a învăţat... tainele 
artei culinare. 

— Atunci, poţi s-o ajuţi pe Carmen, spuse prompt Pam şi se 
întoarse spre Emma. Știu că i-am promis lui Jake să nu spun nimic, 
dar... n-am încotro. Ne-a spus că la întoarcere ai să te măriţi cu el și 
suntem în culmea fericirii. Speram de mult să-și vină-n fire într-o zi şi 
să se aşeze la casa lui, dar nu ne-am imaginat niciodată că va avea 
bunul simţ de a alege o fată ca tine. 

— Îmi pare rău că vă dezamăgesc, replică Emma, dar nu mă 
mărit cu Jake. 

— Nu te...? 

Pam se uită la Jake, care se ridicase și venea spre Emma. 

— Ce vrei să spui? întrebă el încet. 

— Că n-am să mă mărit cu tine, repetă Emma cât putea de ferm, 
cu buze tremurătoare. 

— De când? Ieri... 

— Să vorbim mai bine despre azi-noapte, îl întrerupse ea. Din 
camera mea, te-ai dus direct la Celia. Nu te osteni să negi - stăteam în 
grădină şi v-am auzit. 

— Ce-ai făcut? 

— Nu te preface! insistă Emma. S-a terminat... gata. Nu pot să te 
văd în ochi! 

— Pentru numele lui Dumnezeu, nu mai vorbi prostii! 

Întinse mâinile spre ea, dar Emma făcu un pas înapoi, 
tremurând ca o frunză. 

— Nu, Jake, n-am să mă răzgândesc. Totul s-a terminat. 

— Nu înainte să mă asculți. 

Aruncă scurt o privire spre fratele lui, apoi o rugă din nou pe 
Emma: 

— Hai să discutăm toate astea între patru ochi. 

— Nu! se retrase Emma și mai departe. E prea târziu. Am să mă 
mărit cu Peter imediat ce se poate aranja, minţi ea cu nepăsare, 
sperând ca Peter să nu apară tocmai atunci și s-o audă. 

— Eşti nebună! strigă Jake. Și mai și minţi, pe deasupra! 

— Nu mint. Părinţii mei îl plac, şi am să-i ascult pe ei. Ar fi 
trebuit s-o fac demult, nu să vin aici şi să te las pe tine să mă seduci. 

Pam și David schițară intenţia de a pleca, dar Jake se răsuci în 


loc, oprindu-i. 

— Nu e nevoie să plecaţi. Dacă Emma preferă să creadă asta 
despre mine, n-are decât. 

— Nu prefer s-o cred, strigă ea, dar n-am de ales! 

— Chiar şi dacă aveai, nu era nevoie să alegi, ripostă el. Dar tu 
eşti gata să mă condamni fără să mă asculți, iar dacă asta-i concepţia ta 
despre încredere... 

— Nu-mi vorbi tu mie de încredere! Pentru mine, asta înseamnă 
fidelutate, şi nu mi-ai putut rămâne fidel nici măcar în ziua când m-ai 
cerut de nevastă! Nimic din ce-ai spune nu mă poate face să uit asta! 

Şi, răsucindu-se pe călcâie, porni grăbită spre casă. 

— Du-te după ea, Jake, îl rugă Pam. 

— Niciodată! îl auzi Emma spunând. Am terminat. 

Când ajunse în hol, îl văzu coborând pe Peter, cu valiza în mână. 

— Cred că e timpul să plecăm, spuse el. Te simți bine? 

Emma dădu din cap, iar Peter ieși pe terasă, de unde se întoarse 
aproape imediat cu David, care avea în mână cheile mașinii. 

— Sigur nu vrei să discuți un minut cu Jake? o întrebă David. 

— Sigur. 

Emma se duse la mașină și se urcă, evitând cu hotărâre să 
privească spre vilă în timp ce porneau pe aleea arcuită. Cât de ușor o 
lăsase Jake să plece! Dacă ar fi ținut cu adevărat la ea, ar fi insistat să 
discute între patru ochi; ar fi silit-o, dacă nu reușea s-o convingă. Dar el 
îi acceptase refuzul doar cu o ieşire furioasă simbolică; aproape ca și 
cum s-ar fi bucurat că totuşi îl respingea. 

Abia după ce trecură prin vamă, în timp ce așteptau să se 
îmbarce în avion, Peter o întrebă șovăitor de ce era tulburată. 

— Nu e vorba doar de infarctul bunicului tău, adăugă el. Când 
am ieşit pe terasă ca să-mi iau rămas-bun, Pam plângea, iar Jake era 
negru la față. Ce s-a întâmplat, Emma? Nu mă lua de prost. Am şi eu 
dreptul să ştiu adevărul. 

— Aşa e, spuse ea spăsită, și ți-aş fi spus oricum, chiar dacă nu 
mă întrebai. 

Trase adânc aer în piept. 

— Jake m-a cerut să căsătorie, dar l-am refuzat. 

— Înţeleg. Deci, de-asta era atât de furios. Mă bucur că ai avut 
atâta minte, Emma. La un moment dat, am crezut că reușise să te ducă 
de nas. 


Emma nu se putu îndura să-i spună mai mult și clipi din ochi, 
înghițindu-și lacrimile. Oare orgoliul rănit o împiedica să-i spună lui 
Peter tot adevărul? Nu știa decât că-i era imposibil să repete ceea ce 
auzise şi văzuse, ca prin ceaţă, noaptea trecută în grădină. 

— N-ai fi avut nicio şansă cu el, continuă Peter, acoperindu-i o 
mână cu a lui. Arată bine şi, cu banii şi celebritatea lui, era firesc să te 
fascineze. Dar nu are același stil de viață cu al tău, şi ai avut mare noroc 
că ai scăpat - chiar dacă acum nu crezi. Dar peste câteva săptămâni vei 
vedea lucrurile mai realist - și atunci, te voi aștepta eu. 

— N-are niciun rost, spuse ea imediat, trezindu-se din reverie. 
N-am cum să mă mărit cu tine, Peter. Nu te iubesc. 

— S-ar putea să te răzgândeşti, insistă el cu încăpățânare. 

Emma preferă să nu-l mai contrazică. Era mai bine dacă lăsa 
timpul să demonstreze totul. Oricum, fu uşurată că aveau bilete 
separate, ea la clasa întâi, Peter la turist. Cel puţin, avea timp să-şi 
adune gândurile. 

Cel puţin, era mai independentă decât cu două luni în urmă, 
când plecase din Anglia. Jake o făcuse să se maturizeze repede - iar 
pentru asta, avea să-i fie recunoscătoare întotdeauna. 

x kK x 

Următoarele câteva săptămâni trecură repede, Emma și bunica 
ei făcând zilnic vizite la spital. Spre surprinderea ei, Jake dădu telefon 
de două ori, dar refuză să-i vorbească. Bunica ei nu făcu nicio încercare 
de a-şi ascunde curiozitatea, dar n-o iscodi, știind că Emma avea să-i 
spună totul la momentul potrivit, care sosi în ziua când bunicul ei fu 
externat din spital. Totuşi, Emma refuză să insiste asupra propriei sale 
suferință, susținând că desfăcuse logodna numai fiindcă nu era sigură 
că stilul lui de viață ar fi putut-o face fericită. 

— E un tânăr foarte chipeș, comentă bunica ei. l-am văzut poza 
pe coperta ultimei lui cărți. Eşti sigură că nu faci o greșeală, draga 
mea? Dacă vă iubiţi, s-ar putea să nu mai călătorească atât de mult. 

— Viaţa lui ar rămâne totuşi prea strălucitoare pentru mine, 
declară Emma. Și n-aş suporta să concurez cu sute de alte fete pentru 
a-i reține atenţia. 

— De ce-ar vrea să se însoare cu tine, dacă încă l-ar mai interesa 
alte fete? 

Emma râse întretăiat. 

— Fiindcă bărbaţilor ca Jake le place mereu să cucerească 


teritorii noi. Nu e genul fidel, ca bunicul. În ultima vreme, aşa ceva nu 
mai e la modă. 

— Atunci, e mai bine că ai scăpat de el. 

— Asta-mi tot spun și eu. Dar nu reușesc s-o cred... 

Făcu o pauză. 

— Probabil îmi va fi mai uşor când voi fi ocupată cu o slujbă, iar 
asta înseamnă să mă duc la Londra, teamă mi-e. Aici, n-am să găsesc 
nimic care să merite. 

— Ca bucătăreasă? 

— Asta am învăţat să fac. Îndrăznesc să spun că m-aş angaja la o 
firmă de catering sau de bucătărie demonstrativă. 

— De ce nu ţi-ai deschide propriul tău restaurant? Sunt sigură 
că ți-ar plăcea mai mult decât să lucrezi pentru altcineva. 

— Şi eu sunt sigură, răspunse sec Emma, dar sunt două 
probleme. Una, aș avea nevoie de cineva care să mă ajute - cineva de 
încredere. Şi a doua, mi-ar trebui o grămadă de bani ca să-l pun pe 
picioare. 

— Ce-ai zice de prietena ta, Sally Wilson? Nu voia să deschidă 
un restaurant împreună cu tine, într-o vreme? 

— Ba da, dar era doar un vis copilăresc, şi o ştiam amândouă. 

— Ar mai interesa-o să se asocieze cu tine? Am observat o mare 
diferență, de când te-ai întors acasă, și am discutat cu bunicul tău. 

Bătrâna se rezemă de spătarul fotoliului. 

— Mai întâi, am hotărât să ne mutăm la un cămin de bătrâni. 
Rachel vrea să se retragă - şi, sincer, nu-mi pot asuma răspunderea de 
a-i purta de grijă bunicului, sunt prea bătrână pentru asta. 

Ridică mâna, când Emma dădu să protesteze. 

— Am vorbit cu doctorul Summers și o găseşte o idee excelentă. 
Ştie şi care ar fi locul ideal pentru noi. Vom vinde casa și, cu banii pe 
care-i avem deja, vom avea destui ca să ne ajungă cât mai avem de trăit 
şi să-ți mai rămână și ţie o sumă apreciabilă. 

— Nu vreau nimic! strigă Emma. Cheltuiţi-i pe toţi pentru voi, ce 
Dumnezeu! 

— Suntem prea bătrâni pentru asta, zâmbi bunica ei. Și-n plus, 
ne vom bucura mult mai mult dacă ţi-i putem da ţie cât timp mai 
suntem în viață. Și am dori să începem prin a-ţi lăsa destui cât să-ți 
deschizi restaurantul - dacă asta vrei. 

— Dacă asta vreau? o privi Emma cu ochii mari. Dar ăsta e visul 


meu! 

Și aşa era. În lipsa căsătoriei cu Jake, propriul ei restaurant ar fi 
fost singurul lucru care să-i reînvie pofta de viață. Pentru prima oară în 
săptămâni de zile, deprimarea i se risipi şi, prea mișcată ca să 
vorbească, cuprinse în braţe umerii firavi ai bătrânei. 

Până seara, Emma luă legătura cu Sally, care era la fel de dornică 
să-şi unească forțele cu ale ei, şi vorbi cu un agent imobiliar din orașul 
vecin. 

Într-o săptămână găsi ceea ce căuta şi, într-o lună, semnă 
contractul pentru un spațiu de pe High Street. Sally, partenera ei, era 
capabilă și competentă, și avea multe relații în comerț. Fusese 
profesoară la Şcoala Cordon Bleu în perioada când Emma învățase 
acolo şi avu grijă ca, imediat după inaugurare, toate ziarele de seară 
din Londra să scrie despre ei. Mâncărurile și serviciul erau de o 
asemenea calitate, încât „Harper's” şi „The Times” le urmară repede 
exemplul, ceea ce ridică imediat cifra de afaceri mai presus decât în 
cele mai îndrăzneţe dintre visurile lor. 

Dar, oricât de ocupată era, nu trecea nicio zi fără să se 
gândească la Jake. Sperase ca timpul s-o ajute să-l uite, dar dorul 
continua s-o chinuiască. Citea cu aviditate ziarele, în căutarea numelui 
său, şi putea foarte ușor să-i urmărească existenţa. 

Singura veste bună din viața ei - cu excepția succesului în 
afaceri - fu aceea că Peter acceptă în sfârșit că nu se puteau căsători şi, 
după ce-i făcu puţină curte unei campioane locale la sărituri de la 
trambulină, îşi anunţă logodna. 

— Am auzit că apare un articol despre tine, într-un supliment 
de duminică, îi spuse el Emmei, după sărutul și felicitările obligatorii. 

— Veștile bune circulă repede! răspunse ea zâmbind, sorbind 
din șampanie. 

— Cum aţi reuşit? 

— Un noroc chior. Redactorul șef a venit să ia masa la noi și i-a 
plăcut atât de mult, încât ne-a propus să scrie. 

— Ai dat într-adevăr lovitura, comentă cu admiraţie Peter. Deşi, 
după cum arăţi, cred că munceșşti prea mult. 

— Mulţumesc. Asta înseamnă că arăt ca o epavă? 

Peter clătină din cap. 

— Niciodată. Dar ai slăbit, şi ochii-ți sunt prea mari. 

Ezită, apoi o întrebă încet: 


— De Jake ai mai auzit ceva? 

— Nicio vorbă. 

Emma se minuna că putea să pară atât de indiferentă. 

— Nu ne-am despărțit în cei mai amicali termeni, nu-i aşa? Şi 
din câte-am citit în ziare, nu prea oftează după mine. 

— Noul lui film pare să aibă mare succes, în State. 

— Ştii vorba aia - banul la ban trage... 

Peter o privi pătrunzător. 

— Nu cumva mai eşti îndrăgostită de el...? 

— Nu fi prost! De luni de zile nu m-am mai gândit la el. 
Restaurantul îmi ocupă tot timpul și aşa-mi şi convine. 

Fu gata s-o creadă când văzu splendidul articol despre 
restaurant, trei săptămâni mai târziu, în revista de duminică. În 
săptămânile următoare, Emma și Sanders fură nevoite să muncească şi 
mai mult, ca să facă faţă tuturor rezervărilor. 

— Ar fi bine să batem fierul cât e cald, spuse Sally, după o seară 
deosebit de agitată. În afacerile astea, nu ştii niciodată cât durează 
succesul - oricât de bună ar fi mâncarea. La anul, vremea ar putea să 
fie dezastruoasă şi nimeni n-o să mai vină cu mașina până aici ca să 
mănânce. 

— Suntem suficient de cunoscute ca să nu ne mai bazăm pe 
clientela londoneză, remarcă Emma. 

— Hmm... 

Sally era absorbită de o scrisoare şi nu-i mai dădea atenţie. 

— Cu asta ce facem? întrebă ea, arătându-i-o. 

Emma se întrerupse din amestecatul sosului olandez şi îl luă de 
pe foc, înainte de a întinde mâna după coala de hârtie crem groasă. O 
citi repede. 

— Nu văd de ce n-am accepta, murmură ea, masându-și obosită 
ceafa. Dacă vrea să rezerve tot resurantul pentru o petrecere de 
logodnă, n-are decât. E clar că nu duce lipsă de baniu, din câte spune, şi 
cu patruzeci de tacâmuri plătite dinainte putem câștiga mai mult decât 
într-o seară obișnuită. 

— În cazul ăsta, am să-i trimit domnului Andaker estimaţia pe 
care o cere. Hai să vedem ce le putem oferi. Cum spuneai, banii nu-s o 
problemă, așa că putem servi în stil mare. 

După ce Sanders ieşi din bucătărie ca să bată la maşină 
răspunsul, Emma citi din nou scrisoarea lui Jess Andaker. Era, fără 


îndoială, foarte măgulitoare. 

„Am citit și am auzit atât de multe relatări excelente despre 
restaurantul dumneavoastră, încât consider că ar fi decorul ideal 
pentru logodna mea. Voi lăsa lista de bucate și vinurile în seama 
dumneavoastră și nu doresc decât să știți că banii nu reprezintă o 
problemă și că doresc tot ce-mi puteţi oferi mai de calitate. Eu nu voi 
aranja decât să fie livrate flori de la Moyses Stevens din Londra, şi mă 
puteţi aştepta la ora opt, în ziua menţionată. Vă rog să mă anunțați 
care sunt costurile, şi voi trimite în schimb un cec”. 

Se ţinu de cuvânt, fără să comenteze mâncărurile pe care le 
aleseseră, decât pentru a spune că mai adăugase o sută de lire sterline, 
pentru a acoperi cheltuielile neprevăzute. 

— Mai bine să ne asigurăm că banca îi acoperă cecul, înainte de 
a comanda mâncarea și șampania, propuse Sally, practic. Nu se ştie 
niciodată - ar putea fi un escroc. 

Dar nu era. Cecul avea acoperire și, scăpând de orice temeri, 
începură pregătirile pentru petrecere. 

— Mă întreb cum o fi logodnica domnului Andaker, spuse Sally, 
în timp ce aplica ultimele finisări pe sufleul de praline, înainte de a-l 
pune în frigider. Pariez că nici măcar nu știe că va avea o petrecere de 
logodnă. 

— Aş detesta așa ceva, răspunse Emma. Îmi plac surprizele, dar 
să aştept cu nerăbdare o petrecere şi să mă pregătesc pentru ea e cu 
atât mai distractiv. 

— Şi mai obositor. Personal, aș prefera să mă mărit cu un bărbat 
care o să se-ocupe el singur de toate. 

Visătoare, Sanders privi în depărtare, revenind la realitate 
numai când se auzi soneria de la intrare. 

— Astea cred că sunt florile, spuse ea. Mă întreb ce a ales. 

Peste câteva clipe, se repezi înapoi, cu toată faţa strălucindu-i. 

— Vino să le vezi, Emma, sunt fabuloase! 

Ştergându-și mâinile cu un prosop, Emma se îndreptă și căscă. 
Nu era obosită, şi totuși simțea o neliniște ciudată. Pregătirile pentru 
logodna altcuiva îi reamintiseră forțat de propria ei zi de fericire, când 
viitorul arătase atât de trandafiriu. Acum, se întindea sumbru în faţa ei 
- zile lungi de muncă grea. Era adevărat că-i plăcea, dar tot muncă era 
- cum spunea şi Murhpy: „Orice activitate, oricât de plăcută, până la 
urmă degenerează în muncă” - fără nicio altă perspectivă decât o 


eventuală căsnicie în care s-ar fi putut angaja doar cu o parte din 
inimă; restul continua să-i aparțină lui Jake. Infidelului şi 
nepăsătorului Jake. 

— Hai odată, repetă Sally, vino să le vezi. 

Încet, Emma intră în restaurant. Priveliştea care o aştepta era 
atât de uluitoare, încât îi alungă pe dată din minte orice alte gânduri. 

Pe toate cele paisprezece mese erau puse coșuri aurii din care 
se revărsau valuri de orhidee, trandafiri și garoafe, într-o abundență 
de culori, în timp ce opt urne albe înalte, pline cu ramuri înflorite din 
cine ştie ce copac explic, fuseseră înșirate pe lângă pereţi. Lângă ușă 
stătea un tânăr în blugi, ţinând în mână un coșuleţ cu trandafiri roşii 
miniaturali ale cărora petale erau netede ca mătasea. În mijloc era 
cuibărită o cutie de catifea neagră. 

— Inelul! şopti Sally. Oooh, pun pariu că şi asta-i tot o surpriză 
pentru fată! Nu-i așa că-i romantic, Emma? 

— S-ar putea să nu i se potrivească, remarcă Emma pe un ton 
practic. 

— Ăsta-i un detaliu minor. Ce nesuferită eşti! 

Emma zâmbi forțat, ştiind că Sally avea dreptate. Simplul fapt 
câă se simțea nefericită nu era un motiv să-i strice plăcerea. În fond, 
munciseră amândouă ca niște sclave ca să pregătească un dineu fără 
egal și putea foarte bine să savureze și ea o parte din plăcere - dacă nu 
şi din mâncare. 

— Cum e inelul? îl întrebă ea pe tânăr. 

Cu grijă, acesta deschise cutia, pentru a dezvălui un diamant 
enorm, în formă de pară. 

— Ăsta nu e de la Moyses Stevens, remarcă glumeţ Sally. 

— De fapt, e de la cartier, sosi răspunsul. A trebui să-l livrez 
personal, ca să se acopere asigurarea. 

Sally privi cu atenţie inelul, apoi îl ridică din cutie și fluieră 
încer, deloc elegant, văzându-i scânteierile albe-albăstrii pe deget. 

— Dred că a costat o avere, presupuse ea. 

— Douăzeci de mii de lire sterline, preciză tânărul. Presupun că 
va fi cineva aici toată ziua, altfel va trebui să rămân ca să-l păzesc. 

— Nu e nevoie, îl încredință Emma. O să-l păzim noi, cu preţul 
vieţii! 

— Douăzeci de mii de lire sterline pentru un inel, murmură 
Sally când rămaseră singure. Domnul Andaker trebuie să fie milionar. 


— Şi cam prost, replică Emma. Cine să dea atâţia bani pe un 
gogoloi de carbon? 

— N-ai spune asta, dacă ar fi gogoloiul tău de carbon! 

— Poate, încuviință Emma, zâmbind. 

Știa că Jake n-ar fi avut niciodată o idee atât de romantică. 
Asemenea lucruri se întâmplau numai în cărțile lui. În realitate, era 
pragmatic şi direct - şi necredincios. 

— Mă întreb dacă și ea e la fel de bogată ca el, murmură Sally. 

— Cine? se interesă Emma, cu gândurile duse departe, spre Jake, 
a cărui ultimă fotografie de presă fusese transmisă de la Los Angeles, 
unde semna contractul pentru scenariul unei producții de milioane de 
dolari menită să-l alunge pe James Bond de pe marile ecrane. 

— Norocoasa, răspunse Sally. Pariez că e o bucăţică răscoaptă, 
cu fața ca un dovlecel. Genul ăsta îi agaţă cel mai adesea pe bogătași. 

— Mai degrabă, e o fată care i se vinde unui bărbat destul de 
bătrân ca să-i fie tată, replică Emma. Probabil că tocmai de-asta 
domnul Andaker se dă așa peste cap pentru ea. 

— Se dă peste cap și bâldâbâc în apă, ca să se scufunde după 
comoara scufundată, chicoti Sally. O să aibă mare nevoie de ea, dacă 
are de gând s-o trateze în continuare pe doamna Andaker în stilul ăsta! 

Emma râse și, amuzate, reveniră amândouă la bucătărie ca să 
gătească în continuare. Era o zi lungă și obositoare, deşi o mare parte 
din specialități fuseseră preparate înainte. Dar, pe măsură ce se 
apropia seara, munceau tot mai încet, iar Emma începea să simtă o 
plăcere neașteptată la gândul celor ce se anunțat. Măcar să se bucure 
pentru fericirea altora, decât să nu aibă parte de nicio bucurie. 

Cu cincisprezece minute înainte de sosirea domnului Andaker și 
a invitaţilor, intră în sala de mese pentru o ultimă inspecţie. Sally 
aranjase decorul perfect. Feţele de masă roz, cu șervete asortate, 
pahare şi tacâmuri sclipitoare, erau puse în evidenţă de aranjamentele 
florale din centru, în jurul cărora stăteau lumânări roșii înalte, în 
sfeşnice de sticlă. 

Lumina lor se reflecta în grinzile închise ale plafonului, pâlpâind 
jucăuș, ca şi cum petrecerea ar fi şi început deja. 

— Parfumul e divin, spuse încet Emma, privind spre masele de 
flori ce umpleau salonul. Poate-ar trebui să folosim permanent floridin 
astea. 

— Numai dacă vrem să ieşim permanent în pierdere! râse Sally. 


Numai ce vezi aici ne-ar costa cât profitul pe-o lună! 

— Ştiu, iar cel mai trist e că până dimineaţa mor toate. După ce 
salinul se umple, căldura o să le ofilească imediat. 

Emma se întrerupse, auzind un scrâşnet de frâne în fața 
restaurantului. 

— Sosesc. Repede, scoate-ţi şorțul! 

— Pentru ce? Las să vadă domnul Andaker cum muncim. 
Poate-o să ne dea şi-o primă! 

Sally stătu pe loc, iar Emma, ascunzându-și amuzamentul, 
rămase lângă ea. Portiera unei maşini se trânti, pașii cuiva traversară 
trotuarul, iar uşa se deschise. 

Încadrat între grinzile maro stătea cel mai chipeş om pe care-l 
văzuse Emma vreodată. Înalt, lat în umeri, cu pielea bronzată și păr 
des, în culoarea unei monezi de aur. Chiar și în lumina romantică a 
lumânărilor, albastrul ochilor lui - ca al cerului de vară - se distingea 
perfect, precum şi lucirea dinţilor albi, când intră zâmbind, îmbrăcat 
elegant, în sacou alb de seară și pantaloni negri. 

— Bună seara, Emma, o salută Jake. 

Emma deschise gura să vorbească, dar nu ieși niciun sunet. 
Înghiţi în sec, însă nu reuşi nici acum să-şi miște limba. 

— Îmi dau seama că ești surprinsă, spuse el calm. Dar am venit 
să iau cina aici. 

Emma înghiţi iar în sec. 

— Mă tem că ai ghinion. Toate mesele sunt rezervate. 

— Știu, răspunse el. E petrecerea mea. 

Îl privi înnebunită. 

— A ta? Dar... numele... cecul... 

— Văd că nici acum nu te pricepi la anagrame - e alta, tot pentru 
Jake Sanders. Ştiam că nu mi-ai fi acceptat niciodată comanda, dacă aş 
fi făcut-o pe numele meu. Cât despre cec - a fost uşor de aranjat, la 
bancă. Mi s-a părut o idee amuzantă. 

— Dar eşti un... un... 

Emma nu-și găsea cuvintele. Ce farsă cinică! Niciodată nu-și 
imaginase o asemenea răzbunare din partea lui, dar altfel nu putea 
să-şi explice ceea ce făcuse. Nu avea nicio îndoială că Jake ştiuse cui îi 
aparținea restaurantul, deşi scrisoarea lui fusese adresată pe numele 
lui Sally. De-asta nu se arătase deloc surprins la vederea ei. Ba chiar, 
părea la fel de netulburat ca și cum s-ar fi despărțit abia cu o zi în 


urmă, și în termenii cei mai prietenoși. 

Cu un efort, îşi stăpâni nervii. 

— Eşti plin de idei amuzante, nu-i aşa? lar faptul că-ți 
sărbătoreşti logodna aici e deosebit de hilar. Cine-i norocoasa? 

— O idioată. 

— Te rog să mă scuzi! 

— Ai şi toate motivele, replică el cu tărie. Dacă ai fi avut o 
fărâmă de minte, am fi putut evita complet anul ăsta irosit degeaba. 

— Vrea cineva să-mi explice şi mie ce se întâmplă? îi rugă Sally, 
iar Jake îi adresă unul dintre cele mai fermecătoare zâmbete ale lui. 

— Încerc să-i spun logodnicei mele că ne-a făcut pe amândoi să 
trecem fără rost prin torturile - torturile, nu torturile - iadului. 

— Of, termină! strigă Emma, în pragul lacrimilor. Dacă 
asta-nseamnă glumă la tine, nu vreau să am parte de ea. 

— Nu e nicio glumă, Emma. 

Jake înaintă spre ea, dominând-o mai mult decât oricând cu 
statura lui. 

— Te iubesc şi am să te iau de soţie. 

— Nici în vecii vecilor! 

— Pentru vecii vecilor! o corectă el. Da, iubita mea. Pentru toată 
viața. Numai pe tine. 

Îi aruncă o privire rugătoare lui Sally, care înțelese aluzia şi 
dispăru în bucătărie. 

— Şi acum, continuă el încet, unde rămăsesem? 

— La plecarea ta de-aici. Dacă-ţi închipui să mă poți duce cu 
vorba, ţi-ai ieşit din minţi! 

— Că mi-am ieşit din minţi nu încape nicio îndoială, confirmă el. 
În starea asta sunt din clipa când te-am cunoscut. O, Emma, de ce nu 
mi-ai dat nicio şansă să-ți explic? 

— Fiindcă nu-mi plac poveştile tale, strigă ea furioasă, şi 
n-aveam chef să ascult încă una dintre ele. Şi acum, ieși afară! Placă 
di-auci până nu-l chem pe Peter! adăugă, înnebunită. 

— Pe care Peter? întrebă el zâmbind. 

— Pe soțul meu! Ne-am căsătorit, și... 

— Mincinoasă mică, o întrerupse Jake, venind atât de aproape 
încât pieptul lui îi atinse sânii; o sfredelea din ochi cu o dorință atât de 
intensă încât inima Emmei o luă razna, iar familiara slăbiciune a 
dragostei şi dorinței o pătrunse până în măduva oaselor. Mincinoaso, 


repetă el. Pam mi-a trimis anunţul despre logodna lui, împreună cu 
articolul despre restaurantul vostru, apărut în revista aia de duminică. 
De-asta sunt aici. 

În timp cevorbea, Emma îl studia îndeaproape, conştientă că, pe 
sub pielea bronzată, arăta mai vârstnic și mai puţin nepăsător. Fruntea 
cândva netedă îi era ușor brăzdată, iar de la colțurile ochilor i se 
răsfirau riduri mărunte. 

— Nu s-a schimbat nimic între noi! replică ea cu asprime. 
N-aveai niciun drept să vii aici! 

— Ba am. Ți-am cumpărat serviciile pentru seara asta și altceva 
nici nu mă gândesc să fac. 

Întinse mâna şi o sili să se aşeze pe un scaun. 

— Şi acum, stai jos și ascultă-mă. 

Arăta destul de ameninţător ca s-o forțeze, iar Emma se 
conformă, tăcută. 

— Foarte bine, murmură ea. Spune ce ai de spus, şi pe urmă 
pleacă. 

— După ce mă asculţi - ceea ce ai refuzat să faci înainte - cred 
că-mi vei cere să rămân. 

Zâmbi scurt. 

— Vom vorbi despre ultima ta noapte la vilă. 

— Nu! 

— Ba da, insistă el ferm. M-ai acuzat că mă dusesem din camera 
ta într-a Celiei, iar când am negat, ai preferat să nu mă crezi. 

— N-ai negat destul de convingător. 

— Micera teamă. Cel puţin, atâta timp cât era de față și Pam. 

Făcu o pauză. 

— Înţelegi, am crezut că David fusese la Celia. 

Emma înălță capul, privindu-l lung. 

— David? Nu pot să cred! 

— Ei, când Pam a spus că ieșise din cameră ca să se ducă lao 
plimbare... iar tu nu l-ai văzut, deşi erai tot în grădină... am adunat doi 
şi cu doi şi mi-a dat cinci. Totuși, ştiam că lui Pam nu-i trecuse prin 
minte aşa ceva - evident, ea presupunea că eu fusesem la Celia - și nu 
puteam să spun nimic fără să-i dau de bănuit. Un singur cuvânt greşit 
din partea mea ar fi distrus o căsnicie absolut fericită. Dar, desigur, tu 
nu mi-ai dat șansa să-ţi vorbesc între patru ochi. 

— De ce n-ai venit după mine? întrebă Emma. M-ai lăsat să plec 


de la vilă crezând... 

— Puțin îmi păsa ce naiba credeai! o întrerupse el violent. 
Neîncrederea ta mă înfuriase atât de tare, încât îmi venea să te strâng 
de gât. Dacă nu puteai avea încredere în mine înainte de căsătorie, ce 
şansă mai aveam pe urmă? Am sperat că voi putea trăi fără tine şi 
mi-am dat toată silința. Dar nu pot, Emma. Te iubesc prea mult. 

Emma avea senzaţia că lumea se întorsese cu susu-n jos. Va să 
zică, nu Jake fusese la Celia! Suferise atâtea chinuri, un an de zile, 
degeaba. 

— Deci, David a fost... murmură ea. 

— Nu, n-a fost nici David, spuse scurt Jake. 

Emma îl privi lung, neputând înţelege ce voia să spună. Și, 
într-un fel, nici nu era important. Pentru ea nu conta decât că nu 
fusese Jake. 

— N-a fost nici David, repetă el. Când am stat de vorbă, după ce 
te-a dus pe tine la aeroport, a negat categoric. Ba chiar, a râs de mine. 
Aşa că nu mai rămânea decât o singură persoană. 

— Peter! exclamă Emma, și deodată toate piesele de puzzle 
căzură la locurile lor. Totul trebuie să fi început în după-amiaza aceea, 
la Formentor. O, de ce n-a recunoscut? 

— Ştia că mă suspectai pe mine? 

— Nu. l-am spus doar că mă certasem cu tine, dar nu i-am 
prezentat niciun motiv. Of, numai de-aș fi făcut-o! strigă ea, începând 
să tremure violent. 

— Mai vrei să mă dai afară? întrebă Jake, ridicând-o în picioare. 
Nu fi prea furioasă pe tine însăţi, iubito. Aveam o reputaţie destul de 
dezonorabilă, iar tu te temeai de mine atât de tare, încât nici nu știai 
cum să mă judeci. 

— Nici felul cum te purtai cu Celia nu m-a prea ajutat! se răsti 
ea. 

— Erau numai vorbe goale, îi reaminti Jake. De-asta era atât de 
iritată cu mine și pe urmă s-a întors spre Peter. 

— Bietul Peter, murmură Emma. Nu-l voiam, aşa că s-a consolat 
cu Celia. 

— O să fie-nnebunită după tine dacă te-aude spunând asta, 
comentă Jake sec. Dar să nu mai pierdem vremea vorbind despre ei. 
Noi suntem mai importanți. 

— Ce-i cu noi? 


Jake își lipi obrazul de al ei. 

— Mărită-te cu mine cât mai curând, Emma. Nu mai pot 
continua așa. Am muncit și m-am distrat ca un nebun, încercând să mi 
te scot din minte, dar nimic nu-mi poate astâmpăra nevoia de tine. 

— Eu n-am făcut decât să muncesc, spuse ea sec, retrăgându-se 
din îmbrățişare. 

— Ce s-a întâmplat? întrebă el. Nu mă lua pe ocolite, Emma. 
De-acum încolo, între noi trebuie să existe o sinceritate deplină. 

— Foarte bine. 

Emma trase aer în piept. 

— Te iubesc, Jake. Mai mult decât oricând, dacă e posibil. Dar 
mi-e frică. Mă face să fiu geloasă şi vulnerabilă. 

— Vulnerabilă? 

— Temătoare, îi explică ea. În meseria ta, întâlneşti atât de 
multe femei frumoase, încât niciodată n-am să mă pot relaxa. 

— Ce copilă ești, comentă el tandru, urmărindu-i cu degetele 
conturul obrazului. Dacă m-ar interesa doar o față drăguță, aș avea la 
dispoziție zeci şi zeci din care să aleg. Dar vreau mai mult decât atât. 
De-asta te rog să te măriți cu mine - da, iubita, mea, te rog. O dată ce 
m-am îndrăgostit de tine, nicio altă femeie nu m-a mai putut satisface. 

O strânse în brațe, lipindu-i trupul de al lui. 

— Simţi cât de mult te doresc? întrebă el, cu glasul îngroșat? 
Simte, și să nu te mai temi niciodată. Eşti tot ce mi-am dorit în viața 
mea, Emma. 

Gura i-o acoperi pe a Emmei, mişcându-și delicat buzele peste 
ale ei. 

— Dacă te mai țin mult aşa în braţe, o s-avem noaptea nunții 
înainte de termen! 

Cu un uşor țipăt, Emma se smulse din îmbrățișarea lui, roşie la 
față, cu ochi strălucitori - dar Jake n-o lăsă să-i scape, rămânând cu 
mâinile pe umerii ei. 

— Te măriţi cu mine? 

— Da, da, da! strigă ea. 

— Slavă Domnului! oftă el din toată inima. Măcar m-am ales cu o 
bucătăreasă permanentă. 

Emma râse. 

— Şi cina din seara asta? O aruncăm? 

— Piară gândul! Într-o jumătate de oră sosesc câteva mașini 


pline, de la Londra. Și am aranjat ca și bunicii tăi să fie luați de-acasă şi 
aduși aici. 

— Cum ai... 

— Pam, îi explică el. Ea a fost ajutorul și detectivul meu. 

Colţurile gurii i se arcuiră. 

— Așa că avem la dispoziţie treizeci de minute ca să ne facem 
planuri de viitor. 

Emma nu avea nevoie să-l întrebe care erau acele planuri. 
Căldura gurii lui îi spunea totul; şi ştia că, atunci când erau scrise 
ultimele capitole, nu urmau să aibă nicio legătură cu gătitul ei! 

— Sfârşit 


